
Bo cadena 
di numbernan 
di suerte ta duna 
e number di awe 



Pronostico di tempo: 

Parcialmente nubia 


ORANJESTAD - Pro- 
nostico di tempo ta indica 
cu tempo ta parcialmente 
nubia. 

Temperatura maximo ta 
32° grado y temperatura 
minimo ta 27°. 


Tempo pa mainta: Parcial- 
mente nubia. Maximo: 33. 
Heatindex te 36°. Indice ul- 
travioleta: 12. Biento di oost 
alrededor di 20 nudo cu rafa- 
ga di 35 nudo. Stof di Sahara. 


Tempo pa anochi: Parcial- 
mente nubia. Leve posibili- 
dad di awa despues di madru- 
ga. Biento di oost alrededor 
di 18 nudo cu rafaga di 33 
nudo. Posibilidad di awa me- 
nos di 20%.Stof di Sahara.Q 



Metrosystem 

Aruba falta hopi pa logra nivel internacional di metrologia 


ORANJESTAD - Un pais 
su sistema di metrologia 
ta eleva e cultura y hisa 
e calidad di bida, pa mo- 
tibo cu e ta forma parti di 
e funcion primor- 
dial den economia 
di e pais. “ 

Thaira Vargas cu ta di 
e compania Metro- 
system NV di Vene- 
zuela a bisa: “Metro- 
logia ta importante 
pasobra e tin di haber 
cu tur cos. Y tambe 
nos di Metro System 
kier mira unda Aruba 
ta para cu esaki.” 

A puntra Sra. Vargas 
si tin un diferencia 
entre Aruba y Ven- 
ezuela den e sistema 
di metrologia. E1 a 
splica cu actualmente 
Venezuela ta conta 
cu un laboratorio na- 
cional di metrologia 
y di cual algun organisacion 
internacional tambe ta forma 
parti di dje. Aruba ta tin un 
departamento so, sinem- 
bargo ta ocupa cu actualisa- 
cion di normanan cu bista pa 
forma parti di instancianan 
internacional cu tin bista riba 
metrologia. “Ainda tin hopi 
trabou cu mester wordo haci 
na Aruba pa eleva e nivel cu 
ta directamente relaciona cu 
comercio y ciudadano.” E1 
a sigui bisa cu Aruba mester 
un laboratorio completo di 
metrologia. Metrosystem tin 
autorisacion pa forma parti di 
DTI y yuda cu esaki. 

Midi constantemente 

Como ciencia tin filosofia cu 
comprobacion cientifico, nos 
no por biba sin midi y nos ta 
haci esey sin cu nos ripara, 
desde ora cu nos lanta for di 
cama. “Nos midi cuanto rato 
e ta bay tuma nos pa prepara 
pa no yega trabou laat y cu- 
anto gasolin nos ta uza, tur ta 
ehempel di metrologia. 

E midi, di tur cos 

E ciencia di aplicacion di 
midimento ta algo necesa- 
rio pa avance humanitario 


ya pa miles di aña. E sistema 
di midi cu ta na e base di 
tur sistema metrico a wordo 
aplica mas di miles di aña 
prome cu Cristo. E sistema 


di midimento a bira necesa- 
rio cu desaroyo di agricultura 
ya desde 6000 B.C. como el a 
bira crucial pa calcula e distri- 
bucion di cosecha y cantidad 
di cuminda cu cada famia ta 
consumi. 

Ta na aña 1875 na e Metre 
Convention, unda cu cien- 
tificonan a reconoce e nece- 
sidad pa establece un sistema 
internacional cu standard di 
midimento. Prome cu esaki, 
varios sistema a existi rond 
mundo cual a wordo hinca 
den otro y transforma door di 
intercambio y cultura. 

The Egyptian Cubit 

Por mira e diferente dibuho 
y creacionnan di Egipto cual 
ta haci hopi exacto, cual ta 
dificil pa determina con nan 
a traha e cosnan asina exacto. 
“Egyptian cubit” ta e prome 
unidad reconoci como un 
standard di midi. 

Aunke cu e standarisacion 
di ‘miya’ cu ta 1.609 kilome- 
ter no a wordo estableci te 
despues di un acuerdo inter- 
nacional na 1959, locual taba- 
ta wordo yama Roman Mile 
tabata consisti cu cada dos 
stap ta conta pa 1, te cu mil. 


Por compronde cu e conteo 
di stap aki a trece hopi reto 
cun’e mirando e reto ora cu 
biahenan tabata encera crusa 
teritorio di enemigo. Tambe 


e conteo tabata wordo influ- 
encia pa diferente otro factor 
manera e condicion di tempo 
y condicion fisico. 

Dificultad standarisacion 

E inconsistencia den diferen- 
cia di sistema di midimento 
pa motibo regional y cul- 
tural a preveni un aplicacion 
universal di un standard di 
metrologia. Sin un manera 
efectivo pa haci intercam- 
bio y distribui conocemento 
den e tempo antiguo e tabata 
imposibel pa cientificonan, 
kimico, fisico of matematico 
pa coopera hunto. 

Hasta den siglo 18, sistem- 
anan unifica di midi no tabata 
existi. Francia su centro di 
ciencia a conta na 1795 cu ta- 
batin 700 diferente unidad di 
midimento den e ciudad. 

Na 1791 un comision a wor- 
do instala pa dicidi entre tres 
posibel referencia di midi: 

E distancia di Noord Pool pa 
“evenaar” como e manera di 
mas simpel pa midi y calcula. 
E mesun aña ey e ‘meter’. 

Revolucion Industrial 

E aparicion di e revolucion 


industrial tabata depende di 
e adoptacion di unidad exacto 
di midimento, pa produccion 
den gran cantidad y ekipo en- 
tre otro, cual lo tabata impo- 
sibel sin uno. 

E sistema di midi 
Britanico a wordo 
adopta na 1824 y 
a wordo re tene te 
cu UK uni na e co- 
munidad Europeo 
na 1970. Algun di 
e forma di midi 
Britanico ainda ta 
wordo uza dia di 
awe, manera ‘pint’ 
cual ta un uzo co- 
mun pa midi volu- 
men na diferente 
bar. 

Unidad di SI 

Na 1960, Sys- 
téme International 
d’Unités (SI) a 
wordo adopta pa 
sigura un sistema 
practico pa midi. E1 a esta- 
blece e uzo di shete unidad 
basico di SI: meter(m) -pa 
midi largura, kilogram (kg) 
pa midi masa, seconde (s) pa 
midi tempo, ampére (A) pa 
midi coriente electrico, kel- 
vins (K) pa midi tempera- 
tura thermodinamico, moles 
(mol) pa midi cantidad di 
substancia, candelas (cd) pa 
midi intensidad di luz. 

Desaroyonan asina a surgi 
debi na e necesidad grandi 
den siglo 20 y 21 pa sigura un 
sistema habri, transparente y 
comprensivo di metrologia, 
cu lo provee e base tecnico 
pa acuerdo mas amplio den 
ciencia, comercio y asun- 
tonan cu mester regula. Ini- 
cialmente, metrologia a surgi 
como un sistema cientifico di 
calculacion di un base natu- 
ral pa calculacion di crece- 
mento di populacion. Desde 
tempo antiguo, el a progresa 
y a converti den un lenguahe 
universal cu ciencia industria 
y comercio, cu ta permiti 
avance continuo den hu- 
manidad. Tambe distribucion 
di conocemento y recurso na 
nivel internacional. □ 

Sr. Ramon Todd Dandaré Mag. Ling. 

Generacion nobo ta hereda un mal Papiamento 



ORANJESTAD - Segun 
e linguista y promotor 
di Papiamento Sr. Ra- 
mon Todd Dandaré, du- 
rante e ultimo 12 añan- 
an cu nos lenga mater- 
no ta idioma oficial, por 
ripara cu tin aspecto posi- 


tivo riba promocion di 
Papiamento; pero, banda 
di esey, tambe tin aspecto 
negativo, entre otro pa 
motibo cu Papiamento no 
ta existi na tur scol como 
lenga di instruccion. 

Como linguista di nos idioma 
Papiamento, Sr. Todd Dan- 
daré ta ripara cu, pa motibo 
cu te ainda Papiamento no a 
bira un lenga di instruccion 
den enseñansa pa tur scol, 
mayoria di nos poblacion ta 
haci mal uzo di nos idioma 
crioyo. E ta observa cu esaki 
ta riparabel den gran parti di 
nos hobennan, caminda nan 
mes ta admiti cu nan uzo 
di Papiamento no ta bon. 
Pero tambe nan ta admiti cu 
nunca nan no a haya Papia- 
mento na scol. 

“Esaki ta haci cu real- 
mente nos ta bibando den 
un circulo vicioso, pasobra 
segun tempo ta pasa, ora cu 
ta pasa Papiamento di un 
generacion pa otro, ta pasa 


esey cada bes mas malo, lam- 
entablemente”, el a declara na 
Bon Dia Aruba. 

E ta mira cu Ingles tin 
hopi influencia no solamente 
riba nos hubentud, sino riba 
nos hende grandinan tambe. 
Encuanto influencia di Spaño 
den nos Papiamento, actual- 
mente e ta haya un tiki me- 
nos. 

Hasta den e parti aki, el a 
bisa cu Spaño, cu ta nos di 
dos idioma na Aruba, ta esun 
mas discrimina riba nos isla. 
“Unda cu bo bay, bo ta haya 
anuncio na Hulandes, In- 
gles... pero bo no ta mira nada 
na Spaño”, el a indica. E ta 
agrega cu te hasta nos Papia- 
mento “ta un yiu perdi den e 
aspecto aki, aki na Aruba”. 

E linguista ta haya cu nos 
mes como Arubiano y sigur 
te hasta nos propio gobierno 
ta trata e idioma Papiamen- 
to, e idioma di e mayoria di 
Aruba (70% di nos pobla- 
cion), na un forma comosi- 


fuera cu e no ta e prome idi- 
oma di nos pais. Y esaki ta un 
aspecto negativo y tristo cu e 
linguista Todd Dandaré ta se- 
ñala. 

Importancia di oficialisacion 
Pero no tur cos ta negativo 
durante e ultimo 12 añan- 
an di Papiamento como 
idioma oficial, conmemora 
diahuebs ultimo. Sr. Todd 
Dandaré a bisa cu no mester 
lubida cu un 21 di mei 2003 
a oficialisa Papiamento hunto 
cu Hulandes. Te e momento 
ey, Aruba no tabatin lenga ofi- 
cial, ni Hulandes tampoco no 
tabata oficial. 

E hecho di oficialisacion di 
ambos idioma a nifica cu 
hende na Aruba cu kier di- 
rigi nan mes na gobierno, por 
haci esaki sea na Papiamento 
of na Hulandes. “Y nan por 
exigi di gobierno tambe pa 
contesta nan na Papiamento, 
mescos tambe na Hulandes”, 
asina e linguista a laga sa. 

Pero no solamente oficialisa- 
cion, sino henter e promo- 


cion cu diferente grupo a y 
ta haci pa yuda fortalece y 
promove nos Papiamento. E1 
a menciona entre nan Fun- 
dacion Lanta Papiamento y 
antes e Plataforma pa Promo- 
cion di Papiamento di De- 
partamento di Enseñansa. 

“E berdad ta cu den curso 
di tempo Papiamento a haya 
diferente publicacion hopi 
importante”, el a bisa na Bon 
Dia Aruba. E1 a menciona, 
entre otro, cu na aña 2009 a 
sali un publicacion tocante 
ortografia, esta e buki “Vo- 
cabulario Ortografico di Pa- 
piamento”. Tambe na aña 
2010 a publica e prome parti 
di e Manual di Gramatica di 
Papiamento, esta e parti 
di Morfologia, cu ta trata pa- 
labra. 

E1 a anuncia cu na fmal di e 
aña aki ta bay sali publica e 
di dos parti di e Manual di 
Gramatica di Papiamento, cu 
ta trata Sintaxis, esta e parti cu 
ta indica con ta hinca frase 
den otro den Papiamento.Q 


Training' educacion sexual na scol a drenta fase final 



a yuda mehora e relacion y 
comunicacion entre mayor y 
yiu pa lo cual ta trata sexu- 
alidad. “Sexualidad ta algo cu 
mester cuminsa na cas pero 
nos ta consciente cu no ta tur 
mayor ta sinti nan mes fuerte 
pa por pasa e informacion y 
ta ora e profesional mester 
haci esaki” asina Sra. Bertad a 
señala agregando cu e ta hopi 
contento di cu Aruba tambe 
a cuminsa cu e proyecto aki 
pa motibo cu e hobennan di 
awendia cu ta den desaroyo 
pa bira un adulto responsa- 
bel ta pasa den hopi cambio 
y mester di un guia pa tuma 
decisionnan corecto pa loke 
ta trata relacion sexual. 


Training pa educacion 
sexual na scolnan di Aru- 
ba a drenta su fase final. 
Durante un conferencia, 
Sra. Monique Giel a spli- 
ca e rol di Wit Gele Kruis 
den e proceso aki. 

Den e fase fmal aki tur e 
docentenan lo wordo ca- 
pacita pa guia nos hobennan 
riba educacion sexual. “E 
muchanan por sa hopi pero 
nan no tin informacion cor- 
ecto” asina Giel a declara. 

Wit Gele Kruis lo duna tur 
su apoyo educativo cerca 
scolnan cu ta bay cuminsa 
cu e proyecto aki. Segun 
Sra.Giel, cada aña Wit Gele 
Kruis lo duna un rapport cu 
tur e informacion cu nan por 
a colecta durante e proceso 
educativo completo cu e ob- 
hetivo di guia docentenan pa 
traha mas duro riba cierto 
temanan cu merece mayor 
atencion. 

“Nos mester cuminsa for di 
trempan pasobra muchan- 
an di scol basico por tin un 
trauma cu no a wordo resolve 
ainda, of nan tin pregunta, of 
nan ta riba un situacion cu 
nan mester di ayudo” asina 
Sra. Giel a comenta. E obhe- 
tivo ta pa yuda muchanan pa 
scoge e decision corecto y sa- 
ludabel pa nan lo tin un bon 


futuro. “E muchanan por sa 
hopi pero nan no tin infor- 
macion corecto” Sra. Giel a 
bisa. 

Tocante tema di embaraso 
hubenil Sra. Giel a señala 
cu e tin un par di casonan di 
muchanan cu tin malesanan 
cu ta afecta embaraso. Den 
e situacion aki no ta importa 
si ta mucha homber of mu- 
cha muhe pasobra e ta conta 
pa tur dos ora un di nan por 


contagia otro. Segun Sra. Giel 
hopi hobennan no ta con- 
oce e diversidad di malesa di 
transmision sexual y esaki ta 
un tema importante pa pone 
muchanan bira mas consci- 
ente y siña nan riba e dife- 
rente tipo di consecuencian- 
an cu por afecta nan salud ora 
di tin relacionnan sexual sin 
proteccion. 

Proyecto “Biba Amor” 


Desde aña 2009, proyecto 
“Biba Amor” a cuminsa na 
Corsou dunando un bon re- 
sultado pa lo cual ta trata edu- 
cacion sexual na scolnan. Sra. 
Pharetza Bertad a comenta 
cu e exito di e proyecto aki ta 
danki e metodo “crioyo” cu 
nan a implementa pa yega di 
un manera mas directo na e 
hoben. Nan a traha cu mate- 
rialnan traha pa nan mes in- 
cluyendo e mayornan lo cual 


Proyecto “Bida Amor” ta bin 
Aruba pa duna tur su apoyo 
durante e proceso aki cum- 
insando cu e conocemento 
di curpa cual ta trece e en- 
foke pa balora bo mes. Esaki 
ta algo hopi importante pa- 
sobra si bo ta conoce bo cur- 
pa bo sa kico bo ta permiti y 
kico bo no ta permiti 

, asina Sra. Bertad a splica. 
Tambe nan ta trata tema di 
risico cu nan ta core ora nan 
tin relacion sexual sin pro- 
teccion, tema di sexualidad, 
entre otro. “Tema di relacion 
sexual ta un parti di bida y si 
bo no ta deal cun’e e si ta deal 
cu bo” Sra. Bertad a bisa. □ 

Na nivel local na Aruba e 
instrumentonan principal 
pa reduci perdida di di- 
versidad biologico 
ta nos Ordenanza Nacio- 
nal pa Proteccion di Na- 
turaleza, y e Ordenanza 
Nacional pa Desaroyo 
Teritorial y su instrumen- 
tonan entre otro Plan di 
Desaroyo Teritorial. 

Na nivel internacional ta va- 
lido pa Aruba e Tratado di 
Cartagena cu su tres Proto- 
col, esta Oil Spills Protocol, 
Specially Protected Areas 
and Wildlife (SPAW) Proto- 
col y e Land-based Sources 
of Marine Pollution (LBS) 
Protocol. Lamentablemente 
na Aruba den e maneho di 
Green Aruba y planificacion 
pa desaroyo di sector turistico 
no ta uza e Plan di Desaroyo 
Teritorial y tampoco estudio- 
nan pa impacto ambiental cu 


CARACAS/ORANJES- 
TAD -(NoticiaCla) Mien- 
tras cu na Aruba, e prob- 
lema di Venezolanonan 
‘sino fondo’ pa aworaki ta 
practicamente soluciona, 
mundialmente e storia ta 
otro. Y no ta descarta cu den- 
tro di poco, Aruba por haya 
su mes cu e problema un bi- 
aha mas. Por lo menos segun 
informacion for di Venezuela. 
E ta parce di ta un problema 
structural, cu no tin solucion 
ainda. 

Anauco 

“E carchi no ta pasa” ta e co- 
mentario mas scucha ultimo 
simannan. Segun presidente 
di Alianza Nacional de Usu- 
arios y Consumidores (Anau- 
co), Roberto León Parilli 
desde cu su organisacion a 
ricibi numeroso denuncia di 
Venezolano cu ta den exterior 
y cu no tin acceso na tarheta, 
e number aki a aumenta dras- 
ticamente. “Nos tin miles di 
denuncia registra, nada mas 
di hendenan cu ta biahando. 
E banco a ricibi instruccion 
di e Centro Nacional de Co- 
mercio Exterior (Cencoex) 
pa no autorisa e pagonan. 
Problema ta cu a pone ley- 
nan nobo, pero sin periodo 
di transicion pa hende por 
adapta nan mes. 

Problema logistico 

Relaciona na e entradanan 
nobo di usuario na e banco 
publico, e sucursalnan no ta 


ta cumpli cu nos ordenanza 
pa proteccion di naturaleza y 
ningun di e tres protocol di e 
Tratado di Cartagena. 

Esaki ta bisto entre otro den e 
forma con Gobierno di Aru- 
ba ta procede den e proyec- 
tonan di Bahia Principe cu lo 
destrui e Islanan di Bubi, un 
IBA, esta un Important Bird 
and Biodiversity Area. 

E compania ACE FIRM En- 
gineering te dia di awe no kier 
ni suministra e concepto di e 
estudio di impacto ambiental 
na esunnan cu a participa den 
e proceso payega na e concep- 
to y ta parce cu e desaroyador 
di e proyecto Grupo Pinero 
lo sigui cu e Bahia Principe 
Resort sin tene cuenta cu 
ningun aspecto ambiental y 
di proteccion di naturaleza 
stipula pa nos leynan local, 
plan pa desaroyo teritorial y e 
Tratado di Cartagena. 


den condicion di habri cuen- 
ta y traha carchi di credito cu 
e facilidad cu e lo mester por. 
Entre e problemanan cu tin, 
ta cu no tin e plastic pa print 
e carchinan y tampoco tin 
capacidad pa maneha tanto 
usuario, sin conta e parti di 
inversion logistico, y placa cu 
un tarheta di credito ta de- 
manda. 

Situacion cu a surgi na Aruba 
Aunke cu for di punto di 
salida logistico y fmanciera- 
mente no ta haci nada pa e 
grupo di Venezolano ‘pega’ 
na Aruba, autoridad compe- 
tente di Aruba tin atencion pa 
e problema. Asina minister 
di turismo Otmar Oduber y 
CEO di Aruba Tourism Au- 
thority, Ronella Tjin-Asjoe a 
sigura NoticiaCla.com reci- 
entemente. 

Un grupo di mas of menos 
50 turista (for di un grupo 
inicialmente mas grandi) no 
tabatin modo di move fman- 
cieramente na Aruba, debi 
na un problema cu nan tin 
cu nan banco na nan pais. 
Nan a acudi na nan consula- 
do (Venezolano) y despues 
na parlamento di Aruba, 
pero ambos a mustra nan cu 
mucho no por wordo haci pa 
nan. Oduber y Tjin Asjoe a 
mustra cu nan ta monitor e 
situacion, pero cu ta consula- 
do di e pais concerni, tin cu 
remedia e situacion. 

Problema cu banco 


Mescos ta e caso cu e desar- 
oyador di e proyecto Zoetry 
Isla di Oro, esta Dell Real Es- 
tate cu tampoco no kier duna 
acceso na e estudio di impac- 
to ambiental. 

Y contrario na e proyecto di 
molina di biento na Urirama 
ningun di e dos proyecto ho- 
telero tin “hoorzitting”, esta 
sesion publico programa pa 
debate riba e estudionan di 
impacto ambiental. 

Y si nos haci mencion breve 
di e manera con WEB Aru- 
ba a atende cu e derame di 
petroleo algun luna pasa y 
con diariamente na e dump 
di Parkietenbos e lama ta 
wordo contamina. Nos 

por mira cu e situacion di 
proteccion di diversidad 
biologico na Aruba ta suma- 
mente tristo. 

Mas ainda si nos tuma 
den consideracion cu ai- 


E grupo completo mes ta- 
bata mas di 100 Venezolano 
cu a bin Aruba pa pasa nan 
vacacion, y a bin haya nan 
mes pega pasobra nan credit 
card bancario no ta activa. 
Mientrastanto, segun Odu- 
ber, algun di nan pa medio 
di famia y amigonan a logra 
haya cierto ayudo, y e banco 
mes a logra saca poco placa. 
Tabatin un grupo di 50 ainda 
cu tabata ‘desampara’. 

“E grupo (total) ta atende cu 
un banco priva (na Venezu- 
ela), mientras cu mayoria di 
banconan ta di gobierno di 
Venezuela. Segun splicacion 
di Oduber, e banco priva lo 
tin un diferencia di opinion 
pa condicionnan cu nan no 
a cumpli cun’e (cu gobierno 
di e pais), pa cual a imposi- 
bilita e hendenan cu a biaha, 
pa nan extrae y haya nan placa 
via nan credit card”, Oduber 
a splica. 

Consulado responsabel 

Na su turno, Oduber a tuma 
contacto cu e consulado 
pa mira kico a sosode y si e 
asunto aki lo bay ripiti. Den 
e caso aki a mustra e gru- 
po, caminda cu nan tin cu 
atende, ta na embahada (con- 
sulado) Venezolano pasobra e 
ta e responsabilidad di e pais 
en cuestion. Consulado lo 
a priminti cu nan lo purba 
haci loke nan por pa resolve 
e problema. 

Problema continuo 


nda despues di cinco aña di 
promesa di Minister Presi- 
dente Mike Eman no tin 
ni un Ordenanza Nacional 
General pa Medio Ambiente, 
cu por cierto mester regla pa 
ley “once and for all” kico ta 
un estudio di impacto ambi- 
ental na Aruba y ni un Parke 
Marino, cual tur otro cinco 
isla di Reino Hulandes den 
Caribe si tin regla. 

E unico noticia alentador cu 
nos a mira den cuadro di di- 
versidad biologico den e di- 
anan aki ta cu lo tin un caso 
penal den corte pa violacion 
di e prohibicion pa uza har- 
pun pa pisca na Aruba. 

Awor si solamente e poder 
legislativo y poder ehecutivo 
na Aruba recapacita y sigui 
e bon ehempel di nos pod- 
er hudicial pa salvaguardia 
nos diversidad biologico na 
Aruba.Q 


No tabata conoci pa Oduber, 
si ta trata di un solo avion di 
turista cu tin e problema ac- 
tual of si tin mas turista cu ta 
na caminda pa Aruba y cu lo 
por tin e problema aki. Direc- 
cion di relacionnan exterior 
di Aruba tabata den contacto 
cu consulado pa haya un in- 
dicacion si e problema lo bay 
continua of si a soluciona e 
problema cu e banco aki. 

ATA no por haci nada 

Tjin-Asjoe den calidad di 
CEO di ATA a bisa cu el a 
ricibi e grupo aki y a dirigi su 
mes na consul di Venezuela 
y e grupo aki tambe. “Mi a 
splica e grupo cu basicamente 
ATA of Aruba no por haci 
mucho mas cu trece e suceso 
na atencion di consul y trata 
pa influencia pa un decision 
y solucion por wordo brinda 
pa nan pa e situacion cu nan 
ta pasando aden” Tjin Asjoe 
a bisa. 

“No ta nos deseo pa tipo di 
situacionnan asina escala na 
algo cu ta bira mas preocu- 
pacion humanitario, unda cu 
hende no tin luga di come of 
drumi. Pa aworaki e respon- 
sabilidad no ta den man di 
ATA, sigur considerando e 
naturalesa di e caso actual”. 
Mas concreto, Tjin Asjoe a 
bisa cu esey ta nifica cu ATA 
no ta pagando hotel ni otro 
ayudo fmanciero” e CEO a 
fmalisa bisando. Solamente ta 
monitor e situacion.Q 



Venezolanonan sin fondo financiero den exterior 

Caso penal pa piscamento ñegal di calco a caba na aros con coco 



ORANJESTAD - Manera 
Bon Dia Aruba a publica, 
Corte den Prome Instan- 
cia mester a trata e caso 
penal cu Ministerio Pu- 
blico a cuminsa contra un 
trio, kendenan ta wordo 
sospecha di a pisca besti- 
anan di lama cu ta protegi 
pa ley. 

Acusacionnan 

E acusacionnan cu Fiscal ta 
presenta awe mainta contra e 
personanan D.L., K.W. y A.B. 
ta: 

Riba 13 di juni 2013, 
nan tabata haci uzo di arma 
prohibi bou di lama (har- 
pun). 

Tambe nan ta wordo 
acusa di a uza e arma prohibi 


pa coy bestianan di lama cu 
ta protegi y tabatin un carga- 
mento di e bestianan aki. 

Caso a caba na nada 
E sospechosonan a presenta 


den Corte pero tratamento 
di e caso a caba na aros con 
coco. Motibo di esaki ta cu 
durante tratamento di e caso a 
bin ripara cu e tres sospecho- 
sonan aki, no a haya e chens 


di haci transaccion. Manera 
ta conoci, Ministerio Publico 
den casonan asina mester of- 
rece e sospechosonan e chens 
pa paga un suma (multa) y 
si haci esey, e caso lo no bay 
Corte. 

Den Corte a bin ripara cu 
ningun momento nan a haya 
e proposicion aki. Ta bisto cu 
aki tabatin un fayo di e proce- 
dura y esey ta sali Ministerio 
Publico caro. Hues a declara 
Ministerio Publico no admis- 
ibel den e caso penal contra 
D.L. y A.B. mientras cu Hues 
a declara K.W. liber. 

Mester informa cu e hecho 
cu Hues a declara Ministerio 
Publico no admisibel, no ki- 
ermen cu Ministerio Publico 
no por persigui nan mas. E 


por cuminsa un procedura 
nobo. Sinembargo si mira 
e periodo cu a transcuri, e 
chens ta minimo cu Ministe- 
rio Publico lo bay haci esaki. 
Ta asina cu ta prome biaha cu 
Warda Costa a gara e trio aki 
ta pisca calco, cu ta un bestia 
di lama protegi pa ley. Nan 
tabatin un cantidad di 17 kilo. 
Si Ministerio Publico a ofrece 
nan e chens di paga e transac- 
cion esaki lo tabata entre 300 
y 400 florin pa cada un. 

Por a compronde cu Warda 
Costa a confisca nan cosnan 
di sambuya tambe. Hues a 
ordena pa debolbe esakinan 
tambe. 

Esey ta nifica cu e caso a caba 
na aros con coco.Q 


Nan no ta di acuerdo cu e suma cu Corte a stipula 

Rumannan Kalpoe cu demanda di daño den apelacion 



ORANJESTAD - E ru- 
mannan Kalpoe for di aña 
pasa a cuminsa un caso 
di daño perhuicio contra 
Gobierno, relaciona cu e 
caso Natalee Holloway. 

Na februari 2015 Corte di 
Raadkamer a tuma un deci- 
sion riba e demanda caminda 
di e mas cu 76 mil florin cu 
e rumannan ta demanda pa 
tur e gastonan di asistencia di 
abogado, Hof di Raadkamer 
a reduci esaki te na 13.250 
florin. Nan no ta di acuerdo 
cu e sentencia y a apela esaki. 
Recientemente tratamento 
di e apelacion a tuma luga 
den Corte Superior. 
Demanda daño perhuicio 
Bon Dia Aruba a combersa 
cu abogado mr. Illes di ofici- 
na mr. D. Kock, kende a con- 
firma cu e tratamento a tuma 
luga. Lamentablemente Bon 
Dia Aruba no por a cubri e 
caso aki ya cu casonan Raad- 
kamer ta wordo trata cu por- 
tanan cera. 

Sinembargo Bon Dia Aruba 


a compronde for di mr. Illes 
cu e apelacion ta relaciona cu 
e hecho cu nan no ta di acu- 
erdo cu e suma stipula. 

A puntra mr. Illes ta dicon 
awor numa e caso aki ta bin 
dilanti, siendo cu e caso di de- 
saparicion di Natalee Hollo- 
way ta data di 30 di mei 2005. 
Mr. Illes a splica cu a base di 
ley, te ora cu haya confirma- 
cion di Ministerio Publico cu 
no ta persigui un sospechoso, 
e ora ey e sospechoso por 
cuminsa un caso di daño 
perhuicio pa tur e tempo cu 


e tabata inhustamente cera y 
tambe pa cubri e gastonan di 
asistencia di abogado. 

Ta asina cu dia 18 di decem- 
ber 2007, Ministerio Publico 
a informa e rumannan Kal- 
poe cu e decision a keda tuma 
cu door cu no tin suficiente 
prueba legal, no ta persigui 
nan mas como sospechoso di 
tabata envolvi di e desapari- 
cion di Natalee Holloway. 

E rumannan Kalpoe tabata 
deteni entre 9 di juni 2005 y 
4 di juli 2005. Despues nan a 
bolbe wordo deteni entre 26 


di augustus 2005 y 3 di sep- 
tember 2005. Despues atrobe 
a detene nan entre 21 di no- 
vember 2007 y 1 di december 
2007. 

Decision di Raadkamer 

Raadkamer den su evaluacion 
ta mustra cu e hecho cu e ru- 
mannan Kalpoe tabata cera e 
periodonan ariba menciona, 
esaki tin di haci cu nan mes 
y no por demanda Gobierno 
pa e periodonan aki. Raadka- 
mer tambe ta mustra cu no 
ta husto cu tur e gastonan di 
abogado ta cay pa cuenta di 


Gobierno. Raadkamer a re- 
duci e demanda di mas cu 76 
mil florin te na 13.250 florin. 

Apelacion 

Mr. Illes a mustra cu e mo- 
tibo cu a apela e sentencia ta 
pasobra nan no ta comparti e 
punto di bista di Raadkamer. 
Nan ta haya cu e hecho cu e 
rumannan Kalpoe tabata cera 
henter e periodo ey inhusta- 
mente, mester paga pa esaki. 
E tratamento di e apelacion a 
tuma luga caba y otro siman 
por spera sentencia.Q 

Sindicalista di FTA, sr. Rudy Geerman 


Gremio sindical ta fuerte pero no uni 



ORANJESTAD - Despues 
di 18 aña como presiden- 
te di FTA, unda el a pasa 
momentonan agradabel 
y otronan menos agrada- 
bel, sr. Rudy Geerman ta 
mira cu gremio sindical 
na Aruba ta fuerte, pero 
solamente “kisas no tin 
unidad manera tabatin 
den pasado”. 

E sindicalista veterano, kende 
e siman aki a baha como 
presidente di FTA, a bisa cu 
a yega momento pa e union 
bin bek. E ta papia di un cen- 
tral di sindicatonan cu no ta 
nada otro cu tur sindicato bin 
hunto y forma un solo uni- 
dad, manera ta existi den otro 
paisnan. E no sa dicon na 
Aruba e sindicatonan no por 


lanta un central sindical. 
“Eynan mi ta kere cu nos 
mester bin bek”, el a bisa. 

Tempo di SUA 

E1 a recorda cu a yega un 
tempo cu SUA (Sindicatonan 
Uni di Aruba) tabatin 12 sin- 
dicato miembro di nan. E ta 
haya cu a yega tempo sindica- 
to mester cera cabes, a pesar 
cu nan por tin diferencia di 
opinion, pero den linea gran- 
di nan mester haya otro. 

Di e forma aki pafo nan ta 
mustra fuerte. E1 a bisa cu 
paden cada sindicato ta trah- 
ando bon, pero pafo dilanti di 
wowonan di pueblo, nan no 
ta mustra cu nan ta un uni- 
dad. 

E no ta kere cu influencia 


politico lo por hunga un rol 
pa e sindicatonan lo ta mas 
uni den un unidad. “Ami no 
ta kere esey!”, el a bisa. E ta 
haya cu mayoria di sindicato 
ora cu nan ta sinta hunto ta 
expresa nan deseo pa uni bek. 
Sinembargo tin diferente fac- 
tor cu nan mester “papia y so- 
luciona e problema aki”. 

Na fmal di su declaracion e ta 
conclui cu mester fria cabes 
bek, lagando e diferencia di 
opinion un banda, pa asina 
crea un unidad sindical ber- 
daderamente uni. 

“Nos diferencia no ta bay 
cambia. Ban wak kico nos por 
traha hunto, anto esey nos ta 
scoge pa bay dilanti”, sindi- 
calista Geerman a declara.Q 


Den cuadro di 5 aña di existencia 

“Sason Cubano” lo expresa diversidad 
cultural y integracion na Cas di Cultura 


ORANJESTAD - Mañan 
“Sanson Cubano” lo cele- 
bra su prome lustro di ex- 
istencia na Cas di Cultura. 
Pa 3’or atardi e porta lo ta 
habri pa publico. 


Sr. Mirto Lacle kende ta or- 
ganisa e actividad cultural aki 
a declara na Bon Dia Aruba 
cu esaki ta un manifestacion 
di gradicimento di Aruba pa 
Cuba, ya cu den siglo pasa 
den decada di añanan 1920, 


Cuba a ricibi porta habri 
hopi Arubiano, pero tambe 
Boneriano y Curasoleño pa 
traha den e plantacion y in- 
dustria di sucu. 

Diversidad cultural y in- 


tegracion 

Ademas sr. Lacle a laga sa 
cu e actividad aki tambe ta 
wordo organisa den cuadro 
di Dia Internacional di Di- 
versidad Cultural, Dialogo, 
Desaroyo y Integracion. 
Adicionalmente tambe ta e di 
10 aña cu hunto cu Instituto 
Pedagogico Arubano (IPA), 
Departamento di Cultura y 
Biblioteca Nacional Aruba, 
sr. Mirto Lacle como organ- 
isado di actividad cultural y 
literatura ta trata di realisa 
actividad multi-cultural pa 
fomenta hermandad, frater- 
nidad, igualdad, paz y har- 
monia”, el a bisa. Tambe el a 
laga sa cu esaki ta un forma 
pa evita xenofobia, etc. 

Sason Cubano ta expresa e 
ambiente di e Cuba di an- 
taño. “E ta un forma pa Aru- 
ba saluda Cuba y mustra su 
fraternidad”, el a bisa. Sr. 
Lacle a sigui bisa cu e Cu- 
banonan cu lo ta presente 
den Cas di Cultura mañan 
lo sinti nan mes na nan isla 
natal. Entre nan, sr. Placido 
Garcia kende ta Cubano, un 
biaha mas lo duna su apor- 
tacion na Sason Cubano, y e 
lo deleita cu su Son Cubano 
e publico presente. “E ta un 
bon interprete di Son, tambe 
e ta Bolerista del alma, pero 
e biaha aki e ta bay canta Bo- 
lero-Ranchero”, Lacle a bisa. 
Ademas den cuadro di e ac- 
tividad aki lo wordo expresa 
un gesto na nos baluartenan 
pa mustra nos aprecio. E ta 
un grupo di persona icono 
di nos cultura manera sra. 
Digna Lacle Herrera, May- 
beline Arends-Croes, Tica 
Gil y Carmen Herrera. Esaki 
lo wordo haci pa medio di un 
documental traha pa Ryan 



Oduber y asisti pa Alex Kool- 
man y tambe sr. Tico Boek- 
houdt di Biblioteca Nacio- 
nal. “Asina nos ta duna nan 
un homenahe mereci”, asina 
sr. Lacle a declara na Bon Dia 
Aruba ayera. 

Te ultimo ora sr. Joseph Win- 
klaar hunto cu Chris Matani 
a brinda su conocemento y 
experiencia riba e parti tecni- 
co pa hinca e programacion 
aki den computer y pone 
varios documental y video 
riba screen. 

Pa 3’or y mey screen grandi 
ta bay cuminsa di pafo cu 
autonan clasico y paden cu 
un ambiente totalmente Cu- 
bano. Sr. Lacle a haci un peti- 
cion pa e publico presenta 
cu e paña tipico di nan pais 
di origen, por ehemplo na 
Cuba ta e Wayabero. Tambe 
nan por bin cu siga, pero no 
mester lubida cu ta prohibi 
huma na Cas di Cultura. □ 

RHD a reuni cu minister Dowers 



Firma pa derechonan di RHD 


ORANJESTAD - Pa loke 
ta trata e reunion entre 
RHD Community Aruba 
y minister encarga cu hus- 
ticia, a discuti gobierno su 
perspectiva di siguridad 
unda cu a mustra nan cu e 
ponencianan no ta cuadra 
y cu tin mas cu un cos cu 
mester tene na cuenta 
prome cu implementa 
algo asina, segun Cristian 
Soto representante di e 
comunidad RHD. 

Como cu e reunion a bira lar- 


go, a planifica pa reuni dialu- 
na pa papia extensivamente 
riba e situacion completo 
pues e pro y contra di tur cos 
cual RHD a propone. 

Accion di firma 

Sr. Soto ta enfatisa cu e ac- 
cion di firma ta sigui y lo kier 
colecta mas tanto firma posi- 
bel pa por hiba na minister, 
pa nan mira cuanto sosten 
nan tin y pone mas peso. “Sea 
ta persona cu ta core RHD 
of persona cu ta core LHD.” 
Tambe tin hende cu kier reg- 


istra nan auto, nan por manda 
un mensahe riba Facebook pa 
haci esaki cu tur informacion 
di contacto y informacion di 
auto. Mientrastanto e pagina 
di Facebook tin riba 3400 
like. 

Dowers 

Minister Dowers a splica cu 
no ta usual cu un mandatario 
ta papia tocante di un topico 
asina prome cu e decision fi- 
nal tuma luga. Un ley nobo 
of un decision nobo usual- 
mente ta pasa henter e pro- 


ceso cu e mester cana y ora 
e bay parlamento y/of wordo 
publica comunidad ta haya sa. 
Sinembargo, e ta satisfecho 
cu e discusion amplio como 
consecuencia di su decision 
pa publica e intencion di bin 
cu un decision pa un cambio 
den ley. Minister Dowers ta 
satisfecho cu e forma cu e 
grupo di interes di doñonan 
di autonan RHD ta organisa 
y ta vocifera nan preocupa- 
cion pa cu un cambio den ley 
cu lo afecta nan, cu nan bol- 
untad pa contribui na yega na 


un manera cu e introduccion 
di e cambio lo no perhudica 
nan y cu e dialogo habri cu 
nan ta hibando cun’e. 

Sinembargo Sr. Soto a indica 
riba e pagina di RHD Com- 
munity Aruba, cu lo bin cam- 
bio drastico den su pasonan 
den e situacion di autonan 
RHD y cu e lo no permiti 
manipulacion of trocemento 
di palabra. E1 a confirma tam- 
be cu lo no tin niun dialogo 
mas cu Sr. Dowers y lo lucha 
pa stop cu e polemica aki. Q 


Departamento cti Salubridad: 

Conscientisando restaurantnan riba necesidad di tanki pa vet 


ORANJESTAD - Den e 
sistema nobo di duna per- 
miso pa restaurantnan 
y Fast Food / Take Away, 
mester bin cu e tanki pa 
vet pa asina tur e azeta 
tira afo bay den dje y no 
den e sistema di riool. 

Eventualmente lo bin un ley 
pa sostene esaki y evita cu 
azeta ta bay den riool. 

Segun Ivette Geerman di e 
Departamento di Salubridad 
ta splica, Restaurantnan cu 
permiso A cual ta esunnan cu 
ta bende cuminda completo 
tin tanki pa vet como rekisito 
pa añanan caba y cual acuer- 
do tin cu DOW tambe. 

Di rekisito pa exigencia 

Aworaki ta poniendo e me- 
sun rekisito pa e restaurant- 
nan cu permiso B manera 
fast food of take away, a base 
di e proyecto aki lo haci 
inventarisacion hunto cu 
DOW pa wak e localidadnan 
cu tin y cua no tin ainda. Se- 
gun Sra. Geerman ta haci es- 
aki como cu den futuro e lo 
wordo poni den ley. “Pues pa 
un restaurant bin na remarca 
pa permiso, e lo mester tin 
esaki como un exigencia. 
Atrobe, ta e restaurantnan cu 
permiso B ta haci cu e ley ta 


colgando ainda. Sinembargo 
e departamento di permiso 
ta consehando y conscien- 
tisa e restaurantnan riba esa- 
ki, unda cu ta splica nan tur 
locual ta encera e motibo cu 
e departamento cu ta bin cu 
e exigencia. Tambe e uzo cor- 
ecto di un tanki pa vet, sra. 
Geerman a agrega. 

Kier a pone bon cla cu esun- 
nan cu ta operando cu per- 
miso A actualmente e ta un 
rekisito caba, ya desde algun 
aña atras. Aworaki a pone 
permiso B tambe acerca pa 
por concretisa tur cos pa por 
bin cu un ley, sra. Geerman a 
enfatisa. 


Uzo incorecto di tanki pa vet 
“Tin diferente compania cu 
ta bende e tanki pa vet aki na 
Aruba y tin diferente restau- 
rant cu tin uno instala caba. 
Den diferente caso e no ta 
wordo uza corectamente, 
pues nos ta mira e necesidad 
pa duna instruccion di con 
esaki ta funciona corecta- 
mente.” 

Keho na DOW 

E uzo ta manera e palabra 
mes ta bisa, pa wanta vet. E 
sistema ora ta funciona cor- 
ecto ta wanta e vet den e baki 
y ta manda e awa limpi den 
sistema di riool. Finalisando 


Sra. Geerman a bisa cu ac- 
tualmente diferente keho ta 
drenta cerca DOW cu azeta 


ORANJESTAD - (Notici- 
aCla) Despues cu trahado 
di Lings & Sons a dicidi 
expresa su mal contento 
tocante su situacion lab- 
oral durante e siman aki, 
un total di 2 trahado a 
wordo suspendi. 

Mediado di gobierno An- 
selmo Pontilius a confirma 
cu sindicato FTA a pidi un 
investigacion riba e caso aki 
mientras cu negociacionnan 
di CAO lo continua otro si- 


ta bay den riool, pues ta spera 
cu pronto tin un ley hancra 
na e uzo di tanki pa vet.Q 


man diahuebs. E motibo cu 
e reunion ta continua te otro 
siman diahuebs, ta pasobra 
cu mas hefe halto di e com- 
pania ta yega Aruba dialuna y 
kier mira e luga y papia e dos 
dianan ey, pa despues con- 
tinua cu e reunion. Sinem- 
bargo, probablemente e re- 
union por wordo reanuda pa 
diaranson caba. Segun sindi- 
cato mientras cu e reunion lo 
tuma luga otro siman, nan lo 
para cualkier tipo di accion. 
□ 



Un total di 2 trahado a keda 
suspendi na Lings & Sons 

ATA ta aclara impuesto pa bishitantenan Venezolano 


ORANJESTAD - Ayera 
Aserca Airlines a saca un 
comunicado cu referen- 
cia na pago di US$10.- cu 
cada pasahero di Venezu- 
ela mester paga. 

Un pago cu Aruba Tour- 
ism Authority a introduci, 
esta Travel Promotion Levy. 
Mirando cu esaki a y ta crea 
confusion, Aruba Tourism 
Authority (ATA) a dicidi di 
aclaria esaki di biaha. 

ATA su comunicado 


Den e mercado di Venezuela 
como tal a saca lo siguiente pa 
nos socionan eynan: 

Adhunto le envio la nota que 
enviaremos hoy a las agen- 
cias de viajes, operadores y 
aerolineas. Hemos recibido 
muchas llamadas de las agen- 
cias ya que hay unos circula- 
res que han recibido sobre el 
tema. 

“Aruba Tourism Author- 
ity aclara que el impuesto de 
TPL (impuesto di promo- 


cion) se introdujo en Sep- 
tiembre de 2012. E1 Aruba 
Tourism Authority no cobra 
directamente en Venezuela 
a cada pasajero que viaje por 
Aruba. 

E1 TPL es un gravamen a 
las aerolineas que vuelan a 
Aruba de 10 dolares por pas- 
ajero transportado a la isla. 
Asi mismo, el valor de la tasa 
aeroportuaria es de USD 
34.25 pagadera al momento 
de salida de la isla y en algu- 
nos casos esta incluida dentro 


del boleto de viaje.” Por favor 
distribuya en su compañia. 

Pago y acceso na dollar 

Esaki A.T.A. a saca despues 
di a tuma nota di lo siguiente. 
Pues aerolinea ta responsa- 
bel pa un pago di US$10.-pa 
cada pasahero cu ta bishita cu 
avion, desde september 2012. 

Retonan cu aerolinea cu op- 
eracion na Venezuela a y ta 
confronta cu referencia na 
acceso na dollar na/for di e 
mercado di Venezuela a crea 


problema cu nan habilidad di 
cumpli cu e pago. 

Recientemente A.T.A. cu 
cooperacion di socionan local 
a intensifica esfuersonan pa 
colecta locual diferente aero- 
linea nan den e caso aki mes- 
ter paga ainda. Esaki a resulta 
den diferente acuerdo di pago 
y ta asumi cu esaki a conduci 
na e comunicado di parti di 
Aserca. 

A.T.A. ta spera di a clarifica 
un ke otro pa medio di e co- 
municado aki. □ 

Apertura di Kiwanis International Convention 



ORANJESTAD- Dia- 
huebs cu a pasa a tuma 
luga apertura di Kiwanis 
International Convention 
EC&C (East Caribbean 
& Canada) den Radisson 
Hotel. 

Tabata tin presencia di dig- 
natarionan di Aruba y tambe 


di participantenan di varios 
pais den region, di Merca y 
Canada. E aña aki Aruba ta 
anfitrion di e Convencion aki 
cu ta dura tres dia. Prome cu 
a habri e Convencion un gru- 
po di padvindster a trece aden 
banderanan di e paisnan par- 
ticipante, sigui pa himno di 
Merca, canta pa Analicia Os- 


una, di Canada canta pa Al- 
lysha Goito y di Aruba canta 
pa Kelsey Westerburger. Tur 
tres ta miembro di “Builders 
Club” di Juliana School. 

Prome Minister Mike Eman 
den su discurso di apertura 
a bisa di ta orguyoso di por 
asina tanto hende cu ta parti 



di e organisacion prestigioso 
aki cu ta dedica su mes na 
yuda comunidadnan. “Aruba 
ta sinti su mes honra di por 
huesped e Kiwanis Interna- 
tional Convention. 

Prome Minister a papia di e 
hopi retonan cu tin den bida 
y con organisacion, instituto 
y servicionan publico y priva 
ta duna un man den surpasa 
e retonan aki. E amor y aten- 
cion entre hendenan ta keda 
esencial. Un organisacion 


asina prestigioso manera Ki- 
wanis ta recorda nos cada dia 
di nobo cu e kier contribui 
na un miho sociedad dunan- 
do tur loke e por na energia, 
tempo y dedicacion. Pa di e 
forma aki crea avenidanan 
pa nos hubentud por resalta, 
pa yuda nos grandinan y nos 
scolnan. 

Den nos siguiente edicion 
nos lo enfoca riba e conteni- 
do di e anochi tan importante 
aki.Q 


Celebracion Dia Internacional di Museo 


Expedicion Arkeologico cu Scol Kudawecha 




Relaciona cu e celebra- 
cion di Dia Internacio- 
nal di Museo ,a haci un 
expedicion Arkeologico 
cu tercer klas di Scol Ku- 
dawecha. 

Esaki tabata parti di e premio 
cu e alumno Isabela Qui- 
lotte a gana cu e competencia 
di Museo Arkeologico riba 
Dia di Himno y Bandera. E 


muchanan a gosa di e trip 
dushi cu a inclui dos sitio 
arkeologico y a clausura cu 
un bishita na Museo mes. 
Assistentnan di Arkeologo 
Hiram Angela y Fransisco 
Coes a splica e muchanan 
cu ta importante pa no haci 
daño na e sitio arkeologico 
di e Shell Midden na Arashi 
cu ta contene informacion 
valioso di nos antepasadonan. 



E tour a continua pa e sitio 
arkeologico na Ayo unda e 
muchanan a admira e pin- 
turanan riba baranca. Akinan 
nan a haya un splicacion di e 
importancia di e sitio spiri- 
tual pa Indjan aki. 

A clausura e expedicion cu 
un dushi wega educativo 
den salanan di exposicion di 
Museo Arkeologico mes y a 
bay bek scol cu un bunita ‘ca- 
dena di Indjan’ cu nan mes a 
traha di corki decora cu cral- 
chi y pluma. E muchanan 
bou guia di trahadonan di 
Museo a pasa un dushi dia 
explorando nos herencia cul- 
tural. Asina Museo Arkeo- 
logico ta educa nos futuro 
generacion pa yuda conserva 
y promove esaki, un aspecto 
importante di e tema di Dia 
Internacional di Museo 2015 
“Museonan pa un Sociedad 
Sostenibef’.Q 

Supuesto pelea grandi na EPB Hato 



HATO- Diabierna pa mas o menos 2 ? or y 15 di 
merdia, na momento cu scol tabata cabando, 
ta drenta un informacion na central di polis 
cu tin un pelea basta grandi na EPB Hato. 

Mesora a cuminsa manda diferente unidad di polis 
na e sitio,mirando cu den pasado hopi biaha pelea 
a bay for di man, te hasta auto a wordo manda riba 
hende cu menos bon intencion y pelea hopi biaha 
a caba cu varios detencion. 

Na yegada polisnan realmente ta topa cu un canti- 
dad di mucha ariba caya, pero tabata e momento cu 


mayornan tabata busca nan yiunan for di scol, polis 
a bin compronde cu lo tabata tin dos grupo cu kier 
a bringa cu otro, pero e hobennan a bati boca so y 




esaki a caba na momento cu nan lo a mira cu polis 
a yega. Probablemente e problema lo sigui na un 
otro sitio of riba un otro dia. 

Na e sitio polis a wordo manda banda pazuid di 
e scol, pa algun mucha cu lo a core drenta mon- 
di, pero ora nan a bay banda pazuid nan no a topa 
cu ningun grupo, solamente cu un hobencito cu 
lo tabata net na e momento ey den bisindario, pa 
tur siguridad polis a tuma su datonan personal y 
e por a sigui cana. Mucho informacion polis no a 
logra haya, mirando cu niun mucha no kier papia 
nada.Q 


Truck a ranca palo di luz 


ORANJESTAD - Diabi- da di Schotlandstraat un 
erna mainta riba camin- truck cu tabata lastrando 

un trailer basta largo a 
ranca un palo di luz. Es- 
aki tabata pa motibo cu e 
kabel posiblemente lo ta- 
bata poco abou. 

E trafico a keda pega pa un 
rato pa motibo cu e palo di 
luz tabata riba e container y 
tabatin waya di coriente col- 
gando riba caminda. Polis di 
trafico y Elmar a acudi na e 
sitio. Personal di Elmar a 
cuminsa cu nan trabou di 
biaha pa kita e palo di luz 
di riba e container, y tambe 
traha riba un otro palo di luz 
cu a kraak pariba di caminda. 


No por a duna di conoce si e 
container tabata mucho halto 
cu e consecuencia cu esaki a 
ranca un kabel y esaki a ranca 


e palo di luz y kraak un otro. 
Y di otro banda tampoco si ta 
e kabel tabata colga mucho 
abou.Q 


Labamento di auto y benta di sopi na 
Universidad di Aruba! 


University of Aruba 


Diadomingo awor 24 di mei, lo tin un la- 
bamento di auto y benta di sopi na Uni- 
versidad di Aruba (dilanti Postkantoor). 
E meta di e evento aki ta pa recauda fon- 
do pa un grupo di hoben studiante cubri 
gasto pa atende un convencion interna- 
cional na Indianapolis na juni 2015. 

E evento aki lo tuma luga for di 9or di mainta 
pa 3or di atardi. Pa solamente 15 florin lo laba 
auto solamente parti pafo. 


Riba e mesun dia aki lo tuma luga e benta di 
sopi. Lo bende dos diferente sopi di carni; 
sopi di carni (crioyo) y sopi di carni estilo 
sancocho (sopi di Colombia) den copi di 16 
ons pa solamente 10 florin. 

Pasa libremente diadomingo awor na Uni- 
versidad di Aruba (dilanti Postkantoor). 
Henter pueblo di Aruba ta mas cu bon bini. 
Pa mas informacion por fabor tuma contacto 
via number di celular 749- 6191. □ 

Con Raspberry Pi a causa un revolucion 



Tres aña pasa, Eben Up- 
ton tabatin mester di 
un artefacto cu lo atrae 
studiantenan na su pro- 
grama si ciencia di com- 
puter, na Universidad di 
Cambridge. Pues el a in- 
venta Raspberry Pi. Des- 
de e tempo ey, el a bira e 
computer di mas barata 
na mundo. 

E1 a bende 5 miyon (pa entre 
$20 cu $35 cada un), saca un 
version mas lihe na februari 
ultimo, y a bira e icono di 
cultura DIY (hacie bo mes). 
Awo cu Microsoft ta prepara 
pa lansa un version di Win- 
dows cu ta Pi “friendly”, Up- 
ton ta preparando pa un ola 
di usuario nobo. 

Kico ta pone cu mundo 


mester Raspberry Pi? 

Eben a bisa: “Nos kier a con- 
strui algo cu ta na e budget di 
tur hende, y ta programabel 
y dibertido cu muchanan lo 
kier tin den nan bida. Como 


mucha, bo no tin niun poder. 
Basicamente bo ta haci loke 
otro hende bisa bo pa 18 aña. 
E parti bon di un programa- 
cion di computer ta, bo tin 
e medio aki, riba cua bo tin 


Un cambio genetico chikito lo por 
haci tur sangura masculino 


Bo no mester tin rabia riba 
tur sangura, solamente 
esunnan femenino. Nan 
ta esunnan cu ta chupa 
nos sanger y ta transmiti 
pathogens den e proceso. 

Sanguranan femenino Ae- 
des aegypti, en particular, ta 
responsabel pa plamamento 
di virusnan cu ta causa male- 
sanan doloroso cu tin biaha 
por ta mortal. Awo investiga- 
donan lo por a identifica un 
gene cu ta yuda determina e 
sexo den e especie ey. 

Nan ta yam’e Nix. Si e fun- 
ciona, esaki kiermen cu 
strategianan pa controla san- 
guranan den futuro, lo draai 
rond di converti sanguranan 
femenino den masculino, 
cualnan no ta presenta peli- 
ger, of lo por elimina e san- 
guranan femenino mas mor- 
tal. 

Segun World Health Orga- 
nization, varios cien miyon 
di hende na mundo ta na 
riesgo di infeccionnan causa 
pa pica di sangura, manera 
dengue, keintura geel y chi- 
kungunya. Pa mala suerte, 
ta masha dificil pa identifica 
genenan singular den e parti 
di genome di e insecto, ca- 
minda nan version di nos 
chromosom Y ta situa. P’esey 
investigadonan no tabata ca- 
paz di saca afo cua ta e gene 
determinante masculino, cu 
yama M factor, te awo. 
Despues di analisa e Aedes 
aegypti masculino su DNA 
genomico, e team bou di guia 
di Zach Adelman di Virginia 
Tech, y Zhijian Tu, a identi- 



fica un gene candidato cu ta 
presenta tanto den sanguran- 
an masculino adulto, como 
den embryonan cu ainda 
ta den desaroyo. Nan a uza 
un herment pa edita gene 
pa controla e expresion di e 
gene aki, M factor Nix, y a 
descubri cu e ta necesario pa 
cuminsa desaroyo masculi- 
no. No solamente e ta rekeri, 
e ta suficiente. “E secuencia 
exacto di evento cu ta con- 
duci na desaroyo di sangura 
masculino, no ta cla”, Adel- 
man a bisa. “pero nos sa cu 
Nux ta na top y esey ta loke 
ta conta.” 


Nix 

Cambionan na Nix a resulta 
den desformacion si orga- 
nonan sexual, ora cu nan si- 
lencia e gene completamente, 
e masculinonan mutante a 
perde cierto caracteristica 
riba nan genitalnan, y ora cu 
nan gene a wordo expresa na 
cierto parti di e genome, e 
femenino mutante ta resulta 
cu genitalnan masculinisa. 

“Nix ta provee nos cu opor- 
tunidadnan existente pa con- 
trola sexo di sangura, den e 
lucha contra malesanan con- 
tagioso”, Tu a bisa. Mientras 


cu investigadonan no por 
a completa e conversion di 
sexo cu un switch di Nix, e 
sanguranan aki tabata infertil 
y no por a pasa nan gene pa 
e siguiente generacion. E ta 
un comienso, y un dia lo por 
descubri mas factornan M cu 
lo por yuda combati e plama- 
mento di malesa. □ 

poder. Bo tin e habilidad pa 
tuma iniciativa, ta den con- 
trol, y construi un cos cu bo 
kier. Muchanan gusta cu 
podise nan mayornan no ta 
comprond’e. 

Kico ta hacie bon 
pa mucha? 

E apelacion tin di haber cu 
hardware hacking y ta capaz 
di construi robotnan y otro 
cos. Por uza Raspberry Pi pa 
subi Facebook. Uz’e pa mira 
video y hunga wega. E ta dib- 
ertido suficiente cu ta drenta 
e bida di e mucha, pero e ta 
educacional suficiente pa siña 
nan habilidadnan. 

Dicon e no tabata existi 
10 aña pasa? 

Dies aña pasa, bo por a con- 
strui un computer pa $20, 
pero e lo no tabata intere- 
sante pa muchanan. Awo bo 
por construi un computer pa 
$20 y hunga Minecraft. Bo 
por construi un computer di 


$20 cu lo toca videonan Blu- 
ray. Plus o por haya software 
gratis. 

Ki sorto di cosnan hende 
por traha cu nan 
Raspberry Pi? 

Tin un homber na Gran 
Britania cu ta manda nan 25 
miya halto den blaas y ta saca 
potretnan panoramico grandi 
di mundo. Hende ta pone 
nan na telescop y saca potret, 
por mira potretnan increibel 
di luna. Un hende a construi 
un base di stacion pa celular 
cu un Raspberry Pi. Proba- 
blemente e ta ilegal pa opera 
pafo di un camber di metal 
seya, pasobra mayoria pais ta 
regula ken ta permiti pa ta un 
operado di celular. 

Upton a bisa cu e computer 
aki ta pa hendenan cu no 
por hustifica gasta algun cien 
dollar riba un computer di 
cual nan no mester e nivel di 
prestacion ey mes. □ 

Keyla Reeder: dicon nos ta scogepa ignora 

“Cyber bullying ta un problema grandi rond di mundo y nos comunidad” 


ORANJESTAD - Reci- 
entemente, Keyla Reeder 
a cuminsa funciona como 
un activista contra “Cyber 
bullying”. Pues termento 
online. E1 a cuminsa duna 
diferente presentacion 
over di e tema aki. 

E fenomeno di cyber bully- 
ing ta uno cu hopi biaha nos 
no ta tende di dje, special- 
mente den nos comunidad. 
Cyber bullying ta un forma 
di ter cu ta tuma luga ariba 
red social y door di e uzo di 
smartphones. Pa hopi tempo 
caba, cyber bullying ta an- 
dando den varios red social, 
incluyendo Facebook, Twit- 
ter, Instagram, y Whatsapp 
pa menciona algun. Actual- 
mente un di e rednan mas 
grandi caminda cyber bully- 
ing ta tuma luga ta ask.fm 
Ask.fm ta un pagina social ca- 
minda cu unabes cu bo traha 
bo account, bo por haci otro 
persona cu tin un account di 
ask.fm un pregunta of duna 
un comentario, cu e opcion 
di keda anonimo. Awendia 
cu e uzo di smartphones y 
internet, tur cos ta un “click 
away” y e acceso na tur cos 
rond di mundo riba internet 
ta bira mas facil. 

Motibo di presentacion 

Reeder ta conta “Mi ta un 
studiante di Colegio E.P.I., 
Hospitality and Tourism 
Unit, den mi aña final, y mi 
ta un presidente pasado di 
Kiwanis Circle K di Cole- 
gio E.P.I. Recientemente mi 
a cuminsa duna varios pre- 
sentacion na hoben y adulto 
tocante e fenomeno di cyber 
bullying sin cu esaki tin al- 
gun conexion cu mi estudio 
y organisacion. 

E motibo pakico mi a scoge 
pa papia tocante cyber bully- 
ing ta paso mi mes a pasa den 
e situacion eynan. Algo cu mi 
a remarca ta cu cyber bully- 
ing ta y por pasa cu tur hen- 
de. E no ta importa bo edad, 
sexo, color, religion, educa- 
cion, clase social, ni tampoco 
bo nacionalidad. Cyber bul- 
lying ta tumando luga tur dia, 
24 ora pa dia, 7 dia pa siman 
rond di henter mundo, in- 
cluyendo Aruba. Desde cu 
mi a experencia cyber bully- 
ing ariba e website conoci cu 
yama ask.fm mi a publica un 
storia tocante e mensahenan 
y insulto cu mi tawata ricibi 
ariba Facebook. E idea tras 
di esaki tawata cu mi kier a 


conscientisa y informa no 
solamente hoben pero tambe 
adulto y mayor tocante di e 
problema aki. Tur dia ariba 
diferente red social, nos ta 
mira varios forma di cyber 
bullying, y hopi biaha nos ta 
scoge pa ignora esaki simple- 
mente pasobra nunca nos a 
pasa aden, of pasobra e no 
ta pasando cu nos. E parti di 
mas pisa tocante di e prob- 
lema aki, ta cu e ta pasa cu 
mucha desde e edad di 9 aña 
caba. Awendia mayoria mu- 
cha tin na un edad hopi jong 
tin un smartphone, comput- 
er of tablet y hopi biaha nan 
tin hasta red social manera 
Facebook. Cyber bullying ta 
hopi dificil pa stop y tin ora 
hasta dificil pa detecta si esaki 
ta pasando cu bo yiu, ruman 
of familiar.” 

Tin un diferencia 

Segun Reeder, Bullying ta 
un forma di ter y tentamento 
cu ta tuma luga den persona, 
den forma verbal y tin ora 
tambe fisico. Cyber bully- 
ing ta un forma di tenta cu 
ta tuma luga durante uzo di 
telefon, computer y red so- 
cial, y mayoria biaha e tenta- 
do ta dificil pa detecta como 
cu e acceso na internet ta 
haci’e dificil pa por sa ken ta 
sinta tras di e computer. Den 
e mundo moderno cu nos ta 
biba aden, e rol di tentado 
tambe a cambia y esaki ta 
haci cu e problematico aki ta 
bira mas dificil pa stop. An- 
tes ora bullying tawata tuma 
luga, esaki tawata pasa mayo- 
ria biaha na scol caminda bo 
por a mira ken e bully ta y e 
ta mas facil pa e docente of 
mayor busca un solucion na 
e problema aki, y pone con- 
secuencia pa e bully. Awen- 
dia e mucha cu ta “get bul- 
lied” no solamente ta victima 
di bully pa 5 of 6 ora pa dia na 
scol, pero cu e uzo di inter- 
net y red social e bullying ta 
sigui tuma luga na cas tambe. 
Esaki ta haci cu e victima di 
bully ta wordo bullied pa mas 
ora pa dia, incluyendo fin di 
siman, vakantie, dia liber, cu- 
alkier ora pa dia, y cualkier 
dia di siman. 

Locual ta sucede 
Cyber bullying general- 
mente ta tuma luga door di 
post potret of comentario di 
otro persona. Cu varios bi- 
aha sa ta rumor of comen- 
tario negativo ariba red so- 
cial, potret intimo of potret 
cu ta humilia un otro per- 

sona, menasa contra otro online, 
video(incluyendo video di pelea 
na scol) y hopi biaha menasa pa e 
victima tuma su propio bida. 

“ Pa hopi hende esaki ta algo cu 
kisas nan no ta tende masha di 
dje pero si bo ta un persona cu 
frecuentemente ta haci uzo di red 
social specialmente ask.fm bo lo 
por mira con hopi hoben ta bira 
victima di cyber bullying aki na 
Aruba” Reeder ta argumenta. 

E no algo facil pa stop 


“Hopi hoben y persona sa co- 
menta cu bo por stop cyber bully- 
ing simplemente door di paga bo 
computer of baha di bo red social. 
Loke hopi hende no ta consciente 
di dje ta cu door di simplemente 
paga bo computer no lo laga e 
problema aki bay pasobra bo amis- 
tad y esunnan rond di bo ainda ta 
forma parti di bo comunidad di 
red social y e problema ta sigui 
anda hasta si abo ta offline. Y pa- 
sobra esaki ta tuma luga ariba in- 
ternet, unabes cu bo publica algo 


online, esaki no por wordo kita 
completamente mas. Nos tur sa 
cu loke bo pone ariba internet no 
ta keda algo priva mas, y unabes cu 
bo publica esaki, ya varios hende 
lo a mira y download esaki. Pues e 
daño ya caba lo ta haci. 

“Den varios presentacion cu mi a 
duna, specialmente hoben, mayo- 
ria di nan a admiti y a conta cu nan 
ta of a yega di experencia cyber 
bullying of bullying na scol of na 
cas. “ Reeder ta bisa. 


Meta principal 

Como cu tur hende cu ta cuminsa 
cu algo, Reeder tambe tin un meta 
cu su presentacionnan. 

E ta bisa “ Mi meta cu e presen- 
tacionnan di cyber bullying ta pa 
conscientisa hoben, mayor, mae- 
stro, y nos comunidad henter to- 
cante e problema aki. Misa cu e no 
ta un problema cu ta facil pa stop 
di un dia pa otro. Como un comu- 
nidad ariba red social anos tambe 
ta “bystandards” ora nos ta mira 
actividad di bully ta tuma luga y 

ignora esaki. Si cada biaha 
nos por reporta of hala aten- 
cion di e persona of bully cu 
ta insulta of ter un otro ariba 
red social, nos por reduci e 
problema aki pa cual cu e ta. 

Un otro cos cu mi sa men- 
ciona den mi presentacion 
ta cu como mayor y mae- 
stro e no ta e idea tampoco 
cu nos ta bay “stalk” nos yiu 
of studiante riba red social, 
pero simplemente monitor 
nan frecuentemente y educa 
nos yiu y studiantenan to- 
cante bullying y cyber bul- 
lying. Hopi biaha nos por 
papia di cualkier topico den 
nos comunidad, pero nunca 
nos ta toca e tema aki. E ta 
importante pa nos por siña 
specialmente e chikitinnan 
y hobennan pa no ta bully 
den e bida di un otro studi- 
ante of mucha. Djis pasobra 
na Aruba nos no ta conoci 
cu hoben ta comete suicidio 
pa motibo di cyber bullying, 
no ta nifica cu e problema 
aki no ta existi of cu nos 
mester ignor’e. Mi ta spera 
cu nos no mester warda te 
ora nos haya un porcentahe 
di suicidio na Aruba, pa nos 
por cuminsa haci algo to- 
cante (cyber) bullying y cu 
un dia por bira accion legal 
ariba e fenomeno aki. “ 

Uza internet positivamente 
Ban haci uzo di internet y 
red social pa celebra y com- 
parti momento bunita, nos 
diferencia den un manera 
positivo, comparti nos cul- 
tura y duna otro comentario 
positivo. Nos por ta e cam- 
bio cu nos ta desea di mira 


door di bira un ehempel pa 
e resto di nos comunidad. 
E bunita di internet ta cu 
nos ta e comunidad social 
riba internet. Hunto nos 
por duna un bos na e victi- 
manan di cyber bullying cu 
tawata victima den silencio 
pa hopi tempo. Control + 
ALT + Delete cyber bully- 
ing, Reeder ta bisa. 

Telefon pa hubentud 

Den pasado, Bon Dia Aru- 
ba a entrevista e fundacion 
di Telefon pa Hubentud 
tocante cual ta e casonan 
di bullying cu mas ta bin 
dilanti. Segun, Shurman 
Miller trahado social, di e 
fundacion. E1 a bisa cu ter- 
mento ta un di e problem- 
anan principal cu ta wordo 
declara na e fundacion. Sr. 
Miller a splica cu no tin un 
cifra specifico pa esaki, pero 
cu hopi problemanan entre 
hoben, en special esunnan 
mas grandi (muchanan di 
scolnan manera entre otro 
EPI y EPB) ta cuminsa riba 
internet y despues ta scala 
bira algo mas grandi. 

Segun Miller tin cierto ter- 
mento cu muchanan no ta 
haya straf pa via di dje. Por 
ehempel un mucha cu ta ter 
un otro mucha emocional- 
mente (laga e mucha afo di 
tur cos, no papia cun’e) un 
juffrouw no por duna un 
mucha straf paso e ta scoge 
pa no papia cu un otro mu- 
cha. Mas muchanan crece 
nan ta cuminsa busca otro 
tactica pa ter y esaki hopi 
biaha ta inclui termento riba 
internet. □ 

Aire seco of rayonan UV ta un causa 
di wowonan seco 



Nos wowonan ta mescos 
cu tur e otro organonan 
di curpa. Nos mester cui- 
da nan tur dia pasobra 
wowonan tambe por bay 
atras, y un persona su bista 
ta algo masha valioso mes. 
Ayera Bon Dia Aruba su 
seccion di Salud a pu- 
blica un articulo tocante 
e problema di wowonan 
seco cu ta uno frecuente. 
No mester lubida cu e prob- 
lemanan di vision di un per- 
sona tocante refraccion di 
luz, ta loke ta hiba e persona 
su bista bay atras. Un prob- 
lema relaciona cu wowo cual 
ta hopi frecuente ta wowonan 
seco. Awe nos lo publica mas 
riba wowonan seco su cau- 
sanan y tratamento. 

Causanan di wowo seco: 

- E syndroom aki ta resul- 
tado di poco produccion di 
lagrima of di un perdemento 
di balans den e composicion 


kimico di e lagrima. E pro- 
duccion di lagrima por bira 
menos ora e hende su edad 
ta subi. 

- Exposicion frecuente na 
aire seco of rayonan UV di 
e solo cu por fungi manera 
un factor hopi importante pa 
salud di wowo 

- Condicion medico manera 
artritis reumatoideo of Sjo- 
gren’s syndroom 

- Uzo no apropia di contact 
lens of uzo prolonga di me- 
dicina manera anti histamini- 
co pa alergia of medicina pa 
depresion por ta un factor cu 
ta yuda desaroya wowo seco. 

Tratamento 

Wowonan ta organo nan ma- 
sha delicado mes, pa e motibo 
ey mester tin bon cuidao cu 
nan. Si un persona ta experi- 
menta sensacion di kimam- 


ento, grawatamento y wowo 
cora frecuentemente bishita 
specialista di wowo. 

Despues cu e diagnostica a 
wordo haci e tratamento ta 
basa mas tanto riba gotanan 
pa yuda mantene e wowo hu- 
medo. 

Tin medicina pa inflamacion, 
lagrima artificial cu ta trece 
alivio temporal na e condi- 
cion aki. Lagrima artificial cu 
bicarbonato, cu gel, cu base 
di zeta, cu base di serum etc. 
Semper bao supervision di 
un dokter. 

- Operacion di wowo ta un 
opcion unda ta haci un bura- 
co chikito den skina di wowo 
pa haci miho e sistema di 
drenahe di e wowo aunke ta 
un opcion poco frecuente pa 
e problema nan extra cu pro 
trece cun’e. 

- Camara di humedad: Esaki 
ta manera un tapa di plas- 
tic cu ta wordo uza pa hen- 


de cu ta sufri di e problema 
aki, anochi tanten cu nan ta 
drumi pa preveni vaporacion 
di e lagrima y asina mantene 
e wowonan humedo. 

- Cuidao propio: Uza un 
humidifier na cas cu ta yuda 
pa e ambiente bira mas hu- 
medo, mas tanto ora airco ta 
wordo uza, ya cu nos tur sa 
cu esaki ta haci e aire masha 
seco mes. Tuma brake chiki- 
to frecuentemente ora bo ta 


mira television of tanten cu ta 
traha den computer. Ta im- 
portante pa es nan cu ta uza 
contact lens pa uza tambe 
lagrima lubricante artificial. 
Como cu e wowo seco ta au- 
menta e sensibilidad na aire y 
luz, ta importante pa bisti bril 
protector tan ten cu ta pafo. 
Si nos ta mira e clima cu tin 
na Aruba, eigenlijk ningun 
hende mester sali pafo den 
dia sin uza lens protector di 
solo.Q 


Bus di Salud a inicia e siman di Presion Halto 




Mundialmente a con- 
memora e fecha di 17 di 
mei como e dia di Presion 
Halto. E tema cu a scoge 
e aña aki pa conscientisa 
riba e riesgo di presion 
halto ta: Percura pa bo sa 
cuanto bo presion ta. 

Si bo sa cu bo presion ta 
halto, bo por actua y tuma 
medida pa asina yuda baha 
bo presion. Presion halto tin 
consecuencia pa nos estado 
di salud. Algun ehempel ta: 
malesa di curason y ader, 
ataca di curason, problema 
cu riñon y otro problema di 
salud. 

Na Aruba 50% di e hende 
homber adulto (25-64 aña) 
tin un presion halto. Di e 
hende muhe e cifra aki ta 
33% esta un di cada 3 hen- 
de muhe tin presion halto. 
Di e personanan aki mas of 
menos mita no sa cu nan tin 
presion halto. Pa e motibo 


aki ta asina importante pa bo 
controla bo presion y pa “bo 
sa bo numbernan di presion”. 

Plataforma di Promocion di 
Salud, cu ta consisti di Ibisa, 
Departamento di Salud Pu- 
blico, AZV, SVB, WGK y 
ImSan conhuntamente cu 
Kidneys297 y Fundacion 
CVA a cuminsa cu e siman di 


presion halto como un siman 
di conscientisacion tocante di 
presion halto, specialmente e 
uzo di menos salo. 

Dialuna dia 18 di mei a ini- 
cia cu e prome actividad, 
cu a encera salida di Bus di 
Salud pa duna servicio na 
publico. Bus di Salud tabata 
para na e compleho di Power 


FM, Healthy Living Club, 
Bright Bakery na Piedra Plat. 
Diferente empresa/negoshi 
a participa tambe cu activi- 
dad di conscientisacion den 
forma di laga cliente purba 
pan sin salo, haci chekeo di 
presion, duna charla pa nan 
clientenan tocante di alimen- 
tacion saludabel. Mientras cu 
Plataforma di Promocion di 


Salud a haya oportunidad pa 
comparti cu publico algun 
informacion importante pa 
motibo di programa radial. 

Di e forma aki a habri e si- 
man di presion halto cu dife- 
rente actividad cu a comparti 
cu comunidad, entre otro in- 
formacionnan na radio, TV 
y prensa skirbi tocante di e 
peligernan di presion halto. 

Ta bon pa comunidad ta in- 
forma kico presion halto ta, 
kico ta e peligernan, ken ta 
esunnan cu tin mas risico pa 
haya e condicion aki, tipnan 
con pa uza menos salo y con 
pa haci escogencia mas salu- 
dabel. Comunidad mester ta 
consciente cu mester cumin- 
sa cambia e estilo di bida pa 
uno cu ta mas saludabel. 

Pa mas informacion por 
tuma contacto cu Ibisa na 
5824987 of via nos facebook 
ofwebsite. □ 

“Mi a kies studia na Merca, pasobra mi a cansa di e sistema Hulandes 

cu bo ta perde un aña completo pa un vak” 



ORANJESTAD - Mi a 
kies studia na Merca, 
pasobra mi a cansa di e 
sistema Hulandes cu bo 
ta perde un full aña pa un 
vak. 

Mi a analisa y nota e dife- 
rencianan entre e sistema 
di scol Americano y esun 
Hulandes. 

Un cos cu siguramente a 
pone ami sinti hopi mas na 
cas akinan ta cu bo por haya 
guia y ayudo cualkier mo- 
mento cu bo mester. Scol 
su biblioteca, tutor centers y 


computer centers ta habri tur 
ora. E profesor nan semper ta 
atento y ta sigura cu e studi- 
ante sa cu si e tin pregunta of 
tin mester di extra splicacion, 
e ta eynan, semper un e-mail 
of un yamada ta suficiente. 
Tambe akinan na Merca nos 
ta traha cu semester, esaki 
kiermen Fall semester ta sep- 
tember pa december. Spring 
semester ta januari pa mei y 
semester di berano (opcio- 
nal) ta mei pa augustus. Cada 
semester ta entre 3-4 luna y 
cada semester e studiante ta 
rekeri pa tuma 4 vak minimo. 

Dean’s Honor List 

Awo mi ta studiando Busi- 
ness Administration na Va- 
lencia Community College 
na Orlando, Florida. Esaki ta 
mi di 3 semester y mi a caba 
di yega den e Dean’s Honor 
List pa e Spring 2015 term. 
Mi GPA ta 3.6 di 4.0 total y 
mi a haal tur mi vaknan cu 
un bon cifra. 

Loke ta haci mi super feliz ta 
cu mi por bisa cu mi a siña 
asina hopi durante e 1 aña 
aki na Merca, mi a tuma 12 
diferente materia cual tur tin 
diferente impacto positivo 
ariba mi. Mi nunca a fada di 
bay scol pasobra tur profesor, 
materia y klas ta diferente 
riba nan mesun manera. Y 
como studiante bo tin e lib- 



ertad pa kies bo profesor 
nan, bo lesnan, bo oranan, y 
e ta working out super great. 
Akinan mita wak miho po- 
sibilidad nan den networking 
y crece. Bo conocemento 
di e avance tecnologico di e 
mundo aki ta expande masha 
hopi mes y mi ta sigur hopi 
Arubiano gradua na Merca lo 
ta di acuerdo. 

Poco informacion di 
parti Aruba 

Na Aruba nan no ta promove 
studia na Merca, semper 
e presentacion y e sesion- 
nan informativo nan tabata 
concentra ariba estudio na 


Hulanda y tin ora nan ta- 
bata menciona Costa Rica of 
Merca ta wordo menciona 
manera un opcion pa esun- 
nan cu no kier bay Hulanda 
y mi ta kere esey a haci cu 
hopi studiante no tabata con- 
sciente di cuanto posibilidad 
nan tin na Merca. Mi sem- 
per tabatin e soño pa studia 
na Merca, pues loke a pasa 
ta cu ami como studiante di 
17 aña mester a bay busca 
riba mi mes ki scol nan mi 
lo por wordo acepta na dje 
na Merca y ki ta mi rekisi- 
tonan, cuanto e tuition ta, 
cuanto placa di prestamo mi 
por haya pa U.S.A y kico ta e 
diferencianan entre e sistema 
di scol Americano y esun di 
Hulanda. 

Mavo y Havo dilema 

Pesar di esey, mi ta haya cu 
Mavo y Havo hunto a haci 
mi mas fuerte no solamente 
como studiante pero tambe 
como persona. Imagina bo e 
cambionan cu mi a pasa aden, 
bayendo un scol chikito di 20 
klas pa un scol cu tin como 
100. E cambionan tabata 
drastico pero el la bal la pena. 
mi a bishita Juliana School 
Mavo y mi a gradua na aña 
2011 cu 16 aña di edad. Mi 
cifranan tabata En 7, Ned 

7, Wis 8, Eco/M&O 8, AK 

8, Bio 7 . Despues di caba 


Mavo mi a sigui mi estudio 
na Colegio Arubano unda cu 
mi a gradua na aña 2013 cu 
18 aña di edad. Mi cifranan 
tabata En 7, Ned 6, Wisk 7, 
Ak 7, Ec 6, M&O 7. Havo 
tabata e unico opcion den mi 
wowonan, pasobra cu mi lo 
por caba den 2 aña y tin un 
miho posibilidad pa sigui mi 
estudio afo. Mi por bisa cu 
mi tabata tin un bentaha riba 
mayoria di e studiante nan cu 
a bin for di Havo 3. HAVO 
4 y HAVO 5 a bay bastante 
trankil pa mi, sin problema 
i sin tin mester di tuma bi- 
jles. Mi tabatin un bon base 
y conocemento di mi vaknan 
cu mi por compronde e ma- 
terianan miho door cu mi 
tabata sa bastante di e mesun 
stof nan na Mavo. Un cos si 
mi por bisa defmitivamente 
ta cu mi a sinti cu mi no taba- 
ta wordo trata mesun semper 
ora bin na e punto pa puntra 
un pregunta, mayoria di e do- 
centenan ta conecta esey cu ta 
door cu bo a bin di Mavo mi 
ta puntra cosnan asina. Of pa 
e motibo ey bo no sa tal cos. 
Pero mi a sa di ta consistente 
cu mi vaknan, haci huis- 
werk y haal bon puntonan. 
Un otro punto cu mi mester 
agrega ta cu durante HAVO 
4 y HAVO 5, e guia cu mi a 
haya di e decaan nan tabata 
masha limita. □ 


Pueblo kier sa: 

Aumento di BAZV lo kita contribucion propio for di mesa? 


Manera ta conoci frac- 
cion di AVP y Gabinete 
Eman a aumenta BAZV 
cu 1% haciendo esaki 
3.5%. E amienda presenta 
tawata inclui reduccion di 
e prima di AZV cu 1%. Re- 
alidad ta cu esaki ta nada 
ora bo trece tur cos den 
balansa. 

Enfasis mester wordo poni 
si riba e echo cu BAZV pa 
di dos biaha ta conoce un 
aumento den un periodo di 
menos cu un aña. Banda di 
e hecho cu nan a kibra nan 
propio principio kedando 
cu e mesun structura (di no 
elimina) ta interesante pa 
pone atencion riba e desar- 
oyo di otro medidanan riba 
tereno di AZV. 

Contribucion propio 
Cu bendicion di e prome 
dialogo social cu a tuma 
luga na 2010 y tambe di par- 
lamento e prima di AZV a 
conoce aumento entrante 
1 januari 2011. E aumento 


tawata di 2% parti igual pa 
trahado y doño di trabou. Pa 
e pensionadonan esaki tawata 
mas pisa pasobra nan mester 
a carga e aumento completo 
debi cu nan no tin trabou. 
Tambe a papia abiertamente 
di introduccion di un contri- 
bucion propio pa AZV. Esaki 
kiermen cu pueblo lo mester 
bay haci pagonan adicional 
(extra) apart riba locual ta 
wordo paga na primanan cu 


nan ta paga tur fin di luna. 

Medidanan adicional 

Minister di Salubridad no a 
duna contesta concreto riba 
kico lo bay sosode cu e me- 
didanan relaciona cu contri- 
bucion propio. E minister en 
cuestion a laga sa cu el a haya 
un documento di medidanan 
pa reduci gasto cu AZV lo bay 
tuma y cu e ta di acuerdo cu 
nan pero cu no ta cla cu e dis- 


cusionnan. E1 a hasta anticipa 
cu aki poco tempo sigur lo 
tin remarca cu atrobe lo tin 
medida pero a tene corto 
bisando cu na su debido tem- 
po e lo trece esaki padilanti. 
Tambe el a indica cu no mes- 
ter sigui baha e contribucion 
fmanciero di pais Aruba na 
AZV. E minister kiermen cu 
bo por haci e contribucion 
propio pero na un forma re- 
sponsabel. Pero pregunta ta 


con leu bo kier yega cu asina 
hopi medida? 

Maneho deficiente 

Ta obvio si cu e maneho fi- 
nanciero di gobierno ta uno 
deficiente cu ta afectando 
e contribucion di pais Aru- 
ba na AZV nificando cu lo 
rekeri mas y ta p’esey algun 
dia despues manera ladron 
den anochi a aproba pa au- 
menta BAZV entrante 1 juli 
2015 cu 1% mas, despues cu 
esaki ya caba a conoce un au- 
mento entrante 1 december 
2014 ultimo. 

Pregunta cardinal 
E compensacion minimo di 
1% ta den balansa cu tur e 
otro medidanan menciona? 
Aumento di BAZV lo hala 
contribucion propio for di 
mesa? Un cos ta sigur, no 
por sigui sconde y pueblo 
merece di por haya contes- 
tanan cla relaciona cu e me- 
didanan adicional cu lo tin 
planea riba tereno di AZV.Q 

EXECUTORIALE VERKOOP 


Krachtens artikel 1203 lid 2 (oud) respectievelijk 3:268 (nieuw), van het Burgerlijk Wetboek van 
Aruba zullen de volgende onroerende zaken in het openbaar worden verkocht. 

De verkoop vindt plaats eerstbij opbod en vervolgens bij afmijning. 

1. een perceel eigendomsgrond, groot zevenhonderd vijftig vierkante meter (750 m 2 ), gelegen 
aan de Isaac Wagemakerstraat te San Nicolas in het Vierde district van Aruba, omschreven in 
meetbrief nummer 139 van vijfentwintig september negentienhonderd vierenzeventig, met het 
daarop gebouwde appartementencomplex, plaatselijk bekend als: Isaac Wagemakerstraat 
75-B; 

Inzetprijs: Afl. 67.500,00; 

2. het recht van erfpacht tot zestien november tweeduizend zevenentwintig op een perceel 
domeingrond, grootzeshonderd vijfennegentig vierkante meter (695 m 2 ), gelegen aan de 
Isaac Wagemakerstraatte San Nicolasin het Vierde districtvan Aruba, omschreven in 
meetbrief nummer 20 van tien februari negentienhonderd vijftig, met het daarop gebouwde, 
plaatselijk bekend als: Isaac Wagemakerstraat81; 

Inzetprijs: Afl. 63.750,00; 

3. het recht van erfpacht tot zevenentwintig november tweeduizend tweeénzeventig op: 

a. een perceel domeingrond, groot éénhonderd één vierkante meter (101 m 2 ), gelegen aan 
de Helfrichstraat/Jan Steenstraat te San Nicolaas in Aruba, kadastraal bekend als vierde 
afdeling sectie A nummer 119, met het daarop gebouwde, plaatselijk bekend als: 

Helfrichstraat 34; en 

b. een perceel domeingrond, groot éénhonderd vierkante meter (100 m 2 ), gelegen aan de 
Helfrichstraat/Jan Steenstraat te San Nicolaas in Aruba, kadastraal bekend als vierde 
afdeling sectie Anummer 120, methet daarop gebouwde, plaatselijk bekend als: 

Helfrichstraat 36, 

hierna tezamen ook te noemen: het registergoed (tezamen vormende de bar/restaurant 
bekend als: Las Vegas Bar); 

Inzetprijs: Afl. 175.000,00; en 

4. een perceel eigendomsgrond, groot zesduizend vierhonderd zestig vierkante meter (6.460 
m 2 ), gelegen te Weg Fontein in het vierde district van Aruba, zijnde het restantvan de 
gronden omschreven in meetbrief nummer 242 van eenentwintig oktober negentienhonderd 
vijfenzestig (oorspronkelijkgroot zesduizend achthonderd vijfenzeventig vierkante meter 
(6.875 m 2 ), methet daarop gebouwde, plaatselijk bekend als: Weg Fontein 154-A, -B en -C; 

Inzetprijs: Afl. 225.000,00. 

-Op verzoek van een van de gerechtigden - 

5. een perceeleigendomsgrond, groot achthonderd drieénveertig vierkante meter (843 m 2 ), 
gelegen te Nuña in Aruba, kadastraal bekend als eerste afdeling sectie L nummer 4966, met 
het daarop gebouwde, plaatselijk bekend als: Nuñe 50, 50-A en 50-B, en al hetgeen daartoe 
dooraard, natrekkingen bestemming behoortofzalbehoren. 

Inzetprijs: nadertebepalen. 

Onderhandse schriftelijke biedingen kunnen toten met 9 juni 2015 tot 16:00 uur worden 
aangenomen; ieder bieder is verplichtte tonen dat hij zijn bod kan nakomen, zulks ter beoordeling 
van de executant. 

In geval van veiling krachtens beslagrecht bestaat geen mogelijkheid totonderhandse biedingen. 

De verkoopzalplaatsvinden ten overstaan van mr H.M. Rodriguez-Taekema, notaris in Aruba, op 

25 juni 2015 om9:00 uurin de vergaderzaal van RENAISSANCE CONFERENCE CENTERaan 

de L.G. Smith Boulevard 82. 

De veilingvoorwaarden zijn beschikbaar op het kantoor van de genoemde notaris bij: 


Notariskantoor Rodriguez-Taekema N.V. 

SUCU / De la Sallestraat 60 
(rotonde Seroe Blanco) 

Tel: (297) 588-2400 ? Fax: (297) 588-2500 ? Email: j.decuba@notarisrodriguez.com 



BISTA 


Dangui Oduber(MEP) 


Firmando protocol cu 
Hulanda, Minister Eman 
a entrega nos autonomia 
financiero 



ORANJESTAD - Nos 
pais ta den un problema 
financiero hopi serio. Se- 
gun prome minister Eman 
awor ta e momento apro- 
pia pa castiga pueblo cu 
medida despues di un re- 
cuperacion di nos econo- 
mia. 

Tin biaha bo ta puntra bo 
mes si prome minister ta sinti 
e dolornan di pueblo. E ta 
cana tur siman den pueblo y e 
mester por reconoce cu Aruba 
ta pasando den momentonan 
dificil. Aruba ta conociendo 
un costo di bida haltisimo, 
un criminalidad creciente y 
un deterorio social hamas an- 
tes bisto. Pa haci e problem- 
anan mas serio ainda nos pais 
ta bancarota y esaki ta danki 
na e maneho iresponsabel y 
descabeya di gabinete Mike 
Eman 1 y 2. Den apenas 5 
aña a redobla debe di nos pais 
y actualmente e debe di nos 
pais ta 4 biyon florin. 

Loke a sosode aña pasa no a 
pasa dies asina. Ora un pais ta 
wordo goberna iresponsabel 
y malgastamento di placa ta 
tuma luga e consecuencia ta 
pa nos tur. Henter e comu- 
nidad por e premira loke a 
pasa aña pasa cu e Decreto di 
Gobierno di Reino y e welga 
di hamber cu gobernador a 
keda sin firma e presupuesto 
.A pesar di esaki e gobierno 
no a siña su les. Nan a sigui 
gasta placa y no a mustra bo- 
luntad pa reduci nan propio 
gastonan. Nos a menciona 
na varios ocasion a gastonan 
desproporcional di personal 
di prome minister su oficina. 
Gastonan innecesario na in- 
formacion y promocion. Un 
sin di gastamento di placa di 
pueblo sin hustificacion. 

E impasse entre Aruba y go- 


bierno Hulandes a dura pa 
mas cu un aña caminda fmal- 
mente gobierno Hulandes a 
bisa Mike Eman cu e ta acep- 
ta CFT (control fmanciero di 
Curso) na bon of na malo. 

Ora bo ta manda bo pais 
bancarota ,bo ta pone bo pais 
den un posicion vulnerabel. 
Si e gobierno aki no a gasta 
placa di pueblo y a goberna 
e pais aki na un manera re- 
sponsabel hamas y nunca 
gobierno Hulandes lo por a 
impone un CFT manera cu 
a sosode. Mike Eman a scoge 
di acepta CFT firmando un 
protocol cu gobierno Hulan- 
des. Firmando e protocol aki 
e gobierno di Mike Eman a 
entrega no solamente nos au- 
tonomia financiero cu tanto 
nos a lucha pe si notabel e la 
entrega e autoridad legal di 
parlamento di Aruba. Parla- 
mento di Aruba ta e organo 
mas halto di nos pais y ta e 
organo cu ta aproba leynan y 
bin cu amienda nan riba ley- 
nan si ta necesario. Firmando 
e protocol gabinete Mike 
Eman 2 a entrega e derecho 
di amenda di nos parlamento 
di Aruba. Un derecho con- 
stitucional cu a wordo viola 
door di e protocol. Ta algo 
hopi serio y hopi lamentabel 
via di un maneho fmanciero 
destrosa awe parlamento di 
Aruba ta perde su autoridad. 
Awe ta gobierno Hulandes lo 
bay traha e Decreto Nacional 
pa instala CFT legalmente y 
parlamento di Aruba no por 
haci ningun cambio na loke 
wordo presenta nan nos. 

Un gobierno cu haci esaki cu 
su pais mester saca su con- 
clusion. Moralmente e mes- 
ter por sa cu loke e la haci ta 
mina autoridad di parlamen- 
to di Aruba y entrega nos au- 
tonomia financieroO 

POUTICO 


FraccionMEP 

Delegacion di MEP a sali pa Hulanda 


ORANJESTAD - E del- 
egacion di MEP encabesa 
pa Evelyn Wever-Croes 
tambe a sali pa Hulanda 
caminda lo atende den 
dos serie di reunion im- 
portante. 

Tripartiet 

Dialuna y diamars tin re- 
unionnan tripartiet cu dele- 
gacionnan di Curaçao y Sint 
Maarten. Lo toca varios tema 
di cooperacion mutuo entre 
otro desaroyo economico, 
energia, enseñanza, integri- 
dad, salubridad, problema cu 
hobennan, discriminacion. 
Pero lo trata temanan delica- 
do tambe manera e interven- 
cion recien di Gobernador 
na Aruba y na Sint Maarten 
y tambe screenmento di can- 


didato pa minister. E meta 
di e reunionnan aki ta pa ca- 
minda cu paisnan por traha 
hunto den bienestar di nan 
ciudadanonan, pa logra mas 
bienestar posibel 

IPKO 

Diaranson te cu diabierna tin 
e reunionnan interparlamen- 
tario entre parlamentonan di 
Aruba, Hulanda, Curaçao y 
Sint Maarten. Riba agenda 
tin practicamente e mesun 
topiconan cu e reunion tri- 
partiet cu excepcion di esun 
di intervencion di Goberna- 
dor, Adicional tin riba agen- 
da di IPKO e tema di are- 
glo di despota entre paisnan 
den Reino a base di Statuut. 
Tambe lo trata iniciativa di 
Parlamentario Hulandes van 


Oven pa cambia art 14 y 38 
di Statuut. E dos temanan 
aki y e tema di ’integridad’ y 
'screenmento di candidato 
ministernan’ ta e temanan 
mas delicado y ta wordo 
spera bastante discusion riba 
e temanan. E reunionnan 
lo tuma luga den salanan di 
Eerste Kamer y Tweede Ka- 
mer y mayoria por wordo 
sigui via website di Tweede 
Kamer. 

Varios otro reunion 

Aparte di e reunionnan 
menciona e delegacion tin 
otro reunionnan planea cu 
varios otro politico, gober- 
nante y organisacionnan. 

"Nos a prepara bastante pa 
e reunionnan aki y awor ta 
asina leu. Nos a bin cu un 


mision y esey ta pa logra mas 
bienestar pa nos pueblo y pa 
haya mas claridad den e situ- 
acion relaciona cu supervi- 
sion di Aruba. Nos lo splica 
na Hulanda cu nos no ta di 
acuerdo cu e supervision im- 
pone riba Aruba ni e caminda 
cu a wordo cana. Sinembar- 
go nos ta consciente cu algo 
mester a wordo haci pa para 
e mal gobernacion di Mike 
Eman y p’esey e supervision 
mester a bin. Loke nos kier 
pa tur hende compronde ta 
cu no ta husto cu den e pro- 
ceso ey nos pueblo ta wordo 
suta cu medida mientras cu 
gobierno mes no ta corta den 
su gastonan manera manda 
dos minister cas. Tambe nos 
kier pa tur hende compro- 
nde cu asina cu Aruba haya 


un gobierno drechi bek, no 
tin necesidad di supervision 
door di Hulanda. Un gobi- 
erno drechi manera MEP 
tin den preparacion mes por 
controla su mes pa motibo di 
su propio institutonan. MEP 
a demostra di por a goberna 
e pais aki drechi, prueba en- 
tre otro cu a laga tanto e debe 
nacional como e deficit den 
margen nan internacional- 
mente aceptabel. Si e mane- 
ho di MEP a wordo continua 
despues di 2009 y e margen- 
nan impone e tempo ey no a 
wordo bandona pa AVP awe 
nos no ta den e probleman- 
an cu nos ta. Aruba merece 
miho. Esey lo ta nos mensa- 
he na Hulanda" asina lider di 
MEP Evelyn Wever-Croes a 
duna di conoce. □ 


Rene Herde(AVP) 

Reunionnan na Hulanda a cuminsa caba 


ORANJESTAD - Otro siman e reunionnan bi 
-anual entre parlamentonan di e cuatro pais- 
nan di Reino - Aruba, Corsou, Sint Maarten 
y Hulanda- ta tuma luga na Den Haag, Hu- 
landa. Diaranson cu a pasa e lider di fraccion 
di AVP, Rene Herde’, a biaha pa Hulanda den 
cuadro di preparacion pa e reunionnan im- 
portante aki. 

Diahuebs maintay merdia caba el a reuni cu miem- 
bronan di Tweede Kamer di Parlamento Hulan- 
des. Tambe el a atende e reunion di e Comision 
permanente pa asuntonan di Reino den Tweede 
Kamer, caminda tambe a topa cu dr. Ronald Plas- 
terk, minister di Asuntonan di Reino. 

Na Den Haag Rene Herde' a reuni cu sr. Jeroen 



Recourt, presidente di e Comision di Asuntonan 
di Reino di Tweede Kamer. Tambe a combersa 
cu sr. Roelof van Laar (partido PvdA), sra. Was- 
sila Hachchi (partido D66) y e minister di Asun- 


tonan di Reino sr. Ronald Plasterk (di partido 
PvdA). Den sala di Tweede Kamer tambe a topa 
corto cu sr. Andre Bosman. Den oranan di mainta 
Rene Herde' a reuni cu contactonan di e diferente 
partidonan den parlamento di Hulanda. Tur den 
preparacion pa e reunionnan di otro siman. 

IPKO 

E reunionnan di otro siman ta encera reunionnan 
cu miembronan di Parlamentonan di Corsou y 
Sint Maarten prome. Despues lo sigui e reunion- 
nan cu miembronan di Eerste y Tweede Kamer 
di Hulanda. E reunionnan ta wordo transmiti 
directamente via television di Parlamento di Hu- 
landa. Otro siman lo tin hopi informacion riba e 
reunionnan aki pa Aruba.Q 


Union Patriotico Progresista 

Despues di 12 aña di oficialisacion di papiamento, falta hopi 


pa aun 

Partido Union Patriotico Progresista na oca- 
sion di e di 12 aña di oficialisacion di nos idi- 
oma Papiamento, kier a felicita nos comuni- 
dad pa e hecho aki, pero na e mes momento 
mustra cu apenas esey ta e comienso di un 
trayectorio largo pa duna Papiamento e luga 
cu e merece den nos comunidad y den nos 
bida diario. 

UPP den su Programa Electoral di 2013, como un 
partido cu a profila su pensamento nan como un 
partido cu ta pro Arubianisacion y pro Integracion 
di esunnan cu ta haci di Aruba nan patria nobo, a 
mustra claramente e rol cu nos ta kere cu Papia- 
mento mester tin den henter e proceso aki. Lasti- 
mamente nos tin di bisa, cu keto bay, Papiamento 
no ta haya e atencion cu e merece, particularmente 
ni for di gobierno, ni for di Parlamento. 

Den e cuadro di Arubianisacion aki ta necesario 
pa reconoce e rol di Papiamento den nos sistema 
educacional. Den cuadro di e desaroyo intelectual 
di nos muchanan, ta necesario pa nan siña pensa y 
comunica den nos idioma como punto di salida, 
pa despues sigui desaroya nan mes den otro ma- 


i papiamento e luga 

terianan y otro idiomanan. Di e manera aki nos ta 
crea tambe e Arubiano critico, y cu por expresa su 
opinion, sin tin nodo di laga otronan haci esaki pe, 
loke cu lastimamente tur dia nos ta mira ta tuman- 
do luga. 

UPP ta na fabor pa no unicamente Papiamento 
forma parti di nos sistema educacional como idi- 
oma di instruccion, pero mester amplia esaki na 
nivel universitario, pa asina no solamente haci 
mas investigacion riba nos idioma, sino tambe pa 
nos por tin e herment necesario pa asina nos por 
traha na profesionalisacion di nos maestronan riba 
tanto e materia di Papiamento mes, pero tambe pa 
e maestronan por haci uzo di Papiamento como 
idioma di instruccion general den nos enseñanza. 
Papiamento mester bay hunga un rol hopi mas 
importante y prominente den nos enseñanza, bi- 
rando asina e idioma di instruccion na scolnan ba- 
sico, mientras Hulandes, Ingles y Spaño lo mester 
wordo duna como idiomanan di materia obliga- 
torio. Den concepto di UPP Hulandes ta birando 
poco poco mas bien stroba bo den educacion di 
nos yiunan. Hulandes como idioma di instruccion 
ta basa riba un sistema colonial cu no ta funciona 


mereci. 

mas pa nos generacion actual. Hulandes ta un idi- 
oma di scol, pero cu no ta biba den comunidad. 
Rond di 6% di nos comunidad tin idioma Hulan- 
des como idioma na cas. Te cu awor ta trata e idio- 
ma aki na scol comosifuera e ta idioma materno di 
nos muchanan cu tur e consecuencianan cu esaki 
ta trece cu ne. Lo mester enfoca mas riba e luga 
di e idiomanan den nos enseñanza. Pa hopi tempo 
caba nos por mira cu e rol di Hulandes den nos 
bida diario y cotidiano ta reapareciendo, mientras 
cu Ingles y Spaño ta bira mas importante. YUPP ta 
kere cu Papiamento, den tur esaki mester ta instru- 
mental, pa ta e forsa catalisado entre e idiomanan 
stranhero aki, y hustamente lo mester contribui na 
e integracion cu tanto Aruba tin mester. E rol di 
Hulandes ta keda refleha tambe, na momento cu 
nos mandatarionan ta firma acuerdonan cu Hulan- 
da, den idioma Hulandes, y cu despues ta resulta 
cu interpretacionnan ta varia y pueblo ta sinti di 
ta wordo duna un 6 pa un 9. Ya cu idioma Papia- 
mento ta oficial, mester bira un exigencia cu docu- 
mentonan cu ta wordo redacta na Hulandes ora di 
yega na acuerdonan importante asina, tin tambe su 
ekivalente den nos idioma Papiamento. Pues, tin 
un caminda largo ainda pa bay!Q 

Clasificado 



MAX 20 PALABRA - TA ACEPTA AVISO FOR Bl 




5:OOPM 


TA HUUR 

Apartment na Stanta 
Cruz, camber, sala 
cushina, awa, 
coeriente exclui. 
Afl. 750 + borg. 

Pa mas informacion 


TEL 568-7926-742-6263 


TA BENDE 

BBQ GriH"made In 
Aruba"duradero, Tipo "bari" 
Afl.275,-/cylindro cu tapa 
pa Afl.250,- Tel: 593-8182 

TA DUNA LES 

Les di hulandes y papiamento 
pa mucha di kleuter, Basic 
school. Yama despues di 2’or. 

Tel: 592-5090 / 583-7381 

SERVICIO 

PUBLICO 

Special Acrilic full set Afl. 50,= 
Manicure Afl. 35,= cu diseño 
fabuloso, PedicureAfl. 35,= 

Tel: 736-9393 

TA BENDE 

Instruments musical 
pa forma banda musical 
Prijsnan ta discutibel. 

Tel: 594-5025 

SERVIGIO 

PUBLICO 

Nos ta yuda cu huiswerk 
guia den ambiente familiar 

Tel: 745-2305 

SERVICIO 

PUBLICO 

Ta corta mata chikito y grandi 
y ta tira sushi afo. Tambe ta 
bende santo graniet etc. bon 
prijs. Pa mas informacion 

Tel: 562-2532 


TA BENDE 

Un tur tipo di santo, piedra y 
graniet ta corta mata chiquito 
y grandi y ta tira sushi afo. 
Pa mas informacion 

Tel: 562-2532 

TA BENDE 

Un Hyundai Sta Fe 2003, Std, 
Bon condicion pa solamente 
Afl. 5.500,- Pa mas 
informacion yama 

Tel: 731-8695/600-8714 

HASI CURA LIMPI 

Nos ta chapi piki sushi y verf, 
bon servicio na prijs barata. 

Tel: 561-4297/561-5179 

SERVICIO 

PUBLICO 

Ta ofrese tur tipo di trabao di 
electrictient. Ta hasi 
instalacion, reparacion, 
kortsluiting, breaker. 

Tel: 566-5026 

SERVICIO 

PUBLICO 

Ta duna servicio pa baña y 
cuida hende grandi nas cas y 
tambe laba herida. 

Tel: 748-3306 

TA BENDE 

Un Nissan Centra 1995 
Prijs ta Afl. 800,- 
Pa mas informacion 

Tel: 567-7936/564-6126 

SERVICIO 

PUBLICO 

Nos ta yuda cu huiswerk 
guia den ambiente familiar 

Tel: 745-2305 

SERVICIO 

PUBLICO 

Ta ofrece Masage 
Profesional. Pa mas 
informacion. 

Tel: 566-8783/567-0479 


TA BENDE 

Un cas na Socotorolan 25 
central, 3 camber, 2 baño, 
comedor, cushina, sala, porch 
prijs taxatierapport 
Afl. 278.000,= 

Tel: 593-0077 / 593-0909 


TA BENDE 

Un Mazda CX-7 aña 2007 
Automatic bon condicion ful 
equipped.automatic. 
Prijs special Afl. 20.000,- 

Tel: 594-2263 


SERVICIO 

PUBLICO 

Nos ta fura tur tipo di 
muebles y nos lo laga 
nan manera nobo back. 

Tel: 5621199/5921252. 

SERVICIO 

PUBLICO 

Ta duna credit di 10 luna. 
Ta fura y spuit tur tipo di 
muebles. Palm Beach #5, 
dilanti Subway. 

Tel: 593-2655 / 742-5853 

TA BUSCA 

Dama mester trabao pa hasi 
cas limpi y wak pa hende 
grandi pa dia. 

Tel: 567-9668/746-0101 

TA BENDE 

Instruments musical 
pa forma banda musical 
Prijsnan ta discutibel. 

Tel: 594-5025 

TA BENDE 

Mata di Guyaba, Mispel, 
Papaya enono, casha y otro 
mata. St. Martha #12 

Tel: 564-4456 

TA BENDE 

Gordura, ora bo cumpra 9 
saco di 50lb di Afl 9,- pa ta 
haya 12 saco y nos ta 
entrege tambe. St. Martha 

#12 Tel: 564-4456 


TA BENDE 

Un Camaro Chevrolet Geel 
aña 2010 cu 63.000km cori 
pa Afl. 35.000 Bin cu un bon 
contra oferta. 

Pa mas informacion 

Tel: 593-1184 

TA BENDE 

Un Buggy geel 
completamente re-build pa 
Afl. 12.000,= o.b.o. 

Pa mas informacion 

Tel: 597-7803 

TA BENDE 

Un cashi paña y un 
lessenaar, y golf sticks. 

Pa mas informacion 

Tel: 561-7112/ 
567-6844 

TA BUSCA 

Pa huur, cas pabou di brug 3 
kamber. Te cu 1.500 florin. 

Pa mas informacion 

Tel: 7306445 

TA BENDE 

Ganga un Eton Vipper 70cc 
aña 2000, bon condicion pa 
Afl. 2500,- discutibel. 

Pa mas informacion 

Tel: 732-0697 

TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. Tel: 594-9069 

SERVIGIO 

PUBLICO 

Señora Peruana ta ofrece pa 
hasi cas limpi of pa strika 
paña. Pa mas informacion 

Tel: 567-0479 

TA BENDE 

Un chevrolet Corsa shinishi 
silver 2003 std, gekeurd. 

Afl. 3.500,= Pa mas 
informacion Tel: 592-4664 


BO TA BENDE, HUUB OF BUSCA 

CUAIKIER ARTICULO NOS TA 
OFRESE UN SERVICIO UNICO Y RAPIDO. 



Clasificado 


MAK 20 
PALABRA 


Hungado a gana 20 mñ florin cu Wega di Number Corsou di Lotto 


ORANJESTAD: Lotto, 

como e representante 
oficial di Wega di Num- 
ber Corsou na Aruba riba 
dia 22 di mei a entrega un 
check di 20 mil florin na 
un feliz ganado. E perso- 
na a cumpra su number- 
nan na Indio Stewart Lot- 
tery San Nicolas. 

Riba e dia aki el a cumpra dos 
biaha 20 florin na e mesun 
rebendedo di Lotto, unda cu 
e la haci uzo di e opcion “Last 
3” cu e combinacion di num- 


ber 266. 

Tur hungado di Wega di 
Number Corsou di Lotto ta 
aporta na deporte di Aruba. 
Wega di Number Corsou ta 
obtenibel na tur rebendedo 
di e weganan di Lotto. Pidi 
pe pa bo tambe por hunga y 
gana! 

Pa tur resultado di Wega 
di Number Corsou bo ta 
bishita nos website lottoa- 
ruba.com y riba Facebook 
LottoCambiandoBida of riba 
Twitter bou lottoaruba 


Lotto, e loteria di Aruba tin 8 
diferente wega; Catochi, Big 
4, Zodiac, Wega di Number 
Corsou di Lotto, Lotto di 
Dia, Lotto 5, Mini Mega, y 
Raspa y Gana. 

Cumprando Lotto bo ta con- 
tribui na deporte riba nos 
isla. Meta di e fundacion ta 
pa organisa loteria, cambia 
bida di su hungadonan y na 
mes momento inverti den 
deporte local pa medio di 
donacionnan na e comision 
di subsidio. □ 

Tel: 5937)857 / 588-6699 / 560-1408 

5B&-6S9S 

“Señor ta mi wardador, mi’n tin falta di 
nada 

Den cunucu di yerba berde e ta ponemi 
sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu hopi tristeza pero conforme cu bol- 
untad di Dios 

Nos ta participa fayecimento di: 



AHW 


Nicolasina Jesus 
Bustten 

^06-12-1968 ^13-05-2015 
Na nomber di su: 

Yiunan: Johairo y Sharkenly y famia 

Alexander 
Fleur 

Tata di su yiunan: Job de Reeper 

Rumannan: Mercedes na Aruba 
Elvira na Aruba 
Eva na Aruba 
Santa na Aruba 
Rolando na Aruba 
Ciro na Aruba 
Freddy na Sto. Domingo 
Ina na Sto. Domingo 

Sra. Noray famia 

Tanta: Fransisca naAruba 

Y demas tantanan Sto. Domingo y Merca 

Sobrino (a)nan, primo (a)nan, comper- 
nan, coleganan di trabow, amigonan, bisi- 
ñanan 

Ta invita pa e acto di entiero cu lo tuma 
lugar diasabra 23 di mei 2015 na Aurora 
Funeral Home di 2’or pa 4’or di atardi, 
despues lo Sali pa Santana central na Sa- 
bana Basora. 

Nochi di condolencia: Aurora Funeral 
Home, diabierna 22 di mei 2015 di 7’or 
pa 9’or di anochi. 


v/k' 

Tel: 6937)857 / 588-5699 / 560-1403 

Fax: 5B8-669S 

“Dios ta amor.y amor ta Dios, 

maske mi no tan a e mundo aki, tur dia lo mi 
ta banda di boso Curazon, mi por stens di 
loke Señor ta hasi” 

Salmo 33 

Cu profundo tristeza na nos curazon, nos ta 
anuncia fayecimento di: 



Rita Agatha 
Feliciano-Tromp 

Mihor conoci como “Mama Ita” 
★17-07-1943 - f22-05-2015 

Na nomber di: 

Su Esposo: JJuan F. Feliciano 
Yuinan: Andy Feliciano 

flvan Feliciano 
Gregy & Shahaira Feliciano 
Nieto y nietanan: 

Andrew, Andric, Ashwin, Ashton, Angeline 
Richall, Jadon, Dustin 

Ruman: Alicia Tromp 

Su ex suegra: Shelley Thiel 
Su Ayudante: Barbara 
Su ex-compañeronan di Funari 
Mihor amiga: Josefma Marin 

Swa y cuñanan, sobrino y sobrinanan, ihanan, 
primo y primanan, comer y compernan, bisi- 
ñanan y demas conosirnan 
Famia: Tromp, Feliciano, Petrochi, Trimon, 
Falconi, Thiel, Vrolijk, Maduro, Croes, Hen- 
riquez, Hart, Bislik, Jansen, de Cuba, 

Ta invita pa e acto di entiero cual lo tuma 
lugar diaranzon 27 mei 2015 di 2’or pa 4’or 
di atardi na Aurora Funeral Home , despues 
saliendo pa Santana Catolico Noord. 

For di 2’or di atardi e restonan mortal di nos 
difunto stima lo ta reposa na Aurora Funeral 
Home. 

Adres pa condolencia: Aurora Funeral Home, 
diamars 26 mei 2015 for di 7’or pa 9’or di 
anochi 

Fo bai tin un box disponible di donashon pa 
Funari. 

Disculpa nos si den nos tristesa nos por a lu- 
bida un of otro famia, despues di entiero nos 
no por risibi bishita di condolencia na cas. 


. ^AufgraL.. 

Tel: 593-0857 / 588-5699 / 560-1403 

Fax: 5B8-6696 

Mi a busca Señor y e la contesta, 
mi lo biba den cas di Señor pa semper. 

Cu hopi tristeza pero conforme cu boluntad di 
Dios 

Nos ta participa fayecimento di: 



\ " 

Elvis E. Kock 

Mihor conoci como: “Iki” 
^29-05-1970 - fl3-05-2015 

Na nomber di su: 

Casa: Sully Martinez 

Yiu: Kirck Anthony Kock 

Yiu di criansa:Keytlyn Martinez 

Katlyn Rivadeneira na Colombia 
Mayornan: fEuiogio Enrique Kock 
f Fuisita Rodriguez 

Rumannan: Francisco Kock , casa y famia 
Manuel Kock 
Ilogio Kock 

Rosa Kock y compañero 

Sobrinonan: Caryean y yiunan, Garry, Fusella 
y yiunan, Caryl, Shakira y yiunan, Giembert y 
Rushella 

Tanta y omonan: Greta Rodriguez y famia 

Mena R. Beslip, casa y yiunan 
Juan Rodriguez, casa y famia 
Rafhael Rodriguez 
Manuel na Colombia 
JAnniet y yiunan 
f Beto Rodriguez y yiunan 
Florentino Rodriguez 
Eliza Kock y yiu 

Anonia Kock y yiunan na Corsow 
Primo y primanan, comer y compernan, amigo- 
nan y conocirnan 

Demas famia: Kock, Quandus, Beslip, Rodriguez, 
Kelly, Angela, Martinez, Rivadeneira, Nadal 

Ta invita pa e acto di entiero cu lo tuma lugar di- 
aluna 25 di mei 2015 na misa Inamculada Con- 
cepcion na Sta. Cruz pa 4’or di atardi, despues lo 
Sali pa Santana catolico na Sta. Cruz. E restonan 
di nos defunto lo ta reposa for di 2’or di merdia 
den misa. 

Nos disculpa si nos por a lubida un of otro per- 
sona. 

Despues di entiero no ta ricibi bishita di condo- 
lencia na cas. 

Rumannan, subrino y subrinanan di 


^ Aoft) rsu » 

Tel: 593-0657 S 588-5699 / 560-1403 
f &x\ 5B&-669S 

Americo Croes 

“Merco” 


^ Anii" 

^dtmcr.d 

Td: 593-0657 / 588-6699 / 560-1403 
Fax: 5B8-669S 



ta gradici tur famia, bisiña, amigo y conocirnan cu a compaña nan for di ora di fayecimen- 
to te na ora di entiero di nan difunto stima. “Boso presencia tawata hopi aprecia.” 

Un gradicimento ta bay pa Domi Dekker pa su bunita predicashi, y na Aurora Funeral 

Home pa nan excelente servicio. 



^Auftjra. . 

Tel: 593^0857 / 589-6699 / 560-1403 
Fax: 5B8-6S9S 



“Dios ta amor.y amor ta Dios, 

maske mi no tan a e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu profundo tristeza na nos curazon, nos ta 
anuncia fayecimento di: 



Sra. Petra Croes 

★10-04-1933 -^20-05-2015 


Na nomber di: 

Su yui: Felix Croes 
Nieta: Jessica Croes 

Bisanieto- y bisanietanan, subrino- y subrinanan, primo y primanan, comer y copernan, 
bisinanan, ex coleganan di Maristella y ex coleganan di Centro di Cuido 

Demas familianan: Croes, Thiel, v/d Biezen, Tromp, Quandt, Schwengle, Rodriquez, 
Kelly, Maduro, Alberts, Ruiz, Harms, Koolman, De Cuba, Donata, Kwartz, Rafmi, Na- 
vas, Lopez, Vrolijk, Geerman, Echavarria, Blanco, Larmonie, v/d Linden, Brete. 

Ta invita pa e acto di entiero cu lo tuma lugar diamars 26 di mei 2015 na misa Inamcu- 
lada Concepcion na Sta. Cruz pa 4’or di atardi, despues lo sali pa Santana catolico na Sta. 
Cruz. E restonan di nos defunto lo ta reposa for di 2’or di merdia den misa. 

Si den momento di tristeza nos por a lubida un of otro famia nos desculpa. 


. ^Aur o r a^ 

d wkr 

Tel: 593^0857 / 588-6699 1 560-1403 
Fax: 5B8-669S 

Señor ta mi Wardador, mi n'tin falta di nada; Den cu- 
nuco di yerba berde E ta pone mi sosega . E ta hiba mi 
na awa trankil, pa mi bolbe haña forsa. 

Cu dolor y tristesa na nos curazon nos ta 
anuncia fayecemento di nos ruman stima, tanta y cuña. 



Sra. Cecily Juliana 
Canhigh 

Na nomber di su rumannan: 
f Alfreda Canhigh 
Keith Canhigh y famia na Curacou 
Betty Wolf Canhigh y famia na Hulanda 
Mable y Jan Bollebakker y famia na Hulanda 
Elaine y Ruben Giel y famia 
Shirley y Demetrio de Cuba y famia 
Mescos cu Ruman: Dennis Canhigh y Marcela y famia 

Su subrino(a)nan: 

Bibi Maderbocus y famia na lnglatera 

Soraya y casa na lnglatera 

Suzanne y famia na Hulanda 

Jorina Wolf na Hulanda 

Marcus Bollebakker y famia na Hulanda 

Eduard Bollebakker y famia na Hulanda 

Michel de Cuba y famia 

Dhyani Giel 

Clifford Giel 

David 

Valery 

Liza 

Sharon 

Famia : Canhigh, Castillo, Maderbucus, Wolf, Ron- 
teltrap, Bollebaker, de Cuba, Giel, Bislip, Krozendijk, 
Maduro, Kelly, madhosingh, Kahn, niffikeer, Dickson, 
Beharry, Kewal, Lalsee, Ramlackhansingh, Saraffat, 
Bhola, Ferguson y demas famianan na, USA, Canada, 
lnglatera, Trinidad, y Greneda. 

Acto di entiero lo tuma luga, diasabra 23 di mei 2015, 
for 9'or pa ll’or di mainta y despues saliendo pa Santana 
Central di Sabana Basora. 

Adres pa condolencia, Aurora Funeral Home lo ta diabi- 
erna 22 di mei 2015 di 7'or pa 9'or di anochi. 

Disculpa nos, si den nos tristesa nos por a lubida un o 
mas famia. 

Nos ta lamenta cu despues di entiero nos no por ricibi 
bishita di condolencia na cas. 















REINOIM! 


DIASABRA 23 MEI 2015 


Hoben di 22 aña asesina pa pleito riba un scoter 



WILLEMSTAD - Un hoben di 22 aña a muri 
di impactonan di bala cu el a haya den oranan 
laat di nochi despues di un discusion riba un 
scoter. E prome informacionnan a indica, cu 
algun persona a bin reclama su persona, cu 
aparentemente e tabata den poder di e scoter 
cu no ta di dje. 

E hendenan a bay, pero despues nan a bin bek. Ta 
ora nan a bin bek a tende tiro. Den e scuridad in- 
menso den e area aki a bin topa e curpa sin bida di e 
hoben. Polis a cuminsa un investigacion profundo 
cu a sigui te den oranan laat di marduga. 


Polis a informa cu Central di Polis a haya informa- 
cion den careda di llor di un tiramento cu a tuma 
luga den bisindario di un Hofi na Sero Grandi. 
Mesora central a dirigi un unidad policial na e sitio 
y nan a bin topa cu un señora cu despues a resulta 
mama di e victima pa indica caminda cu a scucha e 
tironan. Na momento cu polis tabata bay subi riba 
e tereno di e cas na Sero Grandi, nan a mira un 
homber drumi abou na suela. E homber victima 
Antonio Paulina, nace na Corsou, 4 di mei 1993, cu 
tabata drumi den un plas di sanger no tabata duna 
señal di bida. Dokter di polis a constata morto di e 




victima y riba ordo di Fiscal di Ministerio Publico 
a confisca e curpa sin bida pa mas investigacion. E 
investigacion den e caso aki ta continua. 

E caso a genera e conmocion custuma den sentido 
cu “asina aki no por sigui mas”, “otro hoben cu ta 
bay perdi” y tambe remarca cu ta pleito pa un coy 
logo. Remarcabel ta sinembargo e cantidad di crit- 
ica cu tin riba armanan cu ta circulando tur cu tin 
den comunidad di Corsou. No obstante un cam- 
paña intensivo aña pasa, e cantidad di arma cu den 
circulacion ta amplio, considerando diferente caso 
cu tabatin den ultimo simannan. □ 


Droga confisca a bordo boto di piscado 



WILLEMSTAD - Nunca antes no a detecta 
un cargamento asina grandi cu e barco di 
Marina den Caribe. Durante di un control 
di rutina, a bordo dje boto di piscado Carib- 
bean Soul, a descubri 6000 kilo di marihuana. 
Caribbean Soul tabatin 12 persona abordo y 


tabata na caminda di Jamaica pa bay Guyana. 

Un avion di patruya di wardacosta Mericano a des- 
cubri e boto di piscado. 

A manda Zr. Ms. Zeeland pa inspeccion e boto. 
Algo prome cu solo sali, e boto di marina a detecta 
e boto di piscado. A manda e helicopter y tambe e 


botonan rapido. Nan a controla Caribbean Soul y 
descubri e cantidad enorme di marihuana. 

A confisca Caribbean Soul y a escolta e tripulacion 
pa Ponce na Puerto Rico, caminda cu a entrega 
nan na autoridadnan cu ta combati traficacion di 
droga.Q 


Investigacion riba cooperacion economico den reino 


WILLEMSTAD - A realisa un investigacion 
riba e cooperacion economico den Reino. 
Aruba, Boneiro y Corsou ya pa algun tempo 
ta haciendo esfuerso pa asumi un funcion 
di ‘corridor’ of ‘hub’ of trampolin den e co- 
mercio entre Europa y Amerika Latino. For 
di Hulanda nos ta mira ultimo añanan inten- 
tonan mas intensivo pa haci mas negoshi cu 
entre otro economia nan creciente manera 
den Amerika Latino. 

Pa haya un bista den experencia- y necesidadnan 
di sector empresarial riba tereno di promocion co- 
mercial, ministerio di BZK, den coordinacion cu e 
ministerionan di EZ y BZ, a duna oficina di inves- 
tigacion SEO (Stichting Economisch Onderzoek) 
encargo pa investiga esaki. 

E investigacion ta trata, for di e perspectiva di ex- 
perencia- y necesidadnan di empresanan riba e 



islanan y na Hulanda, na duna un contribucion 
na e discusion tocante e pasonan cu mester sigui 
y medidanan di maneho cu mester tuma, dirigi 


riba sigui desaroya comercio di Reino cu Amerika 
Latino. Cu e proposito ey a haci un encuesta riba 
internet bou di e sector empresarial na Hulanda, 
Aruba, Corsou, Boneiro y Sint Maarten. E dianan 
cu a transcuri investigadonan, hunto cu represent- 
antenan di BZK y EZ a bishita e Islanan Abou pa 
discuti resultadonan di e investigacion aki. 

E resultadonan di e investigacion ta confirma cu e 
parti Caribense di Reino por hunga un papel den 
promocion di comercio cu Amerika Latino. Com- 
panianan Hulandes cu ta haci negoshi cu Amerika 
Latino, y cu kier expande e negoshi ey, ta haci uzo 
caba di facilidadnan y servicionan den e parti Ca- 
ribense di Reino, of ta considerando pa haci esey. 
For di awe por baha (download) e rapport di e in- 
vestigacion riba e website di SEO, www.seo.nl. E 
siman venidero SEO lo duna un conseho na min- 
ister di BZK cu bista riba e conferencia di Reino di 
16 di juni 2015.Q 

Mandatajionan di Hulanda Caribense a topa otro na St. Maai’ten 


KRALNDIJK - Recientemente 
tur mandatario (esta gezagheb- 
bernan, debutantenan, secretari- 
onan, griffiernan y miembronan 
di conseho insular ) di Hulanda 
Caribense a bini hunto na St. 
Maarten. Nan a papia aki am- 
pliamente cu otro, a intercambia 
di experencia y a sigui Sesionnan 
di trabou den cuadro di desaroyo 
gubernamental. E encuentro uni- 
co aki na St. Maarten ta inicio di 
e trayecto conhunto di Boneiro, 
St. Eustatius, Saba y e Ministerio 


di BZK pa trata hunto riba bon 
gobernacion. 

A duna un splicacion kico ta e meta 
y contenido di e programa Fortifica- 
cion Gubernamental. Durante e se- 
sionnan aki a reconoce entre otro e 
necesidad y boluntad pa inverti den 
reforsa gobernacion y pa traha con- 
huntamente cu e islanan BES. 

Un punto masha importante cu a bini 
dilanti ta con e relacion cu Hulanda 
ta actualmente, y na unda e entidad- 
nan publico ta para y cua ta e miho 


strategianan pa implementa pa me- 
hora e comunicacion cu otro. Ta di 
como importancia pa tur e partidonan 
envolvi pa formula un mensahe cla 
y confiabel, pa keda traha hunto, pa 
keda alcansabel disponibel y keda in- 
forma bo comunidad kico ta haciendo 
como gobierno E intencion y meta ta 
pa keda busca interesnan mutuo, keda 
busca puntonan cu ta uni e entidad- 
nan publico. 

Tabata tin diferente intercambionan 
di informacion encuanto temanan pa 
atende durante di e siman di Caribe 


Hulandes. Na e ocasion aki a probecha 
haci uzo di oportunidad pa papia riba 
topiconan di CN week. Di e manera 
aki lo trece dilanti e preocupacionnan 
di tur e tres islanan. Gobierno di Bo- 
neiro ta haya di suma importancia pa 
yega na un posesion comun entre e 
islanan BES prome cu biaha pa Hu- 
landa pa CN week. 

Diaranson e islanan a keda di papia 
cu otro specificamente y mas amplia- 
mente riba e agenda cu lo bay atende 
na Hulanda. □ 


Trabounan grandi di drechamento di riool den Centro di Punda 





WILLEMSTAD - Hopi biaha mester haci 
trabounan grandi. E ultimo proyecto ta den 


Centro di Punda caminda a desvia trafico 
completamente. 

Den e caya principal di Punda ta cobando pa asina 
pone pipanan nobo pa e sistema di riool. 

Di loke a observa ta, cu mayoria hende ta acepta cu 
e tipo di trabounan aki ta tuma luga. Algun hende 
local ta reclamando, pero por lo general bishitan- 
tenan cu ta custuma cu e tipo di cosnan aki den nan 
pais, ta compronde e situacion. 

Un cos remarcabel tambe ta e holo stinki cu ta sa- 
liendo for di e trabounan aki. Esey no ta straño si 
considera cu tin un sistema amplio di riool ta core 
den e area aki. Di parti di lesnan envolvi cu e tra- 
bounan no tabatin un participacion oficial riba e 
proyecto aki, cu mientras tanto ta canando rapida- 



mente den un area fundamental di Ciudad. 

E trabounan, ,lo dura por lo menos 5 luna.Q 


Corsou a aporta na resultadonan positivo di CIBC 


WILLEMSTAD - Recientemente 
e Chief Finacial Officer (CFO) di 
CIBC First Caribbean 

Brian Lee a bishita Corsou. Brian 
Lee recientemente a keda a punta 
como e presidente di e Hunta di Su- 
pervision di CIBC First Caribbean 
na Corsou y Aruba. 

Durante di su bishita, Lee a subraya 
e contribucion valioso di e oficina na 
Corsou na e banco su resultadonan. 
Lee durante un encuentro cu e per- 


sonal, a subraya e importancia pa 
keda fiha riba e cliente, algo cu e ban- 
co ta sumamente esencial. E1 a elogia 
e ekipo di Corsou pa nan aportacion 
na e banco su resultadonan. 

CIBC First Caribberan reciente- 
mente a anuncia su miho resultado 
den un kwartaal den e ultimo cua- 
ter añanan. E banco a registra un 
entrada netto di $26.6 miyon, den e 
periodo di tres luna cu a caba januari 
31, 2015. Esaki ta e miho resultado 
registra desde 2010. Segun Brian 


Lee, esaki ta debi na un perdida mas 
abou gastonan di fiansanan dificil pa 
recobra y gastonan di operacion mas 
abou no obstante un reduccion den 
entrada total di $7.3 miyon aña riba 
aña. 

E banco a sigui beneficia di su ini- 
ciativanan pa otro gastonan y ganashi 
di su restructuracion di su opera- 
cionnan. E gastonan di operacion a 
baha cu $ 4.0 miyon florin compara 
cu e mes un periodo aña pasa danki 
na e esfuersonan aki. 


E CFO di CIBC First Caribbean 
a tuma e oportunidad pa enfatisa e 
importancia di no unicamente adkiri 
cliente, pero unabes nan ta cliente di 
e banco haci lo maximo pa tene e cli- 
ente satisfecho. Señor Lee a subraya 
e compromiso di tin un liña di co- 
municacion habri cu empleadonan, 
specialmente ora ta trata di iniciati- 
vanan pa ta mehora nan posibilidad 
pa aumenta e banco su prestacion y 
satisface cliente. E1 a conclui elogi- 
ando e team di Corsou pa nan contri- 
bucion valioso na e banco.Q 


Pueblo Soberano ta pidi pa instala comision di energia di parlamento 


WILLEMSTAD - Pueblo 
Soberano a pidi presi- 
dente di parlamento pa 
instala un comision di 
energia pa e temporada 
parlamentario 2012-2016. 
Segun Sherwin Leonora 
di fraccion di e partido, e 
topico di energia ta hopi 
importante den e desar- 
oyo di energia di nos pais. 
Ta un topico cu mester 
sigui discuti, pa asina 
Corsou por mantene su 
mes na altura di loke 
ta pasando den e sector 
di energia localmente y 
mundialmente. 

Na Corsou tin diferente de- 
saroyo den e sector di ener- 
gia, asina Leonora ta men- 
ciona. 

Pa di prome, nos Refmeria ta 


un pila economico hopi im- 
portante pa Corsou, caminda 
ta soru pa entrada di divisa, 
cupo di trabou y pa nos pro- 
ducto interno bruto. E Re- 
fmeria actualmente ta rekeri 
renobacion pa asina por 
cumpli cu reduccion di po- 
lucion, calidad di producto 
y asina mantene un posicion 
competitivo riba e mercado 
petrolero internacional. Cor- 
sou ta den deliberacion cu 
partnernan strategico, hunto 
cu PDVSA, pa asina yega na 
un acuerdo pa cu e renoba- 
cion di e refmeria. Ultima- 
mente, e team disciplinario 
(MDPT) a biaha pa medio 
y lehano oriente pa asina por 
sondea interes pa cu nos re- 
fmeria y ta importante pa 
Parlamento por dispone di 
tur informacion pendiente, 


cu tin biaha no por ta pu- 
blico. 

E di dos desaroyo importante 
pa Corsou ta e exploracion di 
gas y petroli den awanan teri- 
torial di Corsou. 

Mapanan a mustra den fase 
preliminar presencia di gas y 
petroli bou di tera. Pa asina 
explora e recurso natural aki 
y pa despues extrae esaki. 
Gobierno di Corsou reci- 
entemente a presenta un 
proyecto di ley di petroli, 
pa asina tin un base legal pa 
efectua e exploracion. Pres- 
encia di gas y petroli den 
awanan teritorial di Corsou 
lo representa un pila eco- 
nomico nobo pa Corsou cu 
lo trece desaroyo economico 
y cupo di trabou pa Corsou. 
Ta importante pa aki tambe 


Parlamento vigila e desaroy- 
onan riba e terenonan aki y 
obtene informacionnan rel- 
evante. 

Considerando e dos desa- 
royonan ariba menciona, 
tambe e desaroyonan mun- 
dial den energia alternativa, 
ta deseabel pa e tema aki 
ricibi tension special di parti 
di Parlamento pa asina Parla- 
mento por: 

1. Obtene informacionnan 
tocante esey; 

2. Haci su trabou di con- 
trol y duna miho guia. 

Pa medio di e carta aki frac- 
cion di Pueblo Soberano ta 
pidi Parlamento via di presi- 
dente, pa establece un comis- 
ion di energia pa e temporada 
parlamentario actual 2012- 


2016, segun articulo 46 di 
nos reglamento di orden pa 
asina sigui e desaroyonan 
den e sector aki pa beneficio 
di Corsou. E tarea specifico 
di e comision mester ta pa: 
Obtene informacion di e in- 
stancia indica pa Gobierno 
tocante e desaroyonan rond 
di e renobacion di e Re- 
fmeria; 

Obtene informacion di e in- 
stancia indica pa Gobierno 
tocante explotacion y explor- 
acion di gas y petroli; 

Obtene informacion tocante 
desaroyo di energia alterna- 
tiva; 

Vigila e procesonan ariba 
menciona pa e pueblo di 
Corsou saca beneficio di nan; 
Vigila desaroyo di tur loke 
ta trata e sector di energia en 
general.Q 

Malaysia ta duna ordo pa un mision di buskeda y rescate di migrantenan 


YANGON, Myanmar (AP) 
- Cuatro barco di marina di 
Malaysia a cuminsa busca 
den lama pa boto cu hende, 
diahuebs, den e prome oper- 
acion di buskeda , desde cu e 
migrantenan a cuminsa yega 
costanan di Zuidoost Asia, y 
Myanmar a bay di acuerdo pa 
atende e reunion regional cu 
ta dirigi pa alivia e crisis. 

Ta kere cu miles di Moslim 
Rohingya y di Bangladesh ta 
pega riba botonan cu masha 
poco cuminda y awa, despu- 
es cu nan a wordo nenga na 
por lo menos 3 pais, y comu- 
nidad internacional a adverti 
cu tempo pa salba nan ta ca- 
bando. 

E anuncio di diahuebs di 
prome minister Najib Razak 
tabata e ultimo den un serie 
di logronan, incluyendo un 
oferta di su pais y Indonesia 
pa provee asilo temporario na 
e homber, muhe y muchan- 
an desespera, te ora cu tin un 
solucion mas permanente. 

E1 a bisa cu el a duna ordo na 
marina y warda costa pa con- 
duci esfuersonan di buskeda 
y rescate pa otro botonan. 

“Nos tin cu preveni perdida 
di bida”, el a tweet. 

Hefe di marina Abdul Aziz 
Jaafar a bisa cu 4 barco a wor- 
do manda, y 3 helicopter y 3 
otro barco ta wardando. 

Myanmar, cu prome a duna 
indicacion cu nan lo no asisti 
na e reunion na Thailand 
otro siman, pa trece repre- 
sentantenan di mas cu un 
dozijn nacion, y diahuebs 
nan a cambia bisa, cu nan lo 
asisti. 


Mas o menos mita di e mi- 
grantenan riba e botonan ta 
Moslim Rohingya cu ta huy 
di persecusion y violencia 
na Myanmar cu ta predomi- 
nantemente Budista. 

“Nos ta cla pa coopera cu 
otro gobiernonan pa resolve 
e problema, por medio di 
metodonan constructivo 
riba area humanitario”, Zaw 
Htay, director di oficina di 
president a bisa. 

E decision a wordo tuma, 
despues cu e carta di invita- 
cion a yega, el a bisa, añadi- 
endo cu esaki no ta implica 
cu Myanmar ta e unico re- 


sponsabel pa e crisis of uzo 
di e palabra Rohingya, cual 
ta un termino cu su gobierno 
no ta reconoce. 

Oficialnan di Myanmar ta 
referi na e miembronan di 
e minoria religioso como 
“Bengalis”, insinuando cu 
nan ta migrante ilegal di Ban- 
gladesh, a pesar cu nan a biba 
na e pais pa generacionnan. 

Nacionnan Uni a bisa cu e 
hendenan Rohingya ta e gru- 
po di mas persigui na mun- 
do. Ni Myanmar ni Bangla- 
desh ta reconoce nan como 
ciudadano. 

Den e ultimo añanan, Ro- 


hingya a confronta discrimi- 
nacion cu ta sanciona pa 
estado na Myanmar. Nan a 
tabatin violencia di extrem- 
istanan Budista dirigi riba 
nan y a wordo cera den cam- 
pamentonan. Por lo menos 
120 mil a huy via lama, y un 
cantidad desconoci a perde 
nan bida na caminda. 

Desde cu a crisis a cuminsa 
3 siman pasa, mas o menos 
3 mil migrante a yega tera. E 
agencia di refugiado di NU 
a calcula cu lo tin 3 mil mas 
riba lama. 

Despues di a nenga varios 
boto, Indonesia y Malaysia a 
anuncia diaranson, cu nan lo 
ofrece asilo temporario na e 
migrantenan, si comunidad 
internacional yuda nan haya 


un pais pa biba dentro di un 
aña. 

Nan a bisa cu esaki ta un 
problema global, no un re- 
gional. 

Merca a responde lihe, bisan- 
do e ta prepara pa tin un rol 
di lider den cualkier esfuerso 
di varios pais, organisa pa 
NU su agencia di refugiado, 
pa yuda e refugiadonan vul- 
nerabel. 

E pais Africano chikito, 
Gambia, tambe a bisa cu e ta 
dispuesto pa tuma refugiad- 
onan Rohingya. “Como ser 
humano, mas ainda colega- 
nan Moslim, ta nos deber 
sagrado pa yuda”, asina min- 
isterio di president a bisa den 
un declaracion. □ 

Despues di razzia militar 

Rebeldenan Colombiano ta cancela acuerdo unilateral pa stop bringamento 



BOGOTA, Colombia (AP) - E 
grupo di rebelde di mas grandi 
di Colombia a pidi cancelacion 
di e acuerdo pa stop cu atakenan, 
como reaccion na e razzia cu 
militarnan a tene riba un cam- 
pamento di guerrilla, caminda 26 
di nan bringadonan a perde nan 
bida, esaki ta pone mas tension 
riba e negociacionnan pa yega na 
un fin di e pais su conflicto cu a 
dura mita siglo. 

FARC a bisa den un declaracion di- 
abierna cu nan no tabata kier a kita 
e acuerdo aki, cu ta dirigi pa facilita 
discusionnan pa paz, pero e persecu- 
cion militar continuo di nan miem- 
bronan, a hacie necesario. 

E atake di diahuebs riba e campa- 
mento na e provincia Cauca, cual 
president Juan Manuel Santos ayama 


un sla pisa contra FARC, ta parce di 
ta represaya pa e razzia di e rebelde- 
nan, cu a tuma luga luna pasa, na 
Cauca tambe. Aki 10 soldaat a perde 


nan bida den e atake, cual a conduci 
na Santos ta kita su mesun gesto di 
bon fe, un prohibicion di atake aereo 
riba campamento di guerrilla. 


Diabierna Santos a bisa cu ehercito 
a confisca un deposito yen di arma, 
incluyendo 37 arma grandi y un 
M60. Aparentemente e rebeldenan 
ta pertenece na FARC su unidad 29, 
e mesun unidad cu a tene un razzia 
riba un post di polis na Isla Gorgona, 
november pasa. Isla Gorgona ta un 
destinacion cu hopi turista Europeo 
ta frecuenta. 

Mientras e no tabata mustra niun 
lamento, Santos a haci un peticion na 
FARC, pa acelera e discusionnan di 
paz, cu ta tumando luga e ultimo 2 
añanan na Cuba, den un esfuerso pa 
preveni mas perdida di bida. 

FARC a bis cu pa provee mas oxig- 
eno den e discusionnan, un acuerdo 
pa stop e bringamento bilateral ta im- 
perativo, mas pronto cu ta posibel. 
Esey ta un opcion cu Santos a rechasa 
te awo. □ 


Den caso di morto di Freddie Gray 


Gran Hurado ta acusa 6 agente policial oficialmente 




BALTIMORE (AP) -Un 
gran hurado su decision 
pa acusa 6 agente policial 
oficialmente, den e caso 
di e morto di un homber 
Mericano color scur, a 
causa di e lesionnan cu el 
a ricibi mientras cu e ta- 
bata deteni pa polis, cu a 
causa protestanan na ful e 
pais, ta permiti e fiscal di 
estado pa sigui cu e acusa- 
cionnan di mas serio, a 
pesar di critica cu e tabata 
parti di oficina di fiscal cu 
tabata mucho ansha. 

E acusacionnan oficial a wor- 
do anuncia diahuebs, ta simi- 
lar na e acusacionnan cu fis- 
cal di estado Marilyn Mosby 
a anuncia 3 siman pasa. 
Abogadonan pa e agentenan 
a bisa den documento di 
corte, cu nan ta victima di 
un oficina di fiscal cu tabata 
mucho ansha pa entrega 
acusacion, influencia pa in- 
teres personal politico. Nan 
a bisa cu por lo menos, Mos- 
by mester wordo reemplasa 


tambe di aresto ilegal, Mosby 
a bisa. 

Caesar Goodson, kende ta- 
bata chauffeur di e van, tin 
acusacionnan di homicidio y 
asesinato den segundo grado, 
como tambe mal conducta 
durante trabou. Sargento 
Alicia White, Brian Rice y 
William Porter, nan tur ta 
acusa di homicidio,asalto 
den segundo grado, y mal 
conducta na trabou. 

Gray su morto a bisa un 
simbolo di loke e manifes- 
tantenan ta bisa ta un pa- 
tronchi di brutalidad di po- 
lis contra hendenan color 
scur na Baltimore. Despues 
di Gray su morto, departa- 
mento di husticia a anuncia 
un investigacion di derecho 
civil di departamento di po- 
lis di Baltimore, pa busca pa 
practicanan discriminato- 
rio y investiga acusacionnan 
cu hopi biaha agentenan ta 
uza demasiado bruto ora cu 
detencion y ta realisa deten- 


cionnan ilegal. 

Detencion 

Segun documentonan di 
corte, Gray a haci contacto di 
wowo cu un agente policial 
y a core bay. E1 a wordo gara 
algun caya mas ley, y a wor- 
do aresta pa posesion di un 
cuchiu, cual Miller a skirbi 
cu tabata ilegal. Mosby a bisa 
cu e aresto no tabata legal, 
pasobra e cuchiu tabata legal 
bou di ley di estado. 

Niun di e agentenan a sigura 
Gray cu un faha di siguridad 
den e van, cual ta un viola- 
cion di polisa di polis. Poco 
despues cu el a wordo poni 
den e van, Goodson a para 
un otro caminda, y ey a pone 
Gray su pianan den un bara 
di hero, pasobra e tabata ac- 
tua rabia, polis a bisa. 

Nan a para 2 otro caminda 
prome cu e van a yega na 
Western District su warda di 
polis. Pa e ora ey, Gray no ta- 
bata reacciona.Q 


cu un fiscal independiente, 
pasobra e tabatin interes per- 
sonal a calma e situacion na 
e ciudad, despues di e morto 
di Freddie Gray, pasobra su 
casa ta consehero na e ciu- 
dad, cu ta representa mayoria 
di a areanan afecta. 

Gray a ricibi un lesion na 
su weso di lomba dia 12 di 
april ultimo, despues cu po- 
lis a boei e, na man y pia, y 
a pon’e cabes prome den e 
van, Mosby a bisa. E1 a roga 


pa asistencia medico, pero a 
wordo ignora over y over. 

Su morto un siman despues, 
a causa protesta y na 2 oca- 
sion el a bira violento. 

Agentenan policial 

Dos agente, Edward Nero y 
Garrett Miller, a wordo acusa 
di asalto den segundo grado, 
pone su bida na peliger, mal 
conducta durante trabou y 

Atletanan special cla pa Aruba Bank Walk & Run 2015 





Arubabaiik. 


Aiubaban 


E aña aki, mescos cu añanan 
anterior, lo tin participacion di 
25 atleta di Special Olympics 
na e Aruba Bank Walk & Run. 
Como cu e atletanan aki ta 
participante fiel na e evento aki, 
organisacion kier a duna nan 
danki cu algun regalo cu nan a 

Atletanan di Special Olympics: 

Ta cla pe Aruba Bank Walk 
& Run 2015 


ORANJESTAD, Aruba - 
21 di Mei 2015: En conex- 
ion cu e Aruba Bank Walk & 
Run, a haci un entrega di un 
total di 25 participacion com- 
pleto na atletanan di Special 
Olympics. E atletanan a keda 
sumamente contento cu nan 
bunita Dri-Fit T-shirt, arm- 
band y BIB pa asina nan por 
cana y core tur 4 dia di e Walk 
& Run. 

E atletanan di Special Olym- 
pics ta fiel participante di e 


Aruba Bank Walk & Run, 
y cu e gesto aki kier yama e 
organisacion y tambe e atle- 
tanan danki. E participacion 
na e Aruba Bank Walk & Run 
alabes ta yuda e atletanan pre- 
para pa nan competencianan 
den exterior. 

Pa mas informacion tocante e 
Aruba Bank Walk & Run cual 
lo ta tumando luga dianan 26, 
27, 28 y 29 di mei, Like Aru- 
ba Bank ariba Facebook. □ 



Deporte y movecion ta bon pa bo curason 



Centro Di Bario Savaneta 
kier bisa tur hoben y gran- 
dinan, pa un mente y cur- 
pa sano, deporte y move- 
cion ta algo sagrado. 

Ta p’esey ta invita tur 
esunnan 


cu no tin luga pa haci deporte 
y movecion cu Centro Di 
Bario Savaneta, ta disponibel 
pa tur actividad deportivo. Pa 
fiesta priva chikito y grandi pa 
move Bo yangando. Chikito 
y Grandi por bin siña hunga 
Tennis di 4’or di atardi cu un 


instructor Certifica, Sr Fredy 
Geerman Tel 584-7003 of 
560-7920 pa inscribi. 

Pa Zaal Voetbal y Volley Bal 
cancha ta habri for di 7’pm. 
Prijs 25.00 florin pa ora pa 
Veld y Luz. Parti di mainta 
Prijs ta 15.00 florin pa veld pa 


chikito y grandi. 

Nos tin mesanan nobis, no- 
bis pa Pingpong, Domino, y 
Mesa di Biyar. 

Pa tur Reunionnan Deporti- 
vo tayer y lectura y encuentro 
di Iglesianan. 

Nos tin un screen grandi pa 


Bo por uza pa cualkier meta, 
cu Bo projector. 

Pa Bingo e Club ta acomoda 
1000 Persona. E prijs ta pa 
un pober por page. 

E club tin su stoelnan y mesa. 
Pa informacion yama Tel 
584-7280 of 593-4566.Q 


Federacion Liga Mayor di Softbal Arubano 


Diadomingo 24 di mei 2015 
bou di auspicio di Federacion 
Liga Mayor di Softball Aru- 
bano riba e tereno di Aruba 
Juniors na Socotoro lo con- 
tinua cu e di diesun campe- 
onato di softball Liga Mayor 
auspicia pa cerbes Budweiser 


di Playa Liquor. 

E campeonato ta wordo dedi- 
ca na Srs. Ben Coffie, Hum- 
phrey Hosé y Ricardo Odor. 

E programacion pa e dia- 
domingo aki, esta 24 di mei 
2015 ta lo siguiente: 


24 di mei 2015: 

09:30- 11:00: Jani’s Bulldoz- 
er v/s Budlight Braves 
Aruba Juniors 

11:15 - 12:45: Bambino Flor- 
sheim v/s Kenro Jewelers 
13:00 - 14:30: Kibaima Tot 
Serv v/s Boomerang Aua 


Gard 

14:45 - 16:15: Aruba Jrs 
GenSt/LG v/s Astros Pow- 
erade 

16:30 - 18:00: San Nico- 
las Sluggers v/s Racketeers 
MNO Vervat 

(Surprise HSHRE/San Nico- 


las Movers/Deco’s Classics - 
liber) 

*Flmsa 

Un cordial invitacion ta bay 
pa bin mira cauteloso par- 
tidonan di softball y asina 
duna e apoyo na e club 
miembronan.Q 

Awe tin wega di dama contra dama den futbol 



NOORD - Awe Ibisa y 
ABV lo tin nan evento 
special pa damanan, unda 
cu e damanan por hunga 
e deporte rey cu ta futbol. 
Directora di Ibisa sra. Mo- 
nique van Embden indica 
cu awe 23 di mei lo tuma 
luga weganan di futbol 
femenino. E cantidad di 
dama cu lo ta hungando 
contra otro lo ta cinco 
contra cinco. E evento aki 
ta wordo organisa con- 
huntamente cu AVB, den 
cuadro di un actividad in- 
ternacional di Concacaf. 

Concacaf a pidi tur 41 pais 


miembro pa organisa activi- 
dad pa stimula actividad fut- 
bol femenino. Como cu Ibisa 
ta haci deporte escolar y cu 
ta hiba palabracion di basta 
tempo caba cu AVB pa wak 
cu e conexion entre deporte 
escolar y deporte organisa ta 
mehora, caminda ta stimula 
y entusiasma muchanan pa 
practica deporte, den e caso 
aki futbol, cu nan ta haya 
conexion cu clubnan concer- 
ni. Como tal a base di inicia- 
tiva di Concacaf, y di banda 
di Ibisa, esta sra. Mildred 
Wever, a bin cu e proyecto di 
cinco contra cinco. E evento 


aki lo tuma luga den Com- 
pleho Deportivo Franklyn 
Bareño na Noord. 
Participantenan por cuminsa 
yega na stadion desde 8’or di 
mainta, pero e weganan mes 
lo cuminsa pa ll’or. Sra. van 
Embden ta calcula cu e wega- 
nan incluyendo premiacion 
lo termina pa mas o menos 
7’or di anochi. 

E ta sigui bisa cu e interes t’ey 
caba. Diferente hende a meld 
via e-mail, cu ta riba e poster, 
unda cu e participantenan 
por a registra di antemano. 
Ta papiando di mucha muhe 
for di scol basico, 6 aña te na 
scol avansa edad di 21 aña. 


Esunnan cu kier participa 
awe, mester tin minimo un 
team di 5. Ideal ta pa tin mas 
pa tin reserva, cu un cay afo, 
ta cansa, por cambia e com- 
pañeronan di team. Por yega 
awe mainta cu e team y reg- 
istra na e momento eynan. 
Si ta uniforma perfecto, y si 
no tin un uniform esaki no ta 
problema, pasobra lo bay tin 
heshjes, tur por participa con 
cu ta. AVB lo percura cu tin 
balanan nobo nobo. Asina cu 
tin un team di minimo 5 of 
mas, bin registra. 

Futbol ta bibo 


Futbol femenino ta bibo na 
Aruba y ta purba di wordo 
stimula den deporte escolar. 
A pasa e tempo caba cu fut- 
bol ta un deporte di hende 
homber. E mucha muhenan 
tambe tin hopi interes. No 
tin cifra exacto, pero ta ripara 
mas y mas mucha muhe tin 
e gana y ta practica e deporte 


di futbol na un manera or- 
ganisa. Nan ta bira miembro 
di un club. No tur club tin 
team femenino ainda, pero 
asina cu tin mas peticion cu 
mucha muhenan ta acerca e 
clubnan, di mes e clubnan lo 
habri man pa organisa team, 
yuda guia e team. 

Cualkier persona por partici- 


pa. Si ta practica futbol cama 
organisa cerca un Club, of 
kier purba y forma un team 
di cinco tambe por participa. 
No tin rekisito hopi estricto. 
Djis tin por lo menos 5 hen- 
de den e team, van Embden a 
comenta. 

Meta di e actividad 

Pa Mildred Wever kende ta e 
coordinador di e evento e fm 
di siman aki a splica di unda e 
idea a sali y kico ta e meta di 
dje pa ABV y Ibisa. 

Aña pasa el a atende un curso 
na Philadelpia di CONCA- 
CAF unda a bin e idea pa 
promove y stimula mas hen- 
de muhe den deporte, spe- 
cialmente futbol cu na Aruba 
tambe ta creciendo. Asina a 
bin na e idea y tabata wardan- 
do e temporada cu nan ta bay 
bin cun’e. For di luna pasa 
Ibisa tabata ocupa cu tur e ac- 
tividadnan pa inicia tur cos pa 
e actividad di futbol. 

Wever a papia tanto pa scol 
como club. Como di scol ta 
basta bon, si papia di deporte 
escolar scol basico, tin hopi 
participacion den esaki. Ta 
hungando 8 contra 8 y den 
scol avansa di tanto San Nico- 
las como playa, Di e 16 scol- 
nan particular, tin 14 scol ta 
participa. Tin hopi interes di 
parti di scol y di parti di club 
tabata tin 11 club, di cual 2 a 
cay afo e aña aki. Ta di spera 
cu pa otro aña pa nan bin bek. 
Como coordinador di AVB 
pa bin cu categorianan mane- 
ra cu tabata tin den pasado. 
Actualmente tin un categoria 
so cu ta habri, un mucha cu 
tin 6-7-8 aña, aunke nan mag 
di hunga den mucha homber, 
ta bon pa nan tin nan mesun 
liga, pa hunga tanto cu mu- 
cha homber, pa hunga den 
mucha muhe.Q 



Weganan di awe di Division 
Honor ta hala 
pa mañan 

ORANJESTAD - Futbol Division Honor ta sigui 
continua cu diferente wega. Pero Arubaanse Voetbal 
Bond (AVB) tin informacion importante pa e hunga- 
do y fanaticonan. 

AVB ta informa cu e weganan di play-off di division Honor 
di awe 23 di mei 2015 ta hala bay pa diadomingo 24 di mei 
2015, pero tambe tene cuenta cu e weganan lo ta na diferente 
orario y den diferente stadion. 

Schedule di diadomingo 24 di mei 2015: 

S.V. Britannia contra di S.V. RCA den CDGT pa 6:30 di 
atardi. 

S.V. Bubali contra S.V. Estrella den CDFF pa 6:30 di atardi.Q 


Aloha Bridge Club Aruba su resultadonan 

ORANJESTAD - Un to- 
tal di diesdos (12) pareha 
a presenta na e sesion na 
Frank Conway Room na 
Casa del Mar Beach Re- 


sort. 

Diahuebs dia 21 di mei un 
total di dies (10) pareha a 
presenta na e sesion. Mien- 


trastanto Willie Burns y 
Tom Crutchfield a join e 
grupo como hungadonan 
bishitante. E resultado tabata 
50% y mas halto ta como lo 
siguiente: 

1) Stascha Hornix / 
Wim Pennings 

63.02 % 

2) Elsa Lampe / Mar- 
tha v.d Wal-Manley 

57.81 % 

3) Maritza v. Romondt 
/ Willy Flanegin 

56.77 % 

4) Carmen Kruythoff / 
Carola Pinxter 

51.04% 

Velocity mountain bike time trial 



Diadomingo 31 di mei 
2015 pa 7:00’am, Veloc- 
ity Cycling Team (VCT) 
lo ta organisando su di 2 
evento ciclismo pa 2015 
cual lo ta tanto pa mucha 
como pa adulto. E biaha 
aki lo organisa un evento 
pa e disciplina di Moun- 
tain Bike y lo ta un for- 
mato di Time Trial, pues 
competencia contra e ho- 
loshi. Esaki lo tuma luga 
na California Lighthouse. 

Despues di VCT su exito- 
so evento di Road Bike na 
maart, VCT a sigui di biaha 
pa su siguiente evento cual 
ta forma parti di e calendario 
di competencia nacional di 
Aruba Wieler Bond. Esaki lo 
ta e prome evento di Time 
Trial pa Mountain Bike den 
varios aña y pues e expecta- 
tivanan di participacion ta 
halto. 

Un careda di Time Trial ta 
unda e ciclista no ta competi 
directamente contra e otro 
ciclistanan, pero mas bien 
contra e holoshi. E mester 
purba na cubri un cierto dis- 
tancia den menos tempo po- 
sibel. Cada ciclista lo sali cu 
1 minuut di diferencia y na 
fmal ta wak cua ciclista tin 
e miho tempo y esey lo re- 
sulta e ganado. Time Trial ta 
un formato di careda conoci 
mas bien pa e disciplina di 
Ruta, pero pa trece variacion 
den e caredanan di Mountain 
Bike, VCT a opta pa organisa 
un Time Trial pa Mountain 
Bike e aña aki. 

Ruta 

E careda ta habri pa tur cat- 
egoria di 6 aña bay ariba. 

Muchanan entre 6 y 14 lo 
start pa 7:00’am mientras 
e categorianan di adulto lo 
start pa 8:00’am. Tur ta start 
na California Faro y lo bay 
direccion di Bushiribana, cua 
varios punto di regreso unda 




Inscripcion 

Inscripcion pa e careda ya ta 
posibel na tur e Bike Shops 
local, pues, FX Sports Co. 
, Runners, Radio Shack y 
Tri-Bike tanto na Boule- 

e ciclista mester bira bin bek 
pa cubri e distancia total di su 
categoria. 

Distancia nan 

Den e categoria di mucha 
lo core e siguiente distancia 
nan: Kids 1 +2: 3 km, Kids 3: 
6 km y Kids 4 8.4 km. 

Den categoria adulto: Begin- 
ners: 14 km, Masters, Sporti- 
ef y Experto Women: 20 KM, 
Experto Men: 24 km. 


vard como na Sta Cruz, te 
cu diaranson 27 di mei 2015. 
Miembronan di AWB ta 
wordo pidi pa inscribi cu nan 
licencia pa haya e prijs special 
di miembro cual ta 15 florin 
pa adulto y 10 florin pa mu- 
cha. Esunnan cu no tin licen- 
cia ta paga 20 florin pa adulto 
y 12,50 florin pa kids. 

Lo tin un ultimo chens pa 
registra tambe riba e ano- 
chi di inscripcion cual ta 




diabierna 29 di mei di 7:30 - 
9:00’pm na Don Pincho’s Sta 
Cruz. 

Mas informacion 

Si ta desea mas informacion, 
por tuma contacto cu nos via 
e-mail cyclingteamvelocity@ 
gmail.com. Tambe via nos 
evento page riba facebook 
Velocity CyclingTeam, tin 
e programa completo pa e 


careda. Tur coredo mester 
lesa e reglanan den su totali- 
dad pa asina preveni descu- 
alificacion innecesario. 

Invitacion 

Nos ta termina cu un invita- 
cion cordial na tur fanatico di 
ciclismo pa asisti na e evento 
aki, sea como coredo of pa 
apoya nos ciclistanan. Nos ta 
conta cu boso presencia.Q 

Aruba lo ta anfitrion un biaha mas di un festival di cine 




ORANJESTAD: Despues 
di lunanan di negociacion, 
Aruba Tourism Authority 
a logra cera un acuerdo cu 
un organisacion nobo cu 
lo organisa e “Aruba In- 
ternational Film Festival”. 
E festival di cine lo tuma 
luga den e salanan di Ca- 
ribbean Cinemas na Palm 
Beach Plaza for di 7 pa 11 
di october. E organisacion 
nobo ta consisti di perso- 
nahenan local conoci den 
e mundo di cine y turismo 
kende ta Aaron Hosé, Re- 
becca Roos y tambe Frits 
Israel. 

Manera ta conoci, A.T.A. for 
di aña 2010 te cu 2012 tabata 
e patrocinado principal di e 
festival di cine cu a trece dife- 
rente celebridadnan Aruba pa 
forma parti di e evento aki. 
Funda dor di organisadonan 
Jonathan Vieira y Giuseppe 
Cioccarelli, A.I.F.F. a bin cu 
ideanan innovativo y a posi- 
ciona Aruba como un “trend 
setter” na momento di or- 
ganisa eventonan pa promove 
e isla como destinacion turis- 
tico. 

E cobertura obteni interna- 
cionalmente durante e festi- 
val aki na dado momento a 
surpasa 8 miyon dollar di e 
asina yama “PR Value” cual 
sigur ta un montante signifi- 
cante y tabata mas halto cu e 
meta cu a wordo poni inicial- 
mente durante tur e añanan 
di e festival. 

Aaron Hosé, kende ta e Di- 
rector di Programacion pa 
A.I.F.F., ta un productor, di- 
rector, y editor Arubiano cu 
mas di 15 aña di experiencia 
den e mundo di film, televi- 
sion y produccion di video. 
Pa su documentarionan y se- 
rie di television na Merca el a 
wordo otorga cu tres premio 
y seis nominacion di Emmy 
Regional entre 2008 y 2014. 

Rebecca Roos, kende ta e Di- 
rectora di Industry Events pa 


A.I.F.F., ta un productor, y 
director Arubiano premia cu 
mas di dos decada di experi- 
encia den e mundo di cine. 
Durante su carera, Roos a 
percura pa varios documen- 
tario, videonan corporativo 
y propagandanan internacio- 
nal. Tambe e tin experiencia 
amplio den “cinema manage- 
ment”, distribuido di pelicula 
y organisacion di festival di 
cine. 

Frits Israel, kende ta e Chief 
Financial Officer pa A.I.F.F., 
ta un persona cu hopi aña di 
experiencia den e mundo di 
turismo y sector comercial 
cual sigur ta un pilar fuerte pa 
cu un maneho eficaz pa por 
tin e resultadonan desea pa e 
edicion aki di Aruba Interna- 
tional Film Festival. 

E festival a contribui na posi- 
ciona Aruba den e mundo di 
cine y a logra pa Aruba sali 
den publicacionnan impor- 
tante manera The Hollywood 



Reporter, The Huffmgton 
Post, Empire Magazine, 
BBC Europe, y hasta a wor- 
do nombra pa e Hollywood 
Foreign Press Association 
(HFPA, organisadonan di e 
prestigioso “Golden Globe 
Awards”) como e “must at- 
tend film event” den e region 
Caribense. Durante e ultimo 
añanan Aruba ta haciendo un 
bon trabou den relaciona su 
mes cu celebridadnan pa me- 
dio di diferente esfuersonan 
manera entre otro e partici- 
pacion na e Aruba Super Bar 
na e Superbowl na Merca na 


Sundance Film Festival. 

E festival di cine ta un adi- 
cion na e esfuersonan aki 
cu ta enfoca riba entre otro 
celebridadnan cu ta wordo 
considera como esunnan 
cu a influencia cu tin hopi 
siguido. Pero e evento ta 
mustra un Aruba tambe rico 
na atributonan y talentonan 
artistico! E tremendo cober- 
tura y aceptacion cu e festival 
aki tawatin den tur mercado 
-pero specialmente esun di 
Latino America- tawata im- 
presionante, poniendo Aruba 
den un luz diferente. 


tional Film Festival, y a dicidi 
di no continua cu e acuerdo 
debi na e situacion fmanciero 
causa pa e combinacion di un 
serie di concierto cu e festi- 
val di cine. No obstante esa- 
ki, mester subraya cu A.T.A. 
semper a kere den e concepto 
y a mira resultadonan posi- 
tivo pa cu e nivel di cobertura 
durante añanan di e festival di 
cine. 

Na aña 2013, e festival a wor- 
do organisa exitosamente cu 
fmanciamento priva y cu bi- 
sta principal riba entre otro 


peliculanan di Latino Amer- 
ica, Merca, Caribe y Aruba. E 
aspecto aki a haya un reaccion 
hopi positivo di esunnan lo- 
cal y di prensa internacional. 
Pa cu e edicion di 2015, a 
keda acorda cu e organisacion 
nobo bao e maneho di Hosé, 
Roos y Israel lo enfoca sola- 
mente riba e mesun elemen- 
tonan exitoso di aña 2013, pa 
asina duna A.I.F.F. e opor- 
tunidad pa luci den 2015 y 
sigui crece. 

Otro parti interesante di e 
edicion di AIFF 2015 ta e 
introduccion di un “film 
market” nobo. E Interna- 
tional Film Market Aruba 
(I.F.M.A.) lo ta un di e prome 
mercadonan di cine den e 
region Caribense, caminda 
lo tin varios distribuidor di 
pelicula internacional cu lo ta 
na Aruba. 

Aki productornan di pelicula 
local y esunnan cu lo ta di 
bishita na Aruba lo por pre- 
senta nan pelicula pa asina 
mira si un di e distribuidor- 
nan internacional ta desea di 
representa y bende nan pelic- 
ula den mercadonan inter- 
nacional. E aspecto nobo aki 
di A.I.F.F. tin e potencial pa 
trece un cantidad amplio di 
turista nobo pa Aruba tur aña. 

E festival di cine aki ta rep- 
resenta un manera tambe pa 
yega na nos comunidad local 
y nos hobennan y duna nan 
e oportunidad pa medio di e 
tayer y sesionnan pa educa y 
inspira nan mes mas riba e 
creatividad y mundo di cine- 
matografia cu sigur ta un pro- 
fesion hopi bunita cu mester 
mas empuhe riba nos isla. 

Combinacion di e elemen- 
tonan aki cu ta bini hunto 
den un festival di cine, ta haci 
Aruba mas rico ainda for di 
angulonan cu ta capta aten- 
cion di prensa internacional 
y ta yuda posiciona Aruba 
debidamente. □ 

Rotaract Club ofAruba: 

Seminario “You Inc. Excel Professionally and Beyond” 


Rotaract Club of Aruba ta 
organisando un seminario 
pa hobennan profesional 
y studiantenan cu ta ha- 
ciendo un estudio avansa. 
“You Inc. Excel Profes- 
sionally and Beyond” ta 
un seminario cu lo contri- 
bui ariba comunicacion y 
personal branding, unda 
cu bo lo tin informacion 
valioso pa fortalece bo 
carera profesional y bida 
personal. 

Durante You Inc. Excel Pro- 
fessionally and Beyond lo tin 
presente for di Aruba Sra. 
Joyce 


Bartels-Daal cu lo presenta 
e topico papia den publico, 
Sr. Patrick Melchiors lo 
elabora riba Personal Brand- 
ing. Tambe lo tin un invitado 
special di Curaçao Sra. Van- 
essa Gomes, ken ta un coach 
comercial bon reconoci den 
nos region, y e lo presenta e 
tema Social Super poder. 

You Inc. Excel Professionally 
and Beyond lo tuma luga dia 
13 dijuni 2015 na Alhambra 
Ballroom for di 8.30 di 
mainta te cu 2.30 di atardi. 
E ticketnan ta obtenibel cer- 
ca miembronan di Rotaract 
Club of Aruba, tambe na 
Universidad di Aruba y Na- 



ture’s Discount. E seminario 
di Rotaract tin un costo di 50 
florin pa hoben nan profe- 
sional y 35 florin pa studian- 
tenan di studio avansa. 

Rotaract Club of Aruba ta 
gradici Divi Resorts Aruba, 
Caribbean Mercantile Bank, 
JDB Agency, Click Print pa 
nan contribucion y apoyo 
incondicional pa e seminario 
You Inc. Excel Profession- 
ally and Beyond. Bishita nos 
Facebook page www.face- 
book.com/RotaractClubA- 
ruba of contact nos na 594- 
7575 pa mas informacion 
y detaye tocante cada pre- 
sentando y nan topico.Q 


Na juni tur cos mester ta cla pa apertura 
di Joe Laveist Sport Park 




ORANJESTAD - Dia- 
huebs mainta Minister 
Mike de Meza tabata 
presente na Joe Laveist 
Sport Park pa supervisa 
e trabou nan andando pa 



modernisa e parke di bala. 
Un borchi di score super 
moderno a yega Aruba, 
cu ta traha sin kabel y cu 
tin tur opcion necesario 
pa score weganan di base- 
ball y futbol. E ta e tipo di 
borchi pa score cu ta wor- 
do uza den liga menor y 
grandi.” 


Actualmente nan ta trahando 
e base na unda cu e borchi di 
score ta wordo monta. 

Esaki ta bay ta cla dentro di 
un siman pa despues nan in- 
stala e borchi mes y test tur 
e opcionnan pa wak si tur 
cos ta traha adecuadamente. 
Alabes nan ta acomodando e 



tera cora pa e tereno y incor- 
porando un plan di manten- 
cion. Pa fmal di juni tur cos 
mester ta cla pa por haci e ap- 
ertura y pa Joe Laveist Sport 
Park wordo uza pa diferente 
actividad oficialmente. 

E lo bira un joya di localidad 
cu pa hopi aña tabata e centro 
pa hopi hende haci deporte 
pero a bay atras pa falta di 
mantencion. Despues di un 
inversion grandi den e luga 
por ta sigur cu e ta bira un di 


e Sport Parknan mas bunita 
di Aruba. Ya caba tin hopi 
interes con lo bay reparti e 
tempo pa asina tur esunnan 
cu kier haci deporte princi- 
palmente nos hobennan tin e 
espacio necesario. 

A warda basta pero e resul- 
tado ta bisto y cualkier hende 
cu tabata conoce Lago Sport 
Park y despues Joe Laveist 
lo keda sorprendi di e cam- 
bio asina grandi cu tin y con 
bunita el a keda. □ 
























Auto di rijles envolvi 
den accidente 




TANKI LEENDERT - Diaranson anochi tabata tin un 
accidente den cual un auto cu ta wordo uza pa duna ri- 
jles tabata envolvi. E accidente a sosode riba e caminda 
di Tanki Leendert pa Solito. 

E chauffeur di ‘Klein maar dapper rijschool’ a dal un otro 
auto, pero esaki a sigui su caminda manera nada no a pasa. 
Algun automobilista riba e caminda menciona mester a baha 
caminda debi cu e chauffeur tabata coriendo basta malo. 

Subiendo caminda di De La Sallestraat, e auto cu a wordo 
gedal a sigui e auto aki. Mientras tanto polis a wordo notifica. 
Na altura di e rotonde di Piet, Polis di K9 ta bin logra para 
e chauffeur. A constata cu tin un sla basta grandi dilanti na 
banda drechi. Na e momento ey Polis a wordo informa cu e 
chauffeur no tabata por a core e auto, debi na un problema cu 
bista. Esaki a haci cu un familiar a busca e persona y a hiba e 
chauffeur cas. □ 

Homber ta reconoce 
su brommer horta 

SABANA BERDE—Central a manda Polisnan na haltura di 
aeropuerto, na unda un homber a haya su brommer horta. Na 
e sitio, el ta bisa cu e brommer preto cu ta para nan dilanti ta 
di dje y el a duna keho di ladronicia. Tambe el a declara cu el 
a reconoce e brommer na e muffler y e baki di speed cu ta los. 
Polis a pidi presencia di Recherche y departamento di Joyrid- 
ing. Un polis a bin na e sitio y a duna inicio na e investigacion. 

Polis ta confisca dos papel 
di dollar falso 

PALM BEACH—Central a manda Polisnan na Marriot Ca- 
sino, pa placa falso. Na e sitio , e resulta cu e homber R.H. a 
bay cambia 200 dollar cu a resulta di ta falso. E1 a bisa cu el 
a gana e dollarnan den Alhambra Casino. Polis a confisca e 
placa. 

Ladron a bay cu basta placa 

NOORD—Central a manda Polis na Interpan N.V., mirando cu e personal di Safe 
Com, a yama pa haya ayudo, debi cu e alarma a activa. E persona cu ta encarga cu yabi 
tambe tabata presente. Na yegada, segun e patruya di Safe Com, a bisa polisnan cu el a 
haya e porta patras habri. Eynan Polisnan a papia cu e muhe N.C.Z.T.B. casa cu v.d. B, 
kende ta bisa cu e ta e persona encarga cu yabi di e negoshi. E1 a bisa cu dia 20 di mei, 
mas o menos 18:45 , el a laga e luga na yabi y intacto. Mas o menos 00. 53, el a wordo 
yama y bisa cu e alarma di e luga tabata zona y cu e trahado di siguridad a haya e porta 
habri. Polis a mira cu desconocinan a drenta den e oficina y a bay cu mas o menos 4000 
florin y 2000 dollar. Polis a tuma e keho y a manda e personanan na Departamento di 
Recherche na Noord pa sigui cu e investigacion. 

Ladronicia di den un cas 

NOORD— Central a manda Polis na Caya Safir, pa un ladronicia. E denunciante ta 
bisa cu dia 20 di mei, el a sali di cas y a laga tur cos bon cera na yabi. Mas o menos 03.45, 
el a bin cas y a mira cu ladron a kibra drenta den e cas. Nan a forsa e caha fuerte y a bay cu 
joyas na balor di 7000 dollar. Nan a habri un boter di cerbes y a laga esaki habri. Recher- 
che a wordo pone na haltura. E denunciante lo traha un lista di locual cu a wordo horta. 

Bar habri despues di ora stipula pa ley 

NOORD—Durante patruya, polisnan a bolbe topa cu Lekker Bar habri pa di tantisimo 
biaha. Polis ta na haltura cu e bar mester ta cera 03.00, segun su permit. Polis a controla 
y a mira un grupo grandi di persona ta bebe bibida alcoholico. E doño C.W. a bolbe haya 
boet y a cera e luga. 

Tereno no tabata wordo muha 
cu awa di beerput 

BUBALI—Central a manda Polisnan na Bubali pa problema cu awa di beerput. Na e 
sitio, Polis a papia cu e homber H.S. kende ta bisa cu un truck blanco supuestamente ta 
basha awa di beerput riba e tereno pariba di su tereno y e holo ta molestia su persona. 
Polisnan a haya un holo desagradabel y a mira un truck blanco para riba e tereno. Polis 
a bay mesora na e luga y a papia cu e doño di e truck, E.L. E ta bisa cu riba peticion di 
e doño di e tereno M.W., el a bay busca awa na Santa Rosa pa basha riba e tereno cu lo 
mester wordo planta. E ta bisa cu no ta awa di beerput. E doño di e tereno, M.T. a wordo 
bisa di e problema cu e holo y a wordo conseha pa muha e tereno den oranan di anochi, 
pa no causa molester M.T. a bisa Polisnan cu el a papia cu Polisnan di Bario cu a duna 
permit pa haci e trabou. 

Ladronicia den auto na Sero Blanco 

SEROE BLANCO—Central a manda polis na Sero Blanco pa un kiebro. Na e sitio, 
Polis a papia cu e homber V, kende a bisa cu mas o menos 23.00, el a para su auto riba 
parkeerplaats, y mas o menos 08.30, el a mira cu ladronnan a kibra e glas chikito. El a 
controla y a mira cu ladronnan a bay cu varios articulonan. V. lo traha un lista y lo pasa 
warda pa duna keho. 

Chauffeur burachi cu a supla 964 
ugl a keda deteni 

ORANJESTAD— Den Avenida Alo Tromp durante patruya, Polis a para e homber 
C.M. y a duna e homber un boet, como cu e no tabatin faha di siguridad. Durante cu 
Polis tabata skirbi e boet, nan a mira cu C.M. tabata hole alcohol y tabata papia cu lenga 
pisa. Mas o menos 12.30, Polisnan a laga su persona pasa test y el a supla 964 ugl. Polis a 
detene e chauffeur pa core bou di influencia di alcohol. 

Ladron ta bay cu auto dilanti cas 

SHABA—E homber G.G.J. a bay warda di Polis na Shaba pa duna keho di ladronicia di 
su auto cu el a huur, un Nissan Tiida color shinishi V-2753, aña 2006. E ta bisa cu e auto 
a wordo horta na Palm Beach. E auto tabata bon cera y para banda di caminda dilanti 
di e cas. Den e bahul tabatin dos stoel di lama cu rand di metal, un camara preto marca 
Canon y un laptop color di plata di e marca Assus, 17.4 inc. E auto tin un sticker di Jay 
Car rental riba e glas patras. E airbag nan ta kibra y e bumper dilanti ta wanta cu schroef 
preto. Polis a tuma e keho. 

Colegio EPI a gradua e segundo grupo di Leermeester na Aruba 




For di man di e trainernan 
di e curso Sra. Eddelyn Fi- 
garoa-Dijkhoff y Sra. Ninon 
Swaen, 10 profesional di Wit 
Gele Kruis Aruba a ricibi nan 
certificado. E graduadonan 
ta: Christine Odor, Krys- 
tle Odor, Shareen Wout, 
Geraldine Lampe, Janine 
Godoy-Ffooft, Estephanie 
Henriquez, Violet Wilson, 
Rosa Cueto Blanco, Sharlene 
Hassel en Amana Toussaint- 
Schmidt. 


ORANJESTAD - Reci- 
entemente e segundo 
grupo di Leermeester a 
wordo certifica pa BPV 
(Oficina di stage) di Cole- 
gio EPI. 


pa nan keda motiva y ricibi 
e oportunidad pa crece. E 
Leermeester tin e tarea im- 


Ta un profesional na trabou 
no ta nifica automaticamente 
cu un persona por comparti 
e conocemento aki profe- 
sionalmente cu un studiante. 
Pa e motibo aki e training di 
Leermeester a wordo traha. 
Desde aña pasa BPV di Co- 
legio EPI ta ofrece e training 
di Leermeester. E training 
aki ta pa tur profesional cu ta 
guia studiante durante e parti 
practico (stage) di nan estu- 
dio. 

Tin hopi necesidad na Aruba 
pa tin Leermeesters profe- 
sional durante stage. BPV 
Bureau di Colegio EPI ta of- 
rece e posibilidad pa tur com- 
pania na Aruba cu ta traha 
cu studiante cu ta core stage 
ricibi e training aki pa asina 
nan profesionalnan tambe 
por bira un Leermeester. 


portante pa yuda e studiante 
cu esaki y ta un ehempel 
pe. Hunto cu Colegio EPI 
e Leermeester lo zorg pa e 
studiante ricibi e conoce- 
mento basico di e profesion 
cu e ta studiando pe, como 
tambe siña e studiante bira 
responsabel y haya siguransa 
pa asina e por sigui crece den 
e ramo di su estudio y carera 
profesional. 


Topico manera motivacion, 
coordinacion y guia di e stu- 
diante ta loke ta wordo trata 
amplio durante di e training, 
pero otro topico manera co- 
laboracion entre scol y or- 
ganisacion (compania) tambe 
ta bin dilanti. 

BPV Bureau di Colegio EPI 
kier a gradici Wit Gele Kruis 
Aruba pa ta e prome compa- 
nia cu ta brinda su emplead- 


onan e oportunidad pa haci 
e training y bira un Leer- 
meester profesional. 

Hopi pabien na tur graduado 
y hopi exito cu nan stagiaire- 
nan! 

Na september 2015 BPV 
di Colegio EPI lo start cu e 
siguiente grupo cu lo par- 
ticipa na e training di Leer- 
meester. Tin algun cupo 


ainda pa companianan of pro- 
fesionalnan cu lo kier partici- 
pa na e training aki. Esunnan 
interesa di ricibi mas infor- 
macion di e training aki por 
tuma contacto libremente cu 
BPV Bureau di Colegio EPI, 
riba e siguiente e-mail adres: 
bpv@epiaruba.com of por 
yama na telefon 525-8745 
of 525-8701 y puntra pa Sra. 
Eddelyn Figaroa-Dijkhoff.Q 


E calidad di e parti practico di 
un estudio profesional lab- 
oral ta esencial pa e studiante 
por logra tur su metanan du- 
rante su stage. Studiantenan 
ta experencia e situacion di 
trabou pa prome biaha y es- 
aki tin un efecto hopi grandi 
riba nan mes como persona 
pero tambe riba nan futuro 
carera. E studiantenan aki ta 
e futuro profesionalnan di 
nos comunidad y ta esencial 


Despues di 13 aña di servicio 

Digicel di un forma original ta despedi di Arsenio Gumbs 

ORANJESTAD - Un gran y e g a hunto P a despedi di 
cantidad di clientenan Arsenio Gutnbs, cu pa e 
corporativo y amigonan a ultimo 13 añanan tabata 

traha den e departamento 
di benta di Digicel Aruba. 

“Mi ta corda manera ta ayera 
e prome bes cu mi a pre- 
senta na Digicel pa bende 
un mashin di fotocopia. E 
tempo ey, siendo un com- 
pania nobo, Digicel tabata 
e compania mas solicita pa 
forma un carera y e colega- 
nan despues a bira mi famia, 
e famia grandi di Digicel. 


Continua riba Pagina 9 
















































DIASABRA 23 MEI 2015 





,r f 


SOCIAL 


Aruba Marriott ta gana premio regional pa 2014 



PALM BEACH - Aruba 
Marriott Resort & Stel- 
laris Casino a gana dos 
premio prestigioso como 
“Sales Leader of the Year” 
y tambe “Marketing & 
eCommerce Team of the 
Year” di e region di Caribe 
y Latino America. 

Carolina Voullieme, Direc- 
tora di Sales & Marketing, a 
wordo reconoci como “Sales 
Leader of the Year” pa e re- 
gion. Como un di e nomina- 
donan reconoci pa excelen- 


cia den liderazgo, gerencia 
di Marriott International a 
scoge Sra.Voullieme pa su pa- 
sion y dedicacion como lider 
di e team di Sales & Market- 
ing. Sra.Voullieme a cuminsa 
su trayecto cu Aruba Marriott 
na aña 2013 y ta responsabel 
pa e maneho di benta, mer- 
cado como tambe optimalisa 
generacion di entrada pa e 
hotel. 

Ademas di e reconocimento 
aki, abou di guia di Carolina 
Voullieme, e team di Market- 


ing & eCommerce sosteni 
pa Stacey Banfield y Chris- 
tine Leo, formando parti di 
e team di Sales & Marketing, 
a ricibi un reconocimento 
como “Marketing & eCom- 
merce Team of the Year” pa 
2014 pa e region di CALA. E 
team di Sales & Marketing ta 
sumamente contento di por 
a ricibi e reconocimento aki, 
cual a wordo otorga a base 
di resultado di un aña exi- 
toso pa e hotel cu un crece- 
mento cu tin su impacto riba 
ArubaMarriott.com, como 



tambe a logra obtene 20K 
Facebook fan durante un aña 
y a surpasa $10 miyon den 
balor di PR. 

“Mi ta honra pa ricibi e dos 
premionan prestigioso aki, e 
ta un reflexion di mi team su 
compromiso na excelencia y 
tambe Marriott su esfuerso 
na e desaroyo di nos talen- 
tonan local. 

Aruba su generacion hoben 
ta yen di energia y ta ansioso 
pa crece den e industria di 
hospitalidad y hunto cu Mar- 
riott su filosofia pa desaroya 
talento, ta e oportunidad ide- 
al pa cultiva lider nan local” 


Sra.Voullieme a comparti. 

Un tiki mas di Aruba Marri- 
ott Resort & Stellaris Casino: 
Aruba Marriott Resort & 
Stellaris Casino ta situa na 
Palm Beach y ta consisti di 
411 camber cu balcon priva 
cu bista pa e pool pa relaha 
y tambe pa e awa nan blauw 
di lama. Huespednan cu ta 
desea exclusividad por has 
reservacion na e Tradewinds 
Club, un boutique hotel 
situa riba e di ocho piso di 
Aruba Marriott Resort. 

Ademas e hotel ta ofrece un 
‘adults only’ pool cu ta brinda 
privacidad superior y tambe 
un variedad di restaurantnan 
cu ta garantisa un experencia 
unico. Pa esunnan cu kier 
disfruta y relaha, por haci uzo 
di e casino mas espacioso na 
Aruba y e ‘award-winning’ 
spa. Pa mas informacion 
por tuma contacto cu Aruba 
Marriott Resort & Stellaris 
Casino na 586-9000 of bishi- 
ta www.arubamarriott.com 
of www.tradewindscluba- 
ruba.com. Tambe por bishita 
Aruba Marriott su Facebook 
y Twitter page www.face- 
lDook.com/ArubaMarriott y 
@ArubaMarriottQ 


Despedi di Arsenio Gumbs 


Continuacion di Pagina 8 

Nos a crece, evoluciona, in- 
nova y awe nos ta para na 
unda nos a inicia, e compa- 
nia di telecomunicacion di 
mas grandi den Caribe, cu te 
dia di awe ta e compania mas 
solicita pa haci carera” asina 
Arsenio Gumbs a relata. 

Ta cualifica Arsenio Gumbs 
como un empleado cualifica, 
stabiel, leal y dedica na su 
compania y trabao. Esaki ta 
refleha tambe den e presen- 
cia di esunnan cu a bay des- 
pedi di dje. Entre nan Teresa 
Brown, cu a biaha special for 
di Merca, un amiga di mas di 
40 aña tempo cu Arsenio ta- 
bata toca den e band Friends. 

“Arsenio ta un di e miho 
drummernan cu Aruba a 
conoce, e ta mi amigo den 
tur e añanan aki y mi no por 
a laga e oportunidad pasa mi 
voorbij sino biaha pa Aruba, 
duna e sorpresa di su bida y 
desea Arsenio lo miho pa e 
etapa nobo den su bida.” Te- 
resa Brown ta splica. 

Brian Monpellier, hoben 
y dinamico, ex ehecutivo 
di KPN Nederland lo ta e 
proximo Head of Business 
Sales. “Mi ta orguyoso di por 




a conoce un persona cu a de- 
mostra capacidad pa 13 aña 
na Digicel y mi ta desea Ar- 
senio tur cos bon pa futuro”. 
Brian Monpellier, nativo 
di Surinam, procedente di 
Breda, Hulanda ta trece un 
era innovativo pa Digicel 
introduciendo Cloud Back- 
up, sistema di telefon Avaya 
(PBX), Desktop- as a Ser- 
vice, Video Surveillance as a 
Service y Digi Drive. Digicel 
ta maximalisa e potencial di 
tecnologia, ta resolve prob- 
lema tecnico y ta ofrece e 
miho y mas reciente solucion 
pa e concepto Business- to- 
Business. 

Gerencia y personal ta yama 
Danki na Arsenio Gumbs. 
“Como un compania y 
miembro activo di comuni- 




dad, nos ta contento di por a 
disfruta y siña masha hopi 
mes di Arsenio Gumbs y 
nos ta desea pa sigui construi 
riba relacionnan duradero 
pa hopi aña mas cu nos tra- 
hadonan, demostrando asina 
cu di berdad nos ta e com- 
pania mas solicita pa traha 


carera”, asina Bob Sprengers, 
Gerente General di Digicel 
Aruba a bisa. 

Specialmente pa despedi di 
Arsenio, Digicel Aruba a of- 
rece un fiesta den cual a in- 
clui un telefon analogo bieu, 
set di sofa pa e descansa y siga 
pa esunnan cu ta huma.Q 

Pakico OMS ta bisa bebe “mate” por duna cancer? 


Ora cu e Organisacion Mun- 
dial di Salud (OMS) a deter- 
mina algun siman atras cu e 
‘glifosato/ e herbicida mas 
uza na mundo, probable- 
mente ta duna cancer y esey a 
habri un polemica grandi na 
nivel mundial. 

Esunnan cu ta defende e uzo 
di e agro kimico aki a relativa 
e advertencia, señalando cu 
otro productonan di consu- 
mo diario tambe a wordo cat- 
egorisa di e mesun forma pa 
OMS. Particularmente, nan 
a resalta cu e mate cayente ta 
entre e probabel causantenan 
di cancer, un dato cu a sor- 
prende hopi hende. 

No obstante cu e informa- 
cion ta corecto. Aunke poco 
hende sa, na 1991 e Agencia 
Internacional pa e Investiga- 
cion riba Cancer (IARC, na 
Ingles) a pone mate cayente 
den grupo di riesgo 2A. E 
mate a haya su nomber di 
quechua “mati” (calbas), cu 
ta wordo uza manera un copi. 


na Libanon y Siria, cu ta pais 
cu ta e principal importador 
di yerba mate na mundo. 

Peligroso 

Den su rapport di 1991, di 
cual BBC Mundo tabata tin 
acceso, IARC no ta aclara pa- 
kico mate ta potencialmente 
dañino. Simplemente tin un 
number di serie di inves- 
tigacion cu ta alerta pa un 
riesgo di cancer pa esunnan 
cu ta consumi e bebida den 
su forma mas tradicion, cu ta 
cayente. 

“Tres estudio di control cu a 
wordo haci na Sur America 
pa e asociacion entre bebe 
mate y e cancer di esofago, a 
duna resultado di nan trabou. 
Un di e estudionan, realisa 
na Uruguay, a mustra cu es- 
unnan cu ta bebe hopi mate 
tabata tin cerca di dies biaha 
mas posibilidad di desaroya 
cancer cu personanan cu no 
ta bebe mate, asina e rapport 
ta detaya. 




Den e categoria aki, IARC - 
e agencia di OMS cu ta de- 
termina e peliger di cancer 
di alimentonan y producto 
- ta inclui tur esunnan cu ta 
“probablemente causa can- 
cer pa humano.” E mate ta 
un te cu miyones di persona 
ta bebe, specialmente na Sur 
America. 

Den e pais ey esaki ta e bebi- 
da mas popular y e ta wordo 
considera asina famoso cu na 
2013 el a wordo declara e be- 
bida nacional pa ley. Sinem- 
bargo e reynan di mate ta e 
Uruguayonan, pasobra nan 
ta bebe dobel mas hopi pa 
habitante cu e Argentinonan, 
segun e Instituto Nacional di 
Yerba Mate (INYM). 

Den menos forma, e te tambe 
ta popular na Paraguay, parti- 
nan di Brazil, Bolivia y Chile, 


“Den reglanan general, e in- 
vestigacionnan riba e con- 
sumo di mate y di cancer di 
sistema gastrointestinal supe- 
rior nan a mira un asociacion 
fuerte,” IARC ta conclui. 

Aunke e rapport ta agrega cu 
“no a wordo mira evidencia 
di e asociacion aki den un 
estudio cu a wordo haci riba 
e cancer di vehiga.” E or- 
ganisacion a aclara di no por 
distingui si e descubrimento 
ta debi na “e contenido di e 
bebida of di e temperatura di 
cual e ta wordo consumi.” 

Su conclusion tabata pa pone 
e “mate cayente” den e cat- 
egoria 2A y pone esaki den e 
mesun planta den e grupo 3. 
Eynan e productonan ta nu- 
mera, “no clasificabel como 
causante di cancer riba ser 
humano.” 


Beneficio 

E Instituto Nacional di Yerba 
Mate (INYM) E1 Instituto 
Nacional de la Yerba Mate 
(INYM) a deteriora 
advertencianan di 
IARC. “Mi no a mira 
evidencianan cu tin 
mas cancer di es- 
ofago na Argentina 
y Uruguay cu den 
otro parti di mundo,” 
Geronimo Lagier di 
BBC Mundo a bisa, 
kende ta un experto 
den produccion di e 
organisacion. Lagier a 
corda cu mate ta wor- 
do bebi cu awa cu no 
mester wordo herbi, 
sino alcansa mas o 
menos 80 grado. 

Ademas el a bisa cu e 


bebida ta hopi sano, ya cu e ta 
rico den vitamina y mineral y 
e ta un “reactivado di e siste- 
ma nervioso central.” Tambe 
e ta atribui su inclusion den 
e grupo 2A na “un campaña 
di e poderoso lobbymento di 
doñonan di plantacion di kof- 
fie,” algo cu e medio di BBC 
Mundo no por confirma. 

Na Argentina ta comun cu 
e nutricionistanan ta reco- 
menda e consumo di mate na 
esunnan cu kier baha peso. 
Mescos cu e resto di e region, 
ta wordo bebi pa henter un 
famia, desde mucha te an- 
ciano, y ta parti di un ritual 
cultural cu ta transcende e 
gruponan social. 

E te ta wordo prepara tradi- 
cionalmente den un copi di 
calbas seoc (“mati” na quech- 
ua) unda ta pone e yerba, cu 


ta wordo muha cu awa y bebi 
via un pipa di metal. Ta hopi 
comun pa comparti mate den 
grupo. Algun experto den 
salud a cuestiona e metodo di 
e yerba seco, señalando cu es- 
aki ta laga restonan venenoso. 

Na Paraguay, mate ta wor- 
do bebi principalmente friu 
y esey ta wordo yama ter- 
eré. Lagier a admiti cu esey 
tabata un problema den 
pasado, pero ta sigura cu e 
metodonan actual di seca a 
baha e resto venenoso na un 
minimo. Tambe e ta señala 
cu no tin evidencia di pista 
di agro kimico den yerba. “Si 
uza glifosato den bon forma, 
e herbicida no tin contacto 
cu e blachi ya cu e yerba ta 
un mata y ta wordo tira riba 
vloer pa destrui matanan no 
desea,” Lagier ta splica. 

Pruebanan nobo 

IARC a informa BBC Mun- 
do cu “den e futuro lo re- 
evalua mate” pa determina 
si mester sigui den e mesun 
categoria di riesgo. “Nos lo 
examina e hipotesis cu e tem- 
peratura di awa y no di e mata 
of su preparacion ta esun cu 
ta asocia cu cancer,” e organi- 
sacion a bisa. Mientrastanto e 
agencia y OMS lo sigui con- 
siderando mate manera un 
riesgo pa salud. 

Fundacion Lanta Papiamento 


Dia 21 di mei 2015 nos ta re- 
corda cu 12 aña pasa Papia- 
mento a bira un idioma ofi- 
cial na Aruba. Tambe nos ta 
celebra 6 aniversario di Fun- 
dacion Lanta Papiamento. 

Meta di Fundacion Lanta Pa- 
piamento: 

Despues di hopi discusion 
durante hopi aña porfm dia 
21 di mei 2003 Papiamento 
a bira lenga oficial di Aruba, 
banda di Hulandes. 

Oficialisacion di un idioma 
so no kiermen nada en reali- 
dad, si e aceptacion no t’ey y 
si ta sigui trata e idioma con- 
cerni como di segundo rango 
of, pio ainda, como algo sin 
balor. 

Nos a ripara cu e trabou di 
duna informacion na pueblo 
y di conscientisa nos hende- 
nan mester sigui. 


Esey ta loke nos fundacion 
kier haci. Nos fundacion ta 
boga pa cambio di acerca- 
mento, posicion y maneho 
relaciona cu Papiamento. 

Concretamente e metanan di 
Fundacion Lanta Papiamento 
ta encera: 

- Mehoracion y desaroyo di e 
status di idioma Papiamento, 
tanto localmente como inter- 
nacionalmente; 

- Conocemento amplio di tur 
aspecto di Papiamento; 

- Conscientisacion di nos 
pueblo encuanto e balor di 
idioma Papiamento pa su de- 
saroyo; 

- Desaroyo di un bon mane- 
ho y planificacion di idioma 
na bienestar di tur sector den 
comunidad, di gobierno y, en 
especial, di enseñansa. 


Tur esaki pa medio di inves- 
tigacion di tur aspecto di idi- 
oma, informacion, congreso 
y seminario, charla, publica- 
cion etc. 

Su mision nos por formula 
como lo siguiente: 

Nos tur, papiado di Papia- 
mento, lo mester tin un con- 
ocemento amplio di nos idi- 
oma y mester ta consciente di 
su balor, pa por yud’ehaya e 
luga cu e merece den tur el- 
emento di nos cultura, par- 
ticularmente den nos ense- 
ñansa. 

Ley di e idiomanan oficial di 
Aruba 

Papiamento - idioma oficial 
na Aruba 

Decreto Nacional di 21 di 
mei 2003 conteniendo algun 
regla tocante Papiamento y 
Hulandes como idioma ofi- 


cial (Decreto Nacional Idi- 
omanan oficial) 

Art.3 

1. Por uza Papiamento of 
Hulandes den comunicacion 
oral of skirbi cu un instancia 
di gobierno. 

2. Un instancia di gobierno 
por uza Papiamento of Hu- 
landes den comunicacion 
oral y skirbi. 

3. E instancia di gobierno ta 
uza e ortografia corecto di e 
idioma den cua el a skirbi. 

4. Por pidi traduccion di cu- 
alkier documento skirbi den 
un di e idiomanan oficial; e 
traduccion aki mester ta cla 
dentro di 4 siman. 

Art. 4 

1. Por huramenta na Papia- 
mento - cu e frasenan: Dios 


Todopoderoso, yuda mi. of 
Esey mi ta priminti. of 

Esey mi ta declara 

Art. 7 

E actonan di Censo ta na Pa- 
piamento of Hulandes. 

Art. 8 

Tur documento destina pa 
registro publico ta na Papia- 
mento of Hulandes. 

Art. 9 

Ta exigi di cada documento 
destina pa registro publico cu 
no ta den un di e idiomanan 
oficial un traduccion na Pa- 
piamento of Hulandes pro- 
duci pa un traductor hura- 
menta. 


Elogiopa Women’s Club ofAruba 

Pa nan rol importante pa cu conscientisacion di FQV/AIDS 

Candlelight Memorial ta 
un tradicion cu mester sigui 
mantene. Den e di dos mita 
di añanan 1980 Women’s 
Club of Aruba a pone na 
nos isla e spotlight riba un 
enfermedad cu tabata rela- 
tivamente nobo pa mundo. 
Hunto cu algun profesional 
medico y diferente instancia 
nan a cuminsa cu e tarea difi- 
cil di introduci informacion y 
conscientisacion tocante un 
malesa cu tabata “taboe” pa 
papia di dje den nos comuni- 
dad, y en realidad den mun- 
do henter. Women’s Club of 
Aruba a curasha diagnostica 
y campañanan di prevencion 
di e virus HIV cu tabata de- 
saroya den mayoria caso den 
e enfermedad AIDS den e 
tempo ey. E impacto tabata 
sumamente grandi riba e pa- 
shent su famia y na trabou. 

Minister dr. Alex Schwengle 
no por tabata presente na e 
tradicional conmemoracion 
anual conoci como AIDS 
Candelight Memorial”. 
Sinembargo e mandatario a 
haya esaki di suma importan- 
cia pa subraya e luga impor- 
tante cu Women’s Club of 
Aruba, nan partnernan y nan 
campañanan di conscientisa- 
cion tin den nos comunidad. 

“Mi tin hopi respet y admi- 
racion pa gruponan den nos 
comunidad manera Wom- 
en’s Club of Aruba. Nan a 



tuma un topico taboe, un 
preocupacion grandi, un en- 
fermedad contagioso cu un 
introduccion rondona pa 
controversia y miedo y nan 
a wak e importancia di pre- 
vencion. Pa asina nan contri- 
bui na e comunidad cu nan 
ta parti di dje y tanto nan ta 
stima pa e wordo protegi mas 
tanto posibel di su introduc- 
cion y expansion,” Minister 
Schwengle a expresa. 

AIDS Candlelight Memorial 
ta un evento anual cu ta tuma 
luga riba e di tres diadomin- 
go di luna di mei. Mundial- 
mente mas di 1200 organi- 
sacion comunitario den 115 
pais ta organisa e evento aki, 
unda cu ta cende cuater bela 
cu un simbolismo special: 
e bela preto pa conmemora 
personanan cu a fayece a con- 
secuencia di HIV/AIDS; e 
bela blanco como muestra di 


apoyo na e famianan; e bela 
berde pa speransa; y e bela 
cora como muestra di sosten 
pa e personanan bibando cu 
HIV/AIDS. 

E aña aki, e conmemoracion 
a haya e tema internacional 
“Supporting the future”, esta 
“Apoyando futuro”. 

Women’s Club of Aruba 
(WCA) a expresa satisfaccion 
cu Ministerio di Salubridad 
ta haciendo un contribucion 
ainda mas activo den e area 
di prevencion, pero special- 
mente den e rol activo di 
hacimento di test pa medio di 
Bus di Salud. Chairman di e 
AIDS Awareness and Educa- 
tion Committee, sra Mary- 
Lou de Windt a splica cu 
awendia Bus di Salud conoce 
un HIV team cu ta ofrece un 
“rapid HIV test” hunto cu e 
testnan cu ta wordo ofreci pa 
e personal medico y e ta aten- 
tado pa tende cu 8 di cada 10 
persona ta bay di acuerdo pa 
haci e test. 

WCA ta sinti cu e taboe ta 
kibrando hopi y e trabao cu 
nan ta bin haciendo for di aña 
1986 ta dunando su frutanan, 
tanto den e area di uzo di pro- 
teccion pa miho prevencion, 
pero sigur pa cu diagnostica 
tempran. Prevencion ta e pa- 
labra clave den e caso aki y ta 
p’esey Minister Schwengle 
tin su preocupacion pa loke ta 


trata e cifranan di personanan 
infecta cu e virus HIV cu a 
aumenta den ultimo tempo. 

Sra. Martis Presidente di 
WCA a splica tambe cu 
awendia mas tempran un 
persona haya sa cu e ta HIV 
positivo, mas chens e ta duna 
su mes di biba y haya e trata- 
mento adecua. E pashent cu 
ta HIV positivo no tin nodo 
di muri di AIDS, tin remedi 
cu ta yuda e persona hiba un 
bida cu calidad aunke cu e ta 
infecta cu e virus, mescos cu 
cualkier otro persona cu tin 
un malesa cronico. Pero ta e 
pashent di HIV su respon- 
sabilidad pa cumpli debidam- 
ente cu su tratamento. 

Martis ta curasha tur hende 
pa busca e informacion cor- 
ecto y principalmente pa uza 
proteccion y asina preveni pa 


wordo contagia; e persona cu 
ta sospecha cu e por ta HIV 
positivo, Martis ta curasha e 
persona pa haci su test y asina 
detecta e virus tempran pa 
haya tratamento tempran y 
evita e desaroyo di AIDS. 

E aña aki AIDS Candlelight 
Memorial a tuma luga na Pas- 
eo Herencia, unda cu a conta 
cu presencia di Gobernador 
Fredis Refunjol y coopera- 
cion di parti di, entre otro 
Scol di Musica Rufo Wever, 
Addonsito Croes, John Fred- 
dy Montoya, Father Sidney 
Jacob y Elisabeth Pope pa un 
programa bunita cu un ba- 
lor añadi den e campaña di 
conscientisacion y como un 
gesto importante pa “support 
the future”. 

Prome Minister ta haci: 

Control riba trabounan di limpiesa na Sabana Basora 



ORANJESTAD - E de- 
partamentonan di gobier- 
no Serlimar y DOW a haci 
un pasada cu tin entre dos 
fila di cas na e compleho 
di FCCA na Sabana Ba- 
sora limpi. 

Di e forma aki ta trece mas 
siguridad den e bario y ta crea 
un espacio tras di cada cas cu 
por wordo uza pa plantacion, 
di matanan di fruta of berdu- 
ra. Prome Minister a bishita 
e area aki diahuebs mainta pa 
mira cu e trabou di limpiesa 
ta basta avansa. 

“Mi ta hopi contento di mira 
cu e trabou di limpiesa ta 
avansando, despues cu nos 
a bishita e bario algun siman 
pasa, combersando cu e ha- 


bitantenan.” Na e ocasion ey, 
e mandatario a señala, tabatin 
hopi tema cu a wordo discuti, 
entre otro aspecto di siguri- 
dad y otronan relata na sigu- 


ridad. Ta trata di un pasada 
entre dos fila di compleho di 
cas, unda matanan a crece tur 
den otro pero tambe e area a 
absorba un cantidad grandi di 


sushi. E mandatario a bisa cu 
e habitantenan no solamente 
a considera e area uno no hi- 
gienico pero tambe cu e no ta 
contribui na siguridad di e ci- 
udadanonan cu ta biba rond. 
“E limpiesa ta trece claridad, 
ta habri e area. 

Serlimar a wordo pidi pa haci 
un area di mas cu 100 meter, 
cu a trece e siguridad bek pa 
e habitantenan. Alabes tin 
preparacionnan andando pa e 
futbolistanan profesional cu 
ta forma parti di Team Bo- 
Bario organisa actividadnan 
semanalmente riba e veld 
chikito cu ta forma parti di 
e compleho di vivienda di 
FCCA. 

“Pa nos ta importante cu e 


trabounan ta wordo haci ora 
cu nos bishita un bario. Na 
momento cu nos cumpli, nos 
ta sinti tambe cu e ciudada- 
nonan ta haya mas animo pa 
tuma un responsabilidad di 
nan banda.” 

Den e caso di e limpiesa cu 
Serlimar ta haciendo, e ha- 
bitantenan a sigura cu e area 
ta bay keda manteni limpi pa 
nan mes di awo bay dilanti. 

“Nos ta contento di mira cu 
e luga ta birando limpi .... cu 
awor nos por sinti un poco 
mas di siguridad,” asina Os- 
car Marin a bisa. Despues el 
a añadi “cu awor ta momento 
pa cuminsa cu algun planta- 
cion den e area aki di Sabana 
Basora”.Q 


Programa Luz den Bario ta cuminsa den juli 



ORANJESTAD - Prome 
Minister tabata di bishi- 
ta diahuebs mainta den 
bario di Savaneta. 

E area unda Prome Minister 
Eman a cana tabata Savaneta 
Nort y a wordo compaña pa 
sr. Robby Wever, personanan 
bon conoci di e bario pero 
tambe di e sector di comer- 
cio, pa nan trayectorio den e 
sector di negoshi di panade- 
ria. Pero tambe a forma parti 
di e inicio di e epoca indus- 
trial cu un mashin shop na 
Barcadera. “Ta masha im- 
portante cu personanan cu 
a hunga un rol asina promi- 
nente den desaroyo di nos 


pais of di nan bario, ta forma 
parti di e Accion di Bario cu 
nos ta organisa,” Prome Min- 
ister Eman a expresa. 

A haci un inventario di loke 
ta e deseo di e bario, den tur 
e areanan, unda cu loke a re- 
salta tabata deseo pa bini cu 
sistema pa reduci velocidad 
di trafico mientras cu den 
e area nort e peticionnan ta 
concentra mas riba asfalt y 
miho iluminacion. E manda- 
tario a anuncia cu den luna di 
juli awor ta cuminsa cu e pro- 
grama di Luz den Bario ora 
cu ta bay introduci e luznan 
LED nobo. 

E Bus di Salud tabata pre- 


sente pa yuda habitantenan 
y e mandatario a wordo 
compaña den su bishita den 
e bario pa funcionarionan 
di Serlimar, DOW y Gele 
Koorts Muskieten Bestrijd- 
ing (GKMB). Hopi di e cas- 
nan bishita a pidi e funcio- 
narionan di GKMB pa haci 
e testnan necesario den awa- 
nan para pa mira si ta topa cu 
e sangura cu ta causa Dengue 
of Chikinguya. Funcionari- 
onan di SERLIMAR ta den e 
barionan durante henter un 
siman, principalmente pa 
haci limpiesa y corta matanan 
cu ta stroba trafico banda di 
caminda grandi. 

Savaneta ta un bario hopi de- 


saroya, y e deseo cu e habitan- 
tenan tin ta mas iluminacion 


y camindanan di santo cu nan 
ta desea pa wordo asfalta. Q 


Reunion organisa pa San Nicolas Business Association 



SAN NICOLAS - Diaran- 
son anochi San Nicolas 
Business Association den 
un reunion a trece tur 
persona interesa den un 
intercambio positivo di 
pensamento y idea rela- 
ciona cu futuro di e re- 
fineria. 

E reunion, cu a tuma luga na 
Teresita Center, tabata hopi 
bon bishita pa ciudadanonan 
cu tabata traha na e refmeria 
of tabatin un negoshi cu un 
relacion cu e refmeria, pero 
tambe a conta cu presencia 
di ciudadanonan interesa pa 
intercambia di idea y experi- 
encianan cu e invitadonan y e 
publico presente. 

Minister Mike de Meza a 
duna un splicacion amplio 
encuanto e relacion entre 


Gobierno di Aruba y Valero, 
e compania cu ta doño di e 
refmeria. 

E1 a splica e ultimo deta- 
yenan, esfuersonan y inten- 
tonan cu Gobierno a haci 
y a bin ta haciendo, como e 
di tercer partido - pues no 
como doño ni tampoco cum- 
prado, pero mas bien como 
un catalisado pa trece Vale- 
ro como doño y un posibel 
cumprado na mesa cu otro. 
For di esunnan presente ta- 
batin hopi pregunta, hopi 
sugerencia. 

SNBA tambe a extende un 
invitacion na Sr. Nelson 
English pa asisti na e reunion 
aki, pero a haya su mes stroba 
y no a atende e reunion. 

Minister Mike de Meza a 


ripiti loke el a indica durante 
reunion den Parlamento, 
cu Gobierno ta papiando cu 
Valero pa pospone e desman- 
telacion di e refmeria pa sigui 


sondea e posibilidadnan pa 
un eventual reapertura. 

E1 a splica e posicion di 
Valero, cu tin un fecha fmal 
di contract tambe pa tene na 


cuenta, cu ta inclui e obliga- 
cion pa e compania aki desm- 
antela e refmeria, haci e area 
limpi y remedia e dañonan 
ambiental riba e tereno. 

Un otro punto importante cu 
a wordo discuti tabata e op- 
eracionnan di “trans- 

shipment” cu ta den man di 
Valero. Minister de Meza a 
splica cu como cu Gobierno 
no ta doño di e refmeria, Go- 
bierno tampoco ta doño di e 
ekiponan riba e tereno di e 
refineria. 

E1 a añadi cu loke Gobierno 
si ta haciendo ta negocia cu 
Valero pa nan traspasa e area, 
e tankinan y e parti di mer- 
cado local pa Gobierno y pa 
pueblo di Aruba.Q 
















Ilde Trekking op 21 Mei 2015 
Waarvan proces-verbaal was opgemaakt 
en ondertekend door M. Cristina namens 
de Procureur-Generaal, de getuigen en de 
directeur van de Landsloterij. 



Iste Priis 


28875 

2,000 

28876 

200,000 

28877 

2,000 


2de Priis 


16701 

1,500 

16702 

40,000 

16703 

1,500 


3de Priis 


8854 

1,250 

8855 

20,000 

8856 

1,250 


Drs. E.J'IVI Poulina 


J 


Getuigen: 
A. Zijlstra 
S. Puriel 


ti 


www.landsloterij.org 


UREN VAN UITBETALING: 


CURAÇAO 

Tel: 462-4088 

ARUBA 

Oranjestad 

Tel: (002975) 824784 

San Nicolas 

Tel: (002975) 845200 


8.00 - 15.00 ( maandag t/m vrijdag ) 


8.00-12.00 en 13.30-16.30 
8.30 - 16.00 ( maandag t/m vrijdag ) 


BONAIRE Maandag tot en met vrijdag 

8 tot 11 uur voormiddag 
1 tot 3 uur namiddag 
Tel: (0717) 7047 


ST. MAARTEN 

Tel: 0017215424536 


7.15-12.30 


SABA s.v.p. bellen 

Tel. 0017215228528 



ST. EUSTATIUS 

FAX 0318-4051 


0318-2236, 0318-2640 

BABY BOOMER WORD FIND 


c \i p ff 
L I D 0 
S L K S 
« T K P 
A I H K 
0 t W E 
P B E 1 
l r B L 
C A I ! 

I 0 H X 
P R 0 S 
T H E M 


k R T 0 
J N T 0 
P G B U 
F U 0 D 
k 0 L E 
B R I k 
R P G k 
P k l 0 
U N P >: 
W E D F 
P E R t 
E R t I 


T R G L 
E 0 E A 
B I N I 
G N E T 
T E (1 N 
w s A l 

T L T l 
C I I L 
M J 0 F 
E E N N 
? Y 0 I 
E H y z 


AGE 

QABYQOOMER 

DEMOGRAPHIC 

GENERATION 

HIPPIE 

INFLUENTIAL 

PARENTS 

POPULATIOIM 

PROSPERITY 

RETIREMENT 

SENIOR 

WAR 


Sudoku BON DIA, train bo mente 


28 


/> 


i 9 


30 


34- 


✓ X 

31 3 m 


35 s 3G( 


-37 

k\ 

38 /, 

42— 

y 


39 


* 40^, 

41* 



Balchi di Bacalao 


1 pild Kacila^snri ittiw 
4 teiulii kon<jflo m hcHLl'j 
1 MlMhfi Encdinnn 

1 prrimtnlcn cdrlsi 
Ntcfiiiiiiskjl, cire^^iiit 

2 wtfNj hali 

Poco harifls di pP-n 
Pida it'lder niericLinn 


Prtparadon: 


nKHi ta ««a^atwi r c«rj ned. 

Dnptm tj gjrru rcali > li « ffb 4jt ifgm pfgpg- im*l 

t#rlA V fMBjg. prpmtfilgn, Hhitr çftquhg d fi U d«H ;pgr pqag fur huirfg 
dm un iwd pr«HW r çprtl KHl fl*A 

Blti t m V ppot * fWii Sinte ™ g *fdg r dw tiiJ 

hunlg -ipn ^g. Pgnr PWP* Pffgang jf p» pin# uba dunc- un 

duahi im^. 

Qn tu cabi mKca lur cos bcwi dc-j clrn b pont poca hviAidi pjn iHfu. 
Aaini c mesdi mlri uñ tfci. Nu ponÉ dhYiUiHld |i cu # tutchi mMLfer fcedá 
dirtfh Mft QtipikitatJbApoPii hirftl ytuhi lab-cn mM£lltu4 
hKd Jb n L/lhá i Mkflifttt tláJi w 1 * tu dfti tutfláli dj* méKll. Tl^fct W 
Iraha rin (i a .ic di hintMirptf. dcs-pLes La haw e babhinan dtn aela tiytfiltt 
Ié cfi tu rlñ bin uñ bMnfrltt tók* biuiñ. Pcr lirfci t tJbhinin £u UT? licé 
twrw birdJ'É (Ui^fcuñim. MLltA dulli y fcJñlnl Nifct Elñl-v DTlM Cilib 
fcftmburgtr (wr *or«-1 rbi tu ein. 


77<TK 




Bon bini na Sudoku Bon 
Dia. Riba e pagina aki nos ta 
brinda bo tur dia 1 sudoku. 
Pa resolve bo ta pone num- 
ber den cada cuadra di tal 
forma cu cada rij crusa of bay 
abou tin e number un solo 
biaha. 

Tambe den cada cuadra 
chikito compara cu esun mas 
grandi tambe tin e number- 
nan 1 te cu 9. E number 
tampoco no por ripiti den 
e cuadra chikito. Trahando 
cu e numbernan cu tin poni 
caba ta yuda bo yega na e 
solucion.Q 

NA WARDA 

Oranjestad 

Mef 23 Dr. Wijngaarde 
Mei 24Dr. Cayama 

EMERGENCIA 


911 





POLIS 

100 

POLIS 

581-1100 

ORANJESTAD 

582-4000 

NOORD 

587-0009 

STA. CRUZ 

585-4710 

SAVANETA 

584-7000 

SAN NICOLAS 

584-5000 

BRANDWEER 

115 

BRANDWEER 

582-1108 

POLIS TIPLINE 

11141 

HOSPITAL 

527-4000 

AMBULANCE 

582-1234 

SAN NICOLAS 


AMBULANCE 

584-5050 


BOTICA 

Oranjestad: Trupiaal Tel: 583-8560 
San Nicolas: AloeTel: 584-4606 


SERVICES 


INFORMATION 

SETAR 

TAXI 

TAXI-TAS 
PROF. TAXI 
TAXI D.T.S. 
SERVICE ARUBA 


118 

582-2116 

582- 5900 

587- 5900 

588- 0035 
587-2300 

583- 3232 


CRUISESHP 


Mei 23 

Freewinds 



MORTUARIO 

AD Patres 584-2299 

Aurora 588-6699 

Mementomori 583-3358 

Th^ Olive Tree 584-8888 

FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guaranteed 


FUNDACION 

Anti-Droga 

Aruba 

JFADA) Teh 583-2999_ 

FUNDACION 
Respetami 
_Tei^582-4433 _ 

Diabetic Foundation 

Arubano 

Te^5 83-3808 

Narcotics Anonymous 
Tel: 583-8989 

Foundation Amor 
pa Prohimo 

_Tei : _5 83-3345^ /5 86-69 76_ 

Women in Difficulties 
Foundation 
Tel: 583-5400 


G Caribbean 
| Cinemas 


lOODigital HD 


■■ H" ■■ ■"■■■■»' 

EuLi 


;■••■■■ ■■■ ■ ■■■■■■! 

... ai 

- , e B !■ ! p * m m m m 

MEGAPLEX8 

caribbeancinemas.com/aruba 


LIKE OUR NEW FACEBOOK PAGE 

[Caribbean Cinemas Aruba ~| Q, 



VbLhMbI 


GEORGE CLOONEY | BRITT ROBERTSON 


TOMORROWLAND 

WITH SPANISH SUBTITLES 

MON-FRI 4:00 | 6:20 | 9:05 ^ 

SAT, SUN & HOL 3:35 | 6:20 | 9:05 
MON-THURS 5:15 | 8:00 
FRI 5:15 | 8:00 | 10:45 
SAT 2:30 | 5:15 | 8:00 | 10:45 
SUN & HOL 2:30 | 5:15 | 8:00 



SAM ROCKWELL | ROSEMARIE DEWITT 


POLTERG EIST 

WITH SPANISH SUBTITLES 
3D VERSION 

MON-THURS 5:10 | 9:40 

FRI 5:10 | 9:40 | 11:55 ._. 

SAT 5:10 | 9:40 | 11:55 l PG ' 13 l 
SUN & HOL 5:10 | 9:40 
2D VERSION 
MON-FRI 7:25 

SAT, SUN & HOL 2:55 | 7:25 


REESE WITHERSPOON | SOFIA VERGARA 


WITH SPANISH SUBTITLES 

MON-THURS 5:05 | 7:10 | 9:20 
FRI 5:05 | 7:10 | 9:20 | 11:30 
SAT 3:00 | 5:05 | 7:10 | 9:20 | 11:30 
SUN & HOL 3:00 | 5:05 | 7:10 | 9:20 


TOM HARDY | CHARLIZE THERON 


MAD MAX 

F U n v M-DAD 

3D VERSION 

MON-THURS 4:20 | 9:30 
FRI-SAT 4:20 | 9:30 | 12:05 
SUN & HOL 4:20 | 9:30 
2D VERSION 
MON-FRI 6:55 

SAT, SUN & HOL 1:50 | 6:55 


ANNA KENDRICK | REBEL WILSON ■■ ROBERT DOWNEY JR. | CHRIS EVANS 


I fVK%RFECT2 


MON-THURS 4:15 | 6:45 | 9:15 
FRI 4:15 | 6:45 | 9:15 | 11:30 
SAT 1:50 | 4:15 | 6:45 | 9:15 | 11:30 
SUN & HOL 1:50 | 4:15 | 6:45 | 9:15 





>7EH OF ULTRON 


|PG-13| 


MON-FRI 6:00 | 9:00 
SAT, SUN & HOL 3:00 | 6:00 | 9:00 


HEATHER SOSSAMAN | MATTHEW BOHRER 


UNFRIENDED 


MON-THURS 9:10 
FRI 9:10 | 11:15 
SAT 9:10 | 11:15 
SUN&HOL 9:10 


KEVIN JAMES | RAINI RODRIGUEZ 


PAUL BLART 
MALLCOP'2 


WITH SPANISH SUBTITLES 

MON-THURS 4:40 | 6:50 
FRI 4:40 | 6:50 
SAT 2:30 | 4:40 | 6:50 
SUN & HOL 2:30 | 4:40 | 6:50 


fPGl 


f STARTING NEXT WEEK | SAN ANDREAS: 3D 




Download our NEW APP j é AppStore |[^Gc 


Palm Beach Plaza | Aruba | 586-0074 




Esaki por ta un dia complica ya cu bo ta sinti 
atraccion di e demanda nan y e deseonan 
conflicto. Bo numbernan di awe 4, 31, 40 

y 5i- 


Aries 


No ta mustra husto cu e carga di trabou a 
aumenta den e ultimo dianan aki. No ta 
importa cu ainda bo tin tur bo tareanan 
normal pa haci, conta cu e ayudo di e 
otronan, si bo por. Bo numbernan di awe 
8, 11,23 y 45. 



Tauro 


Den e ultimo lunanan bo ta hopi druk, 
trahando oranan extra den oficina, asina 
ta sali cu amigonan den oranan di anochi. 
Bo numbernan di awe 11, 18, 22 y 36. 



Gemlnls 



Warda cu e energianan planetario di awe ta 
hisa bo consciencia social. Ta posibel cu bo 
pensamento ta distrai riba e personanan sin 
cas cu bo ta mira awe of riba un special di 
television riba babynan cu SIDA. Bo num- 
Cancer bernan di awe 7, 26, 30 y 32. 


Por ta cu awe bo ta wordo pidi pa guli bo 
orguyo y baha dilanti e boluntad di otro per- 
sona. Esaki lo ta dificil pa haci. Bo number- 
nan di awe 5, 22, 25 y 33. 



Leo 


E energia planetario ta haci cu esaki ta un 
bon dia pa e contemplacion na luga di ac- 
cion. Si bo ta sinti e impulso di cumpra, no 
lo haci esey. Bo numbernan di awe 7, 13, 
30y 32. 



llirgo 



E pasion y romance ta den aire, asina ta 
probecha tur loke bo por di e ambiente 
aki. Henter e mundo ta mustra di ta den 
humor festivo. Bo numbernan di awe 6, 
24, 33 y 35. 


Llbra 


Awe bo por ricibi un noticia inkieto di un 
miembro di famia. Esaki por haci bo tambalia 
pa un momento, pero ora bo dedica tempo na 
pensa riba dje un poco mas lo bo ripara cu ta 
cosnan pa no preocupa manera e ta mustra. 
^ - Bo numbernan di awe 6, 19, 27 y 34. 

scorpio 





Bo mester analisa bo limitacionnan fisico cu 
bo deseo di haci tur cos. Bo ta core e riesgo 
di termina cansa y malo ora bo caba cu bo 
cosnan. Bo numbernan di awe 8, 19, 27 y 33. 



Sagitario 



Awe bo por ripara cu un amistad den re- 
alidad ta bo alma gemela. Boso a pasa hopi 
tempo cu otro, asistiendo eventonan social y 
boso a yega di cay na cuenta con hopi boso ta 
spera di e compania mutuo. Bo numbernan 

Capricornio di awe 2 < 20 - 39 y 40 - 


Awe bo intuicion y imaginacion fertil por 
proporciona bo interesnan profesional. 
Skirbi, papia of e artenan por ta involucra. 
Bo numbernan di awe 13, 18, 32 y 36. 



Aquario 


Bo tin un naturalesa calido y sensibel, y 
awe bo por sinti specialmente den sintonia 
cu e sentimentonan di otro. E romance ta 
hopi presente den bo mente. Bo number- 
nan di awe 12, 28, 32 y 36. 



Pisces 































































































































































































































DIASABRA 23 J^lMUNDO curioso 


Osiris di 3 aña ta hunga cu Riffdi 4 luna 

Un cacho y un raton ta biba cu otro manera miho amigo 




E raton ta e miho amiga 
di e cacho, esaki ta wordo 
aplica den e historia di 
Osiris y Riff Rat. Un ca- 
cho Hulandes y un raton 
mascota ta biba hunto y 
ta pasa ratonan agradabel 
estilo di peliculanan ani- 
ma, solamente cu esaki ta 
sosode den bida real. 

Via rednan social a bin haya 
sa di ambos animal. Riba e 
cuenta di Instragram @osiri- 
sandriff ta posibel di mira 
su relacion particular. Den 
e imagennan por observa 
Osiris di 3 aña hungando cu 
Riff di 4 luna. 

E diferencia di tamaño - ca- 
cho di un altura di 60 centi- 
meter; raton di 20 centimeter 
- no ta un inconveniente ora 



di interactua. Nan t hunga cu 
otro cariñosamente, segun e 
registro fotografico. 

E cuenta, unda cu ya tin cas 
50.000 siguido, ta un suerte 
di tur dia unda cu e usu- 
arionan por acerca directa- 
mente pa observa su bida di- 
ario. Mickey Alice Kwapis ta 
e propietario di e mascotanan 
y e responsabel cu e historia 
a sali na cla desde su cas na 
Chicago, Merca.Q 

Dia Internacional di Biodiversidad 

Enfatisando desaroyo duradero 



12 MAY20I5 

INlf NMAtlQKAL áav 

rOR SlOLOGICAL DlVERimr 

fllODiVERSSTT FOR SUSTAfNAELE 
DlVELOPMLNT 


Muhe di 65 
aña a haya 
su prome yiu 
via fertilisa- 
cion invitro 

Un muhe Israeli di 65 
aña y miembro di e co- 
munidad ultra ortodox a 
duna luz e siman aki di 
su prome yiu via fertilisa- 
cion invitro na Israel, me- 
dionan local a informa. 

E baby, cu a naci via cesarea 
dialuna ultimo na e hospital 
Meir di e localidad di Kfar 
Saba, parti noord di Tel Aviv, 
a pisa 2.6 kilo y ta den un es- 
tado perfecto, segun e corant 
“Israel Hayom,” cu ta sigura 
cu e muhe di edad mas avan- 
sa cu ta duna luz den e pais. 
Bisinja di e ciudad di mayoria 
ultra ortodox Hudiu di Bnei 
Brak, e muhe Jaya Shajar ta 
casa pa 46 aña cu Shmuel, y 
pesar di a purba varios biaha 
na keda embarasa y su edad 
avansa, nunca el a perde e 
speransa di bira mama, e me- 
dionan ta sigura. 

E baby a wordo concebi 
danki na e tratamento di fer- 
tilisacion invitro cu sperma 
duna of cumpra, dato cu e 
hospital a nenga di clarifica, 
“The Jerusalem Post” a in- 
dica. Na Israel ta ilegal pa 
realisa tratamento invitro na 
hendenan muhe riba 54 aña. 
“E mayornan ta asina emo- 
ciona, cu ainda nan ta re- 
alisando esaki. Nan ta feliz 
manera muchanan chikito,” 
e team medico cu a atende 


e pareha na e centro hospi- 
talario a indica. E embaraso 
di e muhe aki a provoca e 
debate den e campo di med- 
ico, pues e specialistanan ta 
adverti riba e riesgo y com- 
plicacionnan di hendenan 
muhe riba 50 aña. 

“Claro cu no ta recomenda- 
bel un embaraso na e edad 
aki, pero mi labor ta di yuda 
e muhe pa e regresa cas cu 
un baby sano,’ Tal Biron a 
splica, kende ta e ginecologo 
cu a atende e mama veterano. 
Biron a bisa cu e muhe a pre- 
senta den su departamento, 
specialisa den parti di riesgo, 
ora cu e tabata tin 12 siman 
di embaraso y a keda un tem- 


porada largo den e centro 
hospitalario.Q 


ORANJESTAD - Ayera 22 
di Mei tawata Dia Inter- 
nacional di Biodiversidad. 
Pa un desaroyo duradero 
nos ta sacrifica naturalesa 
(biodiversidad) y tambe 
hopi biaha no ta tene 
cuenta cu cierto grupo di 
hendenan. 

Pa nos desaroya na un mane- 
ra balansa nos tin cu acerca e 
hendenan local y tende nan 
deseonan pa e bario, nan 
manera di biba y specifica- 
mente pa naturalesa, nos tin 
cu wak e servicio cu nos siste- 
ma ecologico ta brinda nos. E 
balor di un beach blanco, un 
lama limpi, un tera cu gordu- 
ra pa mata crece, aire limpi pa 
hala rosea y hopi mas. 

Dia di biodiversidad ta pa 
stimula e cantidad di dife- 
rente mata (plantamento), 


aprecia bestianan y aprecia 
paisahenan cu tin asina haci 
un Aruba bunita, atractivo, 
productivo y un luga unda 
nos cultura ta forma a base di 
e circunstancianan y recurso- 
nan natural. 

Mester existi un balansa entre 
e importancia di crecemento 
economico y e balor cu ta 
pone riba biodiversidad. 

Awe ta bon pa refleha riba e 
importancia di variedad di 
bida na mundo pa e bienestar 


di e generacion actual y esun- 
nan cu mester bin. 

Departamento di Naturalesa 
y Medio Ambiente kier a uni 
na e mensahe di secretario 
general Sr. Ban Ki-Moon di 
United Nations a expresa pa 
e dia aki: Ariba e dia Interna- 
cional di Biodiversidad laga 
nos compromete un biaha 
mas na e accion mundial pa 
reduci e grado di perdida di 
biodiversidad, pa nos planeta 
y pa humanidad.Q 
















